ലോക പ്രശസ്ത ഭൗതിക ശാസ്ത്രജ്ഞന് ഡോ. ഇ.സി.ജി സുദര്‍ശനന് അന്തരിച്ചു. | The Indian Truth I Malayalam\nAmerica FEATURED NEWS Science Special Special Story World\nടെക്‌സസ്: ലോക പ്രശസ്ത ഭൗതിക ശാസ്ത്രജ്ഞന് ഡോ. ഇ.സി.ജി സുദര്‍ശനന് (86 )അന്തരിച്ചു. അമേരിക്കയിലെ ടെക്‌സസിലായിരുന്നു അന്ത്യം. കോട്ടയം ജില്ലയിലെ പള്ളത്ത് 1931 സെപ്റ്റംബര് 16-നാണ് അദ്ദേഹം ജനിച്ചത്. ഒമ്പതു തവണ ഇദ്ദേഹത്തിന് ഊര്‍ജതന്ത്രത്തില് നൊബേല് സമ്മാനത്തിന് നാമനിര്‍ദേശം ലഭിച്ചിരുന്നു.\nപ്രകാശത്തേക്കള് വേഗതയില് സഞ്ചരിക്കുന്ന ടാക്കിയോണ് കണികകളെ സംബന്ധിച്ച പരികല്പനകളാണ് ഭൗതികശാസ്ത്രത്തിലെ സുദര്‍ശന്റെ മുഖ്യസംഭാവന. വേദാന്തത്തെയും ഊര്‍ജ തന്ത്രത്തെയും കൂട്ടിയിണക്കുന്ന സുദര്‍ശന്, ക്വാണ്ടം ഒപ്റ്റിക്‌സിലെ ടാക്കിയോണ് കണങ്ങളുടെ കണ്ടെത്തലില് ആല്‍ബര്‍ട്ട് ഐന്‍സ്റ്റീന്റെ സിദ്ധാന്തം തിരുത്തിയെഴുതി.\nALSO READ:മട്ടന്നൂര് ഷുഹൈബ് വധക്കേസില് പൊലീസ് കുറ്റപത്രം സമര്‍പ്പിച്ചു.\nവൈദ്യനാഥ് മിശ്രയുമൊന്നിച്ച് സുദര്‍ശന് നടത്തിയ ഈ കണ്ടെത്തലിനെ ശാസ്ത്രലോകം ക്വാണ്ടം സീനോ ഇഫക്ട് എന്നു വിശേഷിപ്പിച്ചു. ‘പ്രകാശപരമായ അനുരൂപ്യം’ എന്നു വിളിക്കപ്പെട്ട ഈ കണ്ടുപിടിത്തത്തിന് 2005ല് നൊബേല് സമ്മാനത്തിന് സുദര്‍ശന്റെ പേര് നിര്‍ദേശിക്കപ്പെട്ടു.\nALSO READ:എടപ്പാള് പീഡനം: യുവതി പ്രവാസിയുടെ ഭാര്യ ; യുവതിയുടെ സമ്മതത്തോടെ മുന്‍പും കുട്ടിയെ പീഡിപ്പിക്കാന് ശ്രമിച്ചെന്ന വെളിപ്പെടുത്തലുമായി പ്രതി മൊയ്തീന്‍കുട്ടി\nDeath Science scientist social meadia അമേരിക്ക ടെക്‌സസ് ഡോ. ഇ.സി.ജി സുദര്‍ശനന് ഭൗതിക ശാസ്ത്രജ്ഞന്\nമുന്തിരി കഴിച്ചാല് ഈ രോഗങ്ങളിൽ നിന്ന് രക്ഷനേടാം\nനഗര ഭരണത്തില് തിരുവനന്തപുരം രാജ്യത്ത് ഒന്നാമത്\nഅര്‍ണബ് ഗോസ്വാമി പുതിയ ചാനലുമായി


ജമാ അത്തെ ഇസ്ലാമിക്കെതിരെ വിമര്‍ശനം കടുപ്പിച്ച് സിപിഎം; മാധ്യമവും മീഡിയ വണ്ണും ജന്മഭൂമിയും ജനവുമായെന്ന് ആക്ഷേപം\n4 May 2019 7:04 AM GMT\nകഴിഞ്ഞ ലോക്‌സഭ തെരഞ്ഞെടുപ്പില് യുഡിഎഫിന് വേണ്ടി പരസ്യമായി രംഗത്തിറങ്ങിയ ജമാ അത്തെ ഇസ്ലാമിക്കെതിരായ രാഷട്രീയ വിമര്‍ശനം ശക്തമാക്കി സിപിഎം. ഇസ്ലാം മത തീവ്രവാദത്തിന്റെ മുഖ്യ കേന്ദ്രമാണ് ജമാ അത്തെ ഇസ്ലാമിയെന്ന വിമര്‍ശനമാണ് സിപിഎം നടത്തിയത്. സിപിഎം കേന്ദ്രകമ്മിറ്റി അംഗമായ എളമരം കരീമാണ് വിമര്‍ശനം ആരംഭിച്ചതെങ്കില് ഇപ്പോഴത് മന്ത്രി കെടി ജലീല് ഏറ്റെടുത്തിരിക്കുകയാണ്.\nഎളമരം കരീം ജമാ അത്തെ ഇസ്ലാമിക്കെതിരായ രൂക്ഷമായ രാഷ്ട്രീയ വിമര്‍ശനം നടത്തിയപ്പോള്, ജമാ അത്തെ ഇസ്ലാമിയുടെ നിയന്ത്രണത്തിലുള്ള മീഡിയ വണ് ചാനലിനെ ആര്‍എസ്എസ് അനുകൂല ചാനലായ ജനത്തോട് ഉപമിച്ചായിരുന്നു കെടി ജലീലിന്റെ മറുപടി. ജന്മഭൂമിയുടെ ജമാ അത്തെ ഇസ്ലാമി എഡിഷനായി മാധ്യമം മാറിയെന്നും കെ ടി ജലീല് ആക്ഷേപിച്ചത്.\nജമാ അത്തെ ഇസ്ലാമിയുമായി ഒരു കാലത്തും സിപിഎമ്മിന് രാഷ്ട്രീയ ബന്ധമുണ്ടായിരുന്നില്ലെങ്കിലും മിക്ക തെരഞ്ഞെടുപ്പുകളിലും ആ സംഘടന സിപിഎമ്മിനെയാണ് പിന്തുണച്ചിരുന്നത്. എന്നാല് വെല്‍ഫയര് പാര്‍ട്ടിയുടെ രൂപികരണത്തിന് ശേഷമാണ് ഇതില് കാര്യമായ മാറ്റമുണ്ടാകുന്നത്. എന്നിട്ടും പല മണ്ഡലങ്ങളിലും ഇടതുപക്ഷത്തെ പിന്തുണയ്ക്കുന്ന സ്ഥിതി ഉണ്ടായി. ഇതില് നിന്നുളള മാറ്റമാണ് കഴിഞ്ഞ തെരഞ്ഞെടുപ്പില് കണ്ടത്. ജമാ അത്തെ ഇസ്ലാമി ഫാസിസ്റ്റ് വിരുദ്ധ രാഷ്ട്രീയത്തെ ചെറുക്കാന് യുഡിഎഫിനെ പിന്തുണച്ചുവെന്നത് മാത്രമല്ല, ഇടതുപക്ഷത്തെ രൂക്ഷമായി വിമര്‍ശിച്ചുകൊണ്ടും അവരുടെ രാഷ്ട്രീയ നിലപാടുകളെ തള്ളിയും രംഗത്തെത്തിയ തെരഞ്ഞെടുപ്പ് കൂടിയായിരുന്നു ഇത്. പലയിടങ്ങളിലും യുഡിഎഫിനുവേണ്ടി പരിപാടികളും സംഘടിപ്പിച്ചു. ഈ സാഹചര്യത്തിലാണ് ജമാ അത്തെ ഇസ്ലാമിക്കെതിരായ രാഷ്ട്രീയ നിലപാട് ശക്തമായി ഉന്നയിക്കാന് സിപിഎം തീരുമാനിച്ചതെന്നാണ് സൂചന.\nഇന്ത്യയിലെ ഭീകരവാദ പ്രവര്‍ത്തനങ്ങളുടെ ആശയകേന്ദ്രം ജമാ അത്തെ ഇസ്ലാമിയും അതിന്റെ സ്ഥാപകന് മൗദൂദീയുമാണെന്നായിരുന്നു എളമരം കരീമിന്റെ വിമര്‍ശനം. ജിഹാദ് എന്ന ആശയത്തിന് രാഷട്രീയ മാനവും പ്രചാരണവും നല്‍കിയത് മൗദൂദിയാണെന്നും അദ്ദേഹം ആരോപിച്ചു. ഇതാദ്യമായല്ല മൗദൂദിയുടെ സംഘടന പുരോഗമന ശക്തികളെ എതിര്‍ക്കുന്നതെന്നും പാകിസ്താനിലെ ദേശസാത്ക്കരണ നടപടികളെ എതിര്‍ത്തത് മൗദൂദിയാണെന്നും അദ്ദേഹം പറഞ്ഞു.\nAlso Read: ഞാന് അനിസ്ലാമികനല്ല, അഞ്ചോ പത്തോ കൊല്ലം മുന്‍പുണ്ടായ അനാചാരമാണ് മുഖാവരണം-ഡോ. ഫസല് ഗഫൂര് സംസാരിക്കുന്നു\nഇതിന് പിന്നാലെയാണ് മന്ത്രി കെ ടി ജലിലും ജമാ അത്തെ ഇസ്ലാമിയുടെ നിയന്ത്രണത്തിലുള്ള മാധ്യമ സ്ഥാപനങ്ങള്‍ക്കെതിരെ രംഗത്തുവന്നത്. മാധ്യമത്തെയും മീഡിയാ വണ്ണിനെയും പേരെടുത്ത് പറഞ്ഞായിരുന്നു വിമര്‍ശനം. അതിതീവ്ര നിലപാടുകാരും ഇടതുപക്ഷ വിരുദ്ധരുമായ ചിലര് ജമാ അത്തിന്റെയും മാധ്യമങ്ങളുടെയും നിയന്ത്രണം ഏറ്റെടുത്തുവെന്ന ആരോപണമാണ് മന്ത്രി കെ ടി ജലില് പ്രധാനമായും ഉന്നയിച്ചത്. ജമാ അത്തിലെ നാദാപുരം- കുറ്റ്യാടി സംഘം സംഘടന പിടിച്ചെടുത്തുവെന്ന ആരോപണമാണ് ജലീല് ഉന്നയിക്കുന്നത്.\nചേന്ദമംഗല്ലൂര് സംഘത്തിനാണ് ജമാ അത്തെ ഇസ്ലാമിയുടെയും മാധ്യമത്തിന്റെയും നിയന്ത്രണമെന്നായിരുന്നു നേരത്തെയുള്ള ആക്ഷേപം. ഒ അബ്ദുറഹ്മാനെയും മാധ്യമത്തിലെ മുതിര്‍ന്ന മാധ്യമ പ്രവര്‍ത്തകന് ഒ അബ്ദുള്ള എന്നിവരുമായി ബന്ധപ്പെടുത്തിയായിരുന്നു ഇത്.\nജമാ അത്തിന്റെ മാധ്യമ സ്ഥാപനങ്ങളില് തീവ്ര നിലപാടുകാര് മിതവാദിയായ ഒ അബ്ദുറഹ്മാനെ അകറ്റി, കാര്യങ്ങളുടെ നിയന്ത്രണം ഏറ്റെടുത്തുവെന്ന സൂചനയാണ് കെ ടി ജലിലിന്റെ വിമര്‍ശനത്തിലുള്ളത്. ഒ അബ്ദുറഹ്മാന് ഇപ്പോഴും മാധ്യമത്തിന്റെ പത്രാധിപരായി തുടരുന്നുണ്ടെങ്കിലും ദൈനംദിന കാര്യങ്ങളില് അദ്ദേഹത്തിന്റെ നിലപാടുകള്‍ക്ക് പ്രാമുഖ്യം കിട്ടുന്നില്ലെന്നാണ് ആരോപണം.\nതീവ്ര നിലപാടുകള് തുറന്ന് സ്വീകരിക്കുന്ന സമീപനമാണ് ജമാഅത്തെ ഇസ്ലാമിയുടെ യുവ നേതാക്കള്‍ക്കുള്ളതെന്നുമുള്ള വിമര്‍ശനമാണ് ഇടതുപക്ഷം മുന്നോട്ടു വയ്ക്കുന്നത്. സിപിഎമ്മുമായി രാഷ്ട്രീയ വിമര്‍ശനം നിലനിര്‍ത്തുമ്പോള് തന്നെ ഇടതുപക്ഷത്തിനെതിരെ ശത്രുതാപരമായ സമീപനം നേരത്തെ ജമാ അത്തെ ഇസ്ലാമി സ്വീകരിച്ചിരുന്നില്ലെന്നാണ് ഇടതുപക്ഷത്തിന്റെ ആക്ഷേപം. ഇപ്പോള് അത്തരം നിലപാടുകളിലേക്ക് മാറുന്നത് തീവ്രവാദ സ്വാധീനമാണെന്നും ഇവര് കുറ്റപ്പെടുത്തുന്നു.\nകോഴിക്കോട്, വടകര മണ്ഡലങ്ങളില് വെല്‍ഫയര് പാര്‍ട്ടിയുടെ ഇടതുപക്ഷ വിരുദ്ധ നിലപാട് പാര്‍ട്ടി സ്ഥാനാര്‍ത്ഥികളെ ജയത്തെ പ്രതികൂലമായി ബാധിക്കുമോ എന്ന ആശങ്കയും സിപിഎമ്മിനുണ്ട്. അതുകൊണ്ട് തന്നെ ജമാ അത്ത് വിമര്‍ശനം വരും ദിവസങ്ങളില് സിപിഎം ശക്തമാക്കാനാണ് സാധ്യത. സിപിഎമ്മിന്റെ വിമര്‍ശനങ്ങള്‍ക്ക് മറുപടി പറയാന് ജമാ അത്തെ ഇസ്ലാമി ഇന്ന് കോഴിക്കോട്, 'ഫാസിസം, മാര്‍ക്‌സിസം, ജമാ അത്തെ ഇസ്ലാമി' എന്ന വിഷയത്തില് പൊതുയോഗം സംഘടിപ്പിച്ചിട്ടുമുണ്ട്.\ncpm Election 2019 JamaateIslami Lok Sabha election welfare party


Kerala Covid 19 Omicron High-level meeting to discuss traffic restrictions | Indian Express Malayalam\nkerala covid 19 omicron high level meeting to discuss traffic restrictions\nഅതേസമയം, ഇന്ന് ചേരുന്ന മന്ത്രിസഭാ യോഗം കേരളത്തിലെ കോവിഡ് സാഹചര്യം ചർച്ച ചെയ്‌തേക്കും\nUpdated: January 19, 2022 10:28:24 am\nതിരുവനന്തപുരം: കോവിഡ് വ്യാപനം രൂക്ഷമായ പശ്ചാത്തലത്തിൽ സംസ്ഥാനത്ത് പൊതുഗതാഗത സംവിധാനത്തിൽ നിയന്ത്രണങ്ങള് ഏർപ്പെടുത്തുന്നത് ചർച്ച ചെയ്യാൻ ഗതാഗത മന്ത്രിയുടെ അധ്യക്ഷതയിൽ ഇന്ന് ഉന്നതതലയോഗം ചേരും. രാവിലെ പതിനൊന്ന് മണിക്ക് ഓൺലൈനായാണ് യോഗം.\nസ്വകാര്യ ബസുകളിലും കെഎസ്ആര്‍ടിസിയിലും ആളുകൾ നിന്ന് യാത്ര ചെയ്യുന്നതിന് നിയന്ത്രണം ഏര്‍പ്പെടുത്തിയേക്കും. സ്വകര്യവാഹനങ്ങളില് സഞ്ചരിക്കുന്ന ആളുകളുടെ എണ്ണം പരിമിതപ്പെടുത്തുന്നതും യോഗം ചർച്ച ചെയ്‌തേക്കും.\nകെഎസ്ആര്‍ടിസിയിൽ കോവിഡ് പ്രതിസന്ധി രൂക്ഷമാണ്. ഇതും യോഗം ചർച്ച ചെയ്‌തേക്കും. ആവശ്യത്തിനു ജീവനക്കാരില്ലാത്തതിനാൽ പല സർവീസുകളും ഒഴിവാക്കേണ്ട സാഹചര്യം ഉണ്ടായിട്ടുണ്ട്. പല പ്രധാന ഡിപ്പോകളിലും നിരവധി ജീവനക്കാർക്കാണ് രോഗം സ്ഥിരീകരിച്ചിരിക്കുന്നത്. ഗതാഗത മന്ത്രി ആന്റണി രാജു ഗതാഗത കമ്മീഷണര് എം.ആര്.അജിത്ത് കുമാര് തുടങ്ങിയവർ യോഗത്തില് പങ്കെടുക്കും.\nഅതേസമയം, ഇന്ന് ചേരുന്ന മന്ത്രിസഭാ യോഗം കേരളത്തിലെ കോവിഡ് സാഹചര്യം ചർച്ച ചെയ്‌തേക്കും. അമേരിക്കയിലുള്ള മുഖ്യമന്ത്രി ഓൺലൈൻ ആയിട്ടാകും യോഗത്തിൽ പങ്കെടുക്കുക. കോവിഡ് പശ്ചാത്തലത്തിൽ നിയന്ത്രണങ്ങൾ ഏർപ്പെടുത്തുന്ന കാര്യം നാളെ ചേരുന്ന അവലോകനയോഗത്തിലാകും ചർച്ച ചെയ്യുക.\nAlso Read: കുട്ടികൾക്ക് സ്കൂളുകളിൽ വാക്സിനേഷൻ ഇന്നുമുതൽ\nWeb Title: Kerala covid 19 omicron high level meeting to discuss traffic restrictions


ആരോഗ്യ രംഗത്ത് വിപ്ലവം ; എട്ടിനം കാന്‍സറുകള് തിരിച്ചറിയാന് കഴിയുന്ന ബ്ലെഡ് ടെസ്റ്റ് വരുന്നു – Chandrika Daily\nBy chandrika Friday January 19, 2018 17:16 pm\nആധുനിക കാലത്തെ മനുഷ്യര് ഏറ്റവും ഭയപ്പെടുന്ന രോഗമാണ് കാന്‍സര്. വിഭിന്നങ്ങളായ കാരണങ്ങളാവാം ശരീരത്തിലെ അവയവങ്ങളെ കാന്‍സര് ബാധിക്കുന്നതിനു പിന്നില്. മാരകമായ ഈ രോഗത്തെ എങ്ങനെ ചെറുക്കാം എന്നതില്…\nആധുനിക കാലത്തെ മനുഷ്യര് ഏറ്റവും ഭയപ്പെടുന്ന രോഗമാണ് കാന്‍സര്. വിഭിന്നങ്ങളായ കാരണങ്ങളാവാം ശരീരത്തിലെ അവയവങ്ങളെ കാന്‍സര് ബാധിക്കുന്നതിനു പിന്നില്. മാരകമായ ഈ രോഗത്തെ എങ്ങനെ ചെറുക്കാം എന്നതില് ഏറ്റവും പ്രധാനമാണ് പ്രാരംഭ ദിശയിലുള്ള രോഗനിര്‍ണയവും ഉടനെത്തന്നെയുള്ള ചികിത്സയും. ഇത്തരത്തില് രോഗത്തെ അതിജീവിച്ച പലകേസുകളും നമ്മുക്കു ചുറ്റുമുണ്ട്. അതേസമയം പല കാന്‍സറും തിരിച്ചറിയാനുള്ള ടെസ്റ്റുകള് ലോകത്ത് ഇതുവരെ കണ്ടെത്തിയിട്ടില്ല. വിവിധതരം കാന്‍സറിന് വ്യത്യസ്തമായ ചിലവേറിയ ടെസ്റ്റുകളും നടത്തേണ്ടതുണ്ട്. പലപ്പോഴും സാധരണക്കാരായ ജനങ്ങള്‍ക്ക് ഇത്തരം ചെലവേറിയ ടെസ്റ്റുകള്‍ക്ക് നടത്താന് സാധിക്കാറില്ല. എന്നാല് അമേരിക്കയിലെ ജോണ്‍സ് ഹോപ്കിന്‍സ് യൂണിവേഴ്‌സിറ്റിയുടെ പുതിയ കണ്ടുപിടുത്തം കാന്‍സര് രോഗ നിര്‍ണയത്തിന് പുത്തന് പ്രതീക്ഷ നല്‍കുകയാണ് സാധാരണക്കാരായ ജനങ്ങള്‍ക്ക്.\nജോണ്‍സ് ഹോപ്കിന്‍സ് യൂണിവേഴ്‌സിറ്റിയിലെ ശാസ്ത്രജ്ഞന്മാര് വികസിപ്പിച്ചെടുത്ത പുതിയ രക്ത നിര്‍ണയത്തിലൂടെ (ബ്ലെഡ് ടെസ്റ്റ്) ഒരേസമയം മനുഷ്യ ശരീരത്തില് എട്ടു തരം കാന്‍സറുകള് തിരിച്ചറിയാനാകും. കാന്‍സര്‍സീക്ക് എന്നു പേരു നല്‍കിയ ബ്ലെഡ് ടെസ്റ്റിന് ഒരാള് വിധേയനായാല് വയര്, അന്നനാളം, ശ്വാസകോശം, സ്തനം, ഗര്‍ഭാപാത്രം, കരള്, പാന്‍ക്രിയാസ് തുടങ്ങി അയാളുടെ ശരീരത്തിലെ എട്ടോളം അവയങ്ങളില് കാന്‍സര് ബാധിച്ചിട്ടുണ്ടോ ഉണ്ടെങ്കില് തന്നെ എത്രാമത്തെ സ്‌റ്റേജിലാണ് രോഗമിപ്പോള് എന്നു തിരിച്ചറിയാനാകും. മേല്‍പറഞ്ഞ അവയവങ്ങളില് അഞ്ച് അവയവങ്ങളിലെ കാന്‍സര് കണ്ടെത്താന് നിലവില് ടെസ്റ്റുകള് ഇല്ലാത്ത സാഹചര്യത്തിലാണ് പുതിയ കണ്ടുപിടുത്തം. കാന്‍സര്‍സീക്ക് ടെസ്റ്റ് ആരോഗ്യമേഖലയില് വിപ്ലവകരമായ മാറ്റത്തിന് വഴിയൊരുക്കുമെന്നാണ് വിലയിരുത്തല്.\nഅമേരിക്കയിലെ നൂറു കണക്കിന് ആളുകളില് പരീക്ഷണം നടത്തി പലരുടെയും രോഗം നേരത്തെ കണ്ടെത്താന് കാന്‍സര്‍സീക്ക് ടെസ്റ്റിലൂടെ സാധിച്ചിട്ടുണ്ട്. തുടര്‍ന്നാണ് ഇതിനു പിന്നിലെ ശാസ്ത്രജ്ഞര് തങ്ങളുടെ പുതിയ കണ്ടുപിടുത്തം ലോകത്തിനു മുന്നില് സമര്‍പ്പിക്കാന് ഒരുങ്ങുന്നത്.\nCategories: More, Views Tags: cancer, health, world


Varalakshmi talking about Vishal - Malayalam Filmibeat\n| Published: Sunday, October 21, 2018, 12:52 [IST]\nതെന്നിന്ത്യന് സിനിമാപ്രേക്ഷകര്‍ക്ക് ഏറെ പ്രിയപ്പെട്ട താരങ്ങളിലൊരാളാണ് വിശാല്. അഭിനയത്തില് മാത്രമല്ല താരസംഘടനയായ നടികര് സംഘത്തിന്റെ ചുമതലയും നിര്‍വഹിക്കുന്നത് ഇദ്ദേഹമാണ്. താരങ്ങളുടെ സുഗമമായ പ്രവര്‍ത്തനവും സുരക്ഷയും ഉറപ്പാക്കിയാണ് സിനിമ ചെയ്യേണ്ടതെന്ന നിലപാടിലാണ് സംഘടന. മീ ടൂ വെളിപ്പെടുത്തലുകളുമായി രംഗത്തെത്തിയവര്‍ക്ക് ശക്തമായ പിന്തുണയാണ് തമിഴ് സിനിമാലോകം നല്‍കിയത്. സമൂഹ മനസാക്ഷിയെ ഒന്നടങ്കം ഞെട്ടിക്കുന്ന തരത്തിലുള്ള വെളിപ്പെടുത്തലുകളുമായാണ് താരങ്ങള് എത്തുന്നത്. സിനിമയിലെ പല വിഗ്രഹങ്ങളും മീ ടൂവിലൂടെ തകര്‍ന്നടിയുമെന്ന തരത്തിലുള്ള വിലയിരുത്തല് നേരത്തെ തന്നെ ഉയര്‍ന്നുവന്നിരുന്നു.\nസിനിമയുമായി ബന്ധപ്പെട്ട കാര്യങ്ങളില് മാത്രമല്ല മറ്റ് വിഷയങ്ങളിലും നടികര് സംഘം കൃത്യമായ ഇടപെടലുകള് നടത്തുന്നുണ്ട്. വിശാലിന്റെ അടുത്ത സുഹൃത്തുക്കളിലൊരാളാണ് വരലക്ഷ്മി. ഇരുവരും തമ്മില് പ്രണയമാണെന്ന തരത്തിലുള്ള റിപ്പോര്‍ട്ടുകളും പ്രചരിച്ചിരുന്നു. ഇരുവരും ഇക്കാര്യത്തെക്കുറിച്ച് പ്രതികരിച്ചിട്ടില്ലെന്നത് ശ്രദ്ധേയമാണ്. വിശാലിന്റെ പുതിയ ചിത്രമായ സണ്ടക്കോഴി2ല് ഇരുവരും ഒരുമിച്ച് അഭിനയിച്ചിരുന്നു. കീര്‍ത്തി സുരേഷ് നായികയായി എത്തുന്ന ചിത്രത്തില് വില്ലത്തിയായാണ് വരലക്ഷ്മി എത്തിയത്. വിശാലിനെക്കുറിച്ചും സിനിമയെക്കുറിച്ചുമൊക്കെ താരം തുറന്നുപറഞ്ഞിരുന്നു. ഇന്ത്യാഗ്ലിറ്റ്‌സിന് നല്‍കിയ അഭിമുഖത്തിനിടയിലായിരുന്നു താരം വിശേഷങ്ങള് പങ്കുവെച്ചത്.\nവിശാലിന്റെ അടുത്ത സുഹൃത്തുക്കളാണ് ആര്യയും വരലക്ഷ്മിയും. ജീവിത പങ്കാളിയെ കണ്ടെത്തുന്നതിനായി ആര്യ റിയാലിറ്റി ഷോ നടത്തിയപ്പോള് പൂര്‍ണ്ണ പിന്തുണ അറിയിച്ച് ഇരുവരും എത്തിയിരുന്നു. ജാമിക്ക് പറ്റിയ പെണ്‍കുട്ടിയെ തിരഞ്ഞെടുക്കുന്നതിനായി ഇവരും എത്തിയിരുന്നുവെങ്കിലും അത് നടക്കാതെ പോവുകയായിരുന്നു. ഗ്രാന്റ് ഫിനാലെയില് വെച്ച് ഇപ്പോള് ആരെയും വിവാഹം ചെയ്യുന്നില്ലെന്ന് ആര്യ പറഞ്ഞതോടെയാണ് അക്കാര്യത്തില് തീരുമാനമായത്. ആര്യയുടെ കാര്യം അങ്ങനെയായപ്പോഴാണ് വരലക്ഷ്മിയോട് വിശാലിനെക്കുറിച്ച് ചോദിച്ചത്.\nവിശാലിന്റെ വിവാഹത്തെക്കുറിച്ച് ആരാധകര് ചോദിച്ച് തുടങ്ങിയിട്ട് നാളേറെയായി. താനും ഇക്കാര്യത്തെക്കുറിച്ച് അവനോട് ചോദിച്ചിരുന്നുവെന്ന് താരം പറയുന്നു. ഇനിയും നീട്ടി വെക്കുകയാണെങ്കില് പെണ്‍കുട്ടിയെ കിട്ടില്ലെന്ന് അവനോട് പറഞ്ഞിരുന്നു. എന്നാല് നടികര് സംഘത്തിന്റെ കെട്ടിട നിര്‍മ്മാണം പൂര്‍ത്തിയായാല് മാത്രമേ താന് അക്കാര്യത്തെക്കുറിച്ച് ചിന്തിക്കൂയെന്നായിരുന്നു അവന് പറഞ്ഞത്. വിവാഹത്തില് നിന്നും മാറി നില്‍ക്കുന്നതിന് വേണ്ടിയാണോ അവന് ഇങ്ങനെയൊരു കാരണം പറയുന്നതെന്ന സംശയം തനിക്കുമുണ്ട്. ബില്‍ഡിങ് പണിയൊക്കെ കഴിഞ്ഞ് അവന് എന്ന് കെട്ടുമെന്നറിയില്ലെന്നും താരം പറയുന്നു\nസണ്ടക്കോഴിയുടെ രണ്ടാം ഭാഗം ഒരുങ്ങുന്നുവെന്ന് കേട്ടപ്പോള് മുതല് ആരാധകര് ആവേശത്തിലാണ്. മീരാ ജാസ്മിന് പകരം ഇത്തവണ കീര്‍ത്തി സുരേഷാണ് എത്തുന്നത്. ചിത്രത്തില് സുപ്രധാനമായ കഥാപാത്രത്തെയാണ് വരലക്ഷ്മി അവതരിപ്പിച്ചത്. നെഗറ്റീവ് കഥാപാത്രത്തെ അവതരിപ്പിക്കുന്നതിനിടയില് തന്റെ കൈയ്യില് ശരിക്കുള്ള ആയുധം തരാന് പാടില്ലെന്ന് സംവിധായകനും വിശാലും പറയുമായിരുന്നു. കലിപ്പ് കൂടുമ്പോള് താന് ആരെയെങ്കിലും വെട്ടിയരിയുമെന്ന് പറഞ്ഞായിരുന്നു അവരുടെ കളിയാക്കല്.\nവിജയ് രാഷ്ട്രീയ പാര്‍ട്ടി തുടങ്ങിയാല്\nതമിഴകത്ത് താരങ്ങളെല്ലാം രാഷ്ട്രീയത്തില് സജീവമാവുകയാണ്. അടുത്തിടെയാണ് രജനീകാന്ത് പാര്‍ട്ടി പ്രഖ്യാപിച്ചത്. സിനിമയ്ക്ക് ലഭിക്കുന്നതിനും അപ്പുറത്തുള്ള പിന്തുണയാണ് ഇവര്‍ക്ക് ലഭിക്കുന്നത്. താരങ്ങളുടെ ചുവട് മാറ്റത്തെ ആരാധകര് ഇരുകൈയ്യും നീട്ടിയാണ് സ്വാഗതം ചെയ്യുന്നത്. വിജയ് സാര് പാര്‍ട്ടി തുടങ്ങിയാല് താന് അവര്‍ക്കൊപ്പം ചേരുമെന്നും താരം പറയുന്നു. വിജയ് യുടെ പുതിയ ചിത്രമായ സര്‍ക്കാരിലും താരം അഭിനയിച്ചിട്ടുണ്ട്. ആ സെറ്റില് വളരെ നിശബ്ദനായിരുന്നു അദ്ദേഹം.\nവിശാലും കീര്‍ത്തിയും തമ്മിലെ കോംപിനേഷന്\nസണ്ടക്കോഴിയിലും സര്‍ക്കാരിലും നായികയായത് കീര്‍ത്തി സുരേഷാണെങ്കിലും രണ്ട് സിനിമകളിലും കോംപിനേഷന് സീനൊന്നുമില്ലായിരുന്നു. സണ്ടക്കോഴിയിലെ പാട്ടില് വിശാലും കീര്‍ത്തിയും തമ്മിലുള്ള കെമിസ്ട്രി ഇഷ്ടമായെന്നും താരം കുറിച്ചിട്ടുണ്ട്. അവര് തമ്മില് മികച്ച സ്‌ക്രീന് കെമിസ്ട്രിയാണ്. അത് തനിക്ക് നന്നായി ഇഷ്ടപ്പെട്ടുവെന്നും വരലക്ഷ്മി പറയുന്നു.\nസണ്ടക്കോഴി2റിലീസിനൊരുങ്ങുമ്പോള്\nനാളുകള് നീണ്ട കാത്തിരിപ്പിനൊടുവില് സണ്ടക്കോഴിയുടെ 2ാം ഭാഗം തിയേറ്ററുകളിലേക്കെത്താനുള്ള തയ്യാറെടുപ്പിലാണ്. വിശാലിന്റെ സിനിമാജീവിതത്തിലെ തന്നെ സുപ്രധാന ചിത്രങ്ങളിലൊന്നായിരുന്നു സണ്ടക്കോഴി. 2005 ല് പുറത്തിറങ്ങിയ ചിത്രത്തിന് മികച്ച പ്രതികരണമായിരുന്നു ലഭിച്ചത്. ലിങ്കുസാമി സംവിധാനം ചെയ്യുന്ന സിനിമയ്ക്ക് രണ്ടാം ഭാഗം ഒരുങ്ങുന്നുവെന്ന് കേട്ടപ്പോള് മുതല് ആരാധകര് അക്ഷമരായിരുന്നു. സിനിമയുടെ ട്രെയിലറിന് മികച്ച സ്വീകാര്യതയായിരുന്നു ലഭിച്ചത്. സിനിമ റിലീസ് ചെയ്താലും ആ സ്വീകാര്യത നിലനിര്‍ത്താന് കഴിയുമെന്നാണ് ആരാധകരുടെ വാദം.\nRead more about: vishal marriage keerthi suresh varalakshmi cinema tamil വിശാല് സിനിമ തമിഴ് വരലക്ഷ്മി വിവാഹം\nVaralakshmi talking about Vishal


മുഖ്യ രാഷ്ട്രീയ ശത്രു ബിജെപി തന്നെയെന്ന് മുഖ്യമന്ത്രി പിണറായി വിജയന്\n26 December, 2017 02:17:32 PM\nതൃശൂര്: മുഖ്യരാഷ്ട്രീയ ശത്രു ബി.ജെ.പിയും ആര്.എസും.എസും തന്നെയാണെന്ന് മുഖ്യമന്ത്രി പിണറായി വിജയന്. രാജ്യത്തിെന്‍റ ബഹുസ്വരത ഇല്ലാതാക്കാനുള്ള ശ്രമമാണ് സംഘപരിവാറിെന്‍റത്. രാജ്യം വന് പൊട്ടിത്തെറിയുടെ വക്കിലാണ്. കടക്കെണി, വിലക്കയറ്റം തുടങ്ങി നരവധി പ്രശ്നങ്ങള് കര്‍ഷകരടക്കമുള്ളവര് നേരിടുന്നു. ബി.ജെ.പി തെരഞ്ഞെടുപ്പ് സമയത്ത് നല്‍കിയ വാഗ്ദാനങ്ങളൊന്നും പാലിച്ചിട്ടില്ലെന്നും പിണറായി വിജയന് വ്യക്തമാക്കി. സി.പി.എം തൃശൂര് ജില്ലാ സമ്മേളനം ഉദ്ഘാടന പ്രസംഗത്തിലാണ് പിണറായിയുടെ വിമര്‍ശനം.\nജില്ലാ സമ്മേളനത്തിെന്‍റ പ്രതിനിധി സമ്മേളനം ഉദ്ഘാടനം ചെയ്ത് സംസാരിച്ച ഒന്നര മണിക്കൂര് നീണ്ട പ്രസംഗത്തിലുടനീളം മുഖ്യമന്ത്രി പിണറായി വിജയന് വിമര്‍ശിച്ചത് ബി.ജെ.പിയെയായിരുന്നു. നോട്ടു നിരോധനവും ജി.എസ്.ടിയും ഏല്‍പിച്ച ആഘാതം ഒരു ഭാഗത്ത്. ന്യൂനപക്ഷ വേട്ടയും വര്‍ഗീയ സംഘര്‍ഷവും മറുഭാഗത്ത്. രാജ്യം വലിയ ആപത്തിലാണെന്ന് പിണറായി പറഞ്ഞു.\nജനങ്ങള്‍ക്ക് ആശ്വാസം നല്‍കുക , ബദല് ഉയര്‍ത്തുക എന്ന കോയമ്ബത്തൂര് പാര്‍ട്ടി കോണ്‍ഗ്രസിെന്‍റ നിര്‍ദ്ദേശ പ്രകാരമാണ് ഭരണം മുന്നോട്ട് കൊണ്ടു പോകുന്നത്. മൂന്നു ദിവസത്തെ സമ്മേളനത്തിലുടനീളം പിണറായി പങ്കെടുക്കും. 399 പ്രതിനിധികളാണ് സമ്മേളനത്തില് പങ്കെടുക്കുന്നത്.


യുഎസ് ഓൺലൈൻ കാസിനോകൾ - ഓൺലൈൻ കാസിനോ ബോണസ് കോഡുകൾ\nയുഎസ് ഓൺലൈൻ കാസിനോകൾ\nപ്രസിദ്ധീകരിച്ചത് May 11, 2019 May 11, 2019 രചയിതാവ് ആൻഡ്രൂ\tഅഭിപ്രായങ്ങൾ ഓഫ് യുഎസ് ഓൺലൈൻ കാസിനോകളിൽ\nകാസിനോ ആരാധകർക്ക് യു‌എസിൽ ഫോം തിരഞ്ഞെടുക്കാൻ 50 ലധികം കാസിനോകളുണ്ട്, ഇത് രാജ്യമെമ്പാടും വ്യാപിച്ചിരിക്കുന്നു. യു‌എസിലെ മിക്ക വലിയ നഗരങ്ങളിലും കുറഞ്ഞത് ഒരു കാസിനോയെങ്കിലും ഉണ്ട്. എന്നിരുന്നാലും, മിക്ക യുഎസ് കാസിനോകളും റിസോർട്ടുകളിലും സ്പാ ട s ണുകളിലുമാണ് സ്ഥിതിചെയ്യുന്നത്, അവരുടെ പേരുകളുടെ തുടക്കത്തിൽ “ബാഡ്” (ബാത്ത്, സ്പാ) എന്ന വാക്ക് സൂചിപ്പിക്കുന്നത്, പ്രശസ്ത കാസിനോ ബാഡ് എംസ്, 1720 മുതൽ, അല്ലെങ്കിൽ സ്ഥിതിചെയ്യുന്ന കാസിനോ ബാഡ് വീസിയിലെ പ്രശസ്തമായ തടാകത്തിന്റെ തീരം. യു‌എസിലെ എല്ലാ കാസിനോകളുടെയും മാപ്പിനായി, താഴേക്ക് സ്ക്രോൾ ചെയ്യുക. യുഎസ് കാസിനോകൾ അവരുടെ രൂപത്തിലും ഭാവത്തിലും കാര്യമായ വ്യത്യാസമുണ്ട്. ചിലത് ആധുനിക സ്റ്റീൽ & ഗ്ലാസ്, ചിലത് ക്ലാസിക് കൊട്ടാരം ഘടനകൾ. എന്നിരുന്നാലും, മിക്ക യുഎസ് കാസിനോകളും വീഡിയോ സ്ലോട്ട് ഗെയിമുകൾ ഉൾപ്പെടെ ക്ലാസിക് കാസിനോ ടേബിൾ ഗെയിമുകൾ വാഗ്ദാനം ചെയ്യുന്നു. കൂടാതെ, മിക്കതും യുഎസ് ഓൺലൈൻ കാസിനോകൾ കർശനമായി ചൂതാട്ട സ്ഥാപനങ്ങൾ, ഒരു വിനോദ പരിപാടിയുടെ അടിസ്ഥാനത്തിൽ കൂടുതൽ നൽകുന്നില്ല. മിക്കവാറും യുഎസ് കാസിനോ ഭൂരിപക്ഷം പോർട്ടലുകളിൽ ചുരുങ്ങിയത് ചുരുങ്ങിയത് 18 ആയിരിക്കണം കൂടാതെ പ്രവേശിക്കാൻ സാധുവായ ഒരു ഫോട്ടോ ഐഡിയും നിലവിൽ വരും. എല്ലാ യുഎസ് കാസിനോകളും നിയമപ്രകാരം പുകവലിക്കാരാണ് (രസകരമായത്, ഗെയിം പട്ടികകളാൽ വലതുവശത്തുള്ള ഫോൺ-ബോത് പോലുള്ള പുകവലി സ്റ്റാളുകൾ പോലെയുള്ള ധാരാളം രസകരമായ പുകയില പരിഹാരങ്ങൾ യു.എസ്. കൾ വരുന്നുണ്ട്). വസ്ത്രധാരണ രീതിയും ഓപ്പണിംഗ് സമയവും വ്യത്യാസപ്പെട്ടിരിക്കും. മിക്കപ്പോഴും ടേബിൾ ഗെയിംസ് ഉച്ചയ്ക്ക് ശേഷം മാത്രമേ തുറന്നിട്ടുള്ളൂ. ഇവിടെ യു എസ്യിലെ എല്ലാ കാസിനോകളും നിങ്ങൾക്ക് പൂർണ്ണമായ വിവരങ്ങൾ കണ്ടെത്താം. യുഎസിലെ എല്ലാ കാസിനോകളുടെയും ലിസ്റ്റ്\nസോഫ്റ്റ്വെയർ, ലഭ്യമായ ഗെയിമുകൾ\nഡെസ്ക്ടോപ്പിലും മൊബൈലിലും അനുയോജ്യമായ കുറഞ്ഞത് 1.000 നിയന്ത്രിത കാസിനോ ഗെയിമുകളുള്ള ഓൺലൈൻ കാസിനോകളിൽ പ്ലേ ചെയ്യുക! ഓരോ ഓൺലൈൻ കാസിനോയും കശീനോ ഗെയിമുകൾ ഉപയോഗിച്ച് ഒരു പോർട്ട്ഫോളിയോ നൽകുന്നു. ഓരോ യുഎസ് ഓൺലൈൻ കസീനോയിലും നിങ്ങൾ മറ്റൊരു പോർട്ട്ഫോളിയോ കണ്ടെത്തിയിരിക്കുന്നു. ഏതൊക്കെ ഗെയിമുകളാണ് അവർ തങ്ങളുടെ പോർട്ട്ഫോളിയോയിലേക്ക് ചേർക്കുന്നത് എന്ന് ഓൺലൈൻ കസീനോ തീരുമാനിക്കുന്നു. ഗെയിമിംഗ് പ്രൊവൈഡറുമായി ഒരു കരാർ അടയ്ക്കുമ്പോൾ അവർ ചില ഗെയിമുകൾ മാത്രമേ ചേർക്കാൻ കഴിയൂ. ഓൺലൈൻ കാസിനോ ഗെയിമുകൾ വികസിപ്പിക്കുന്ന നൂറുകണക്കിന് നിയന്ത്രണങ്ങളിലാണ് കമ്പനികൾ. നിയന്ത്രിത ഗെയിം ദാതാക്കളിൽ നിന്നുള്ള ഗെയിമുകൾ വാഗ്ദാനം ചെയ്യുന്ന ഓൺലൈൻ കസീനുകളിൽ മാത്രമേ പ്ലേ ചെയ്യുകയുള്ളൂ. ഈ ദാതാക്കളിൽ നിന്നുള്ള എല്ലാ ഗെയിമുകളും അന്തർദ്ദേശീയ ഗെയിമിംഗ് കമ്മീഷനുകൾ പരിശോധിക്കുകയും പരിശോധിക്കുകയും ചെയ്യുന്നു. ഗെയിം പ്രൊവൈഡറും യുഎസ് കാസിനോയും ഗെയിം നിരയിലേക്ക് മടങ്ങുമ്പോൾ ഈ ഗെയിം പരിശോധിക്കുമ്പോൾ പുതിയ ഗെയിം തുടങ്ങാൻ കഴിയും. സ്വന്തം കാസിനോ ഗെയിമുകൾ നിർമിക്കുന്ന ചില കാസിനോകൾ ഉണ്ട്. ഈ ഗെയിമുകൾ വിശ്വസനീയമാണെന്ന് ഞാൻ വിശ്വസിക്കുന്നില്ല. ഗെയിമുകൾ പകർത്തുന്നതോ സ്വന്തം ഗെയിമുകൾ നിർമ്മിക്കുന്നതോ ആയ കാസിനോകൾ ഒഴിവാക്കാൻ ശ്രമിക്കുക. ഈ ഗെയിമുകളിലെ കളിക്കാരന്റെ മൂല്യം എന്നതിലേക്ക് മടങ്ങുന്നവർ നിയന്ത്രിത ഗെയിമുകളിൽ ഉള്ളതിനേക്കാൾ കുറവായിരിക്കാം. യുഎസിലെ പുതിയ ഓൺലൈൻ കസീനോ ഗെയിം പോർട്ട്ഫോളിയോ ഞങ്ങൾ അവലോകനം ചെയ്യും. ഒരു കാസിനോയിൽ കുറഞ്ഞത് 100 നിയന്ത്രിത ഗെയിമുകൾ ഉണ്ടായിരിക്കണം. കൂടാതെ കാസിനോ ഗെയിമുകൾ നിങ്ങൾക്ക് ടാബ്ലറ്റിൽ അല്ലെങ്കിൽ സ്മാർട്ട്ഫോണിൽ പ്ലേ ചെയ്യേണ്ടിവരും. മൊബൈൽ ചൂതാട്ടത്തിന് കൂടുതൽ ജനപ്രീതി ലഭിക്കുന്നു. ചൂതാട്ട സമയത്ത് യുഎസ് കാസിനോ കളിക്കാരെക്കാളുമൊത്തുള്ള ഒരു മൊബൈൽ ഉപകരണം 100% ചൂതാട്ടം ഉപയോഗിക്കുന്നു. അടുത്ത ഏതാനും വർഷങ്ങളിൽ ഈ ശതമാനം വളരും. ഞങ്ങളുടെ തിരഞ്ഞെടുത്ത പട്ടികയിൽ ഏറ്റവും മികച്ച യു.എസ്. ഓൺലൈൻ കാസിനോകൾ, നിങ്ങൾക്ക് XUNX മൊബൈൽ കസീനോ ഗെയിമുകളിലൊന്നാണ് കാസിനോകൾ.\nയുഎസിൽ എഴുതിയിരിക്കുന്ന ഒരു ഓൺലൈൻ കാസിനോ തിരഞ്ഞെടുക്കുക! ഇന്റർനെറ്റിൽ നിങ്ങൾ കണ്ടെത്തുന്ന എല്ലാ ഓൺലൈൻ കാസിനോയും ഇംഗ്ലീഷിൽ എഴുതിയിട്ടുണ്ട്. കസ്റ്റോയിലെ തിരഞ്ഞെടുത്ത തുക അമേരിക്കയിലും ലഭ്യമാണ്. ഇംഗ്ലീഷിൽ നിങ്ങൾക്ക് ഇഷ്ടമുള്ളപ്പോൾ, ഇംഗ്ലീഷിൽ മാത്രം തങ്ങളുടെ വെബ്സൈറ്റ് വാഗ്ദാനം ചെയ്യുന്ന കാസിനോകൾ നിങ്ങൾക്ക് തിരഞ്ഞെടുക്കാം. നിങ്ങൾ ഇംഗ്ലീഷ് ഭാഷയോട് നല്ലതല്ലെങ്കിൽ ഞങ്ങൾ ഞങ്ങളുടെ വെബ്സൈറ്റിൽ തിരഞ്ഞെടുത്ത ഏറ്റവും മികച്ച യുഎസ് ഓൺലൈൻ കാസിനോകളിൽ പ്ലേ ചെയ്യണമെന്ന് ഞങ്ങൾ ശുപാർശ ചെയ്യുന്നു. യുഎസിലെ ഏറ്റവും മികച്ച റേഡിയോ കാസനോകളുള്ള പട്ടികയിൽ യുഎസ്എയിൽ എഴുതപ്പെട്ട ഒരു വെബ്സൈറ്റിൽ നിങ്ങൾ കാസിനോയെ കണ്ടെത്തുന്നു. കസ്റ്റോ സർവീസ് കസ്റ്റംസ് സപ്പോർട്ട് ടൂൾ യു.എസ്.എയിലും ഉണ്ട്.\nവേഗത്തിലുള്ള പേഔട്ട് ഓപ്ഷനുകൾ വാഗ്ദാനം ചെയ്യുന്ന ഓൺലൈൻ കാസിനോകളിൽ പ്ലേ ചെയ്യുക! പണം ചിലവിടുന്നത് കഴുതയുടെ വേദനയായിരിക്കാം. നിങ്ങൾ ഒരു ഓൺലൈൻ കസീനോയിൽ ചേരുമ്പോൾ നിങ്ങൾ പണം നേടാൻ കഴിയുന്നത്ര വേഗത്തിൽ ആ പണം നേടാൻ ആഗ്രഹിക്കുന്നു. നിങ്ങൾ പണം അടയ്ക്കുന്നതിന് മുമ്പ് ഓൺലൈൻ കമീഷനുകളിൽ നിങ്ങളുടെ അക്കൗണ്ട് എല്ലായ്പ്പോഴും പരിശോധിക്കേണ്ടതുണ്ട്. കാസിനോ നിങ്ങളുടെ id യുടെ ഒരു പകർപ്പും വിലാസത്തിന്റെ തെളിവും ആവശ്യമാണ്. മുകളിൽ റേറ്റുചെയ്ത ഓൺലൈൻ ഓൺലൈൻ കാസിനോ ഈ പരിശോധന പ്രക്രിയയിൽ ഏതാനും മണിക്കൂറുകൾ എടുക്കുന്നു. നിങ്ങൾ കസീനോ ഗെയിമുകൾ കളിക്കുന്നത് ആരംഭിക്കുന്നതിന് മുമ്പ് നിങ്ങളുടെ അക്കൗണ്ട് പരിശോധിക്കാൻ ഞങ്ങൾ ശുപാർശ ചെയ്യുന്നു. സ്ഥിരീകരിച്ച അക്കൗണ്ട് ഉപയോഗിച്ച് പേഔട്ടുകൾ അഭ്യർത്ഥിക്കാൻ എളുപ്പവും വേഗതയുമാണ്. ഞങ്ങളുടെ വെബ്സൈറ്റിൽ യുഎസ് കാസിനോകൾക്ക് ഏറ്റവും വേഗത്തിലുള്ള പേഔട്ട് ഓപ്ഷനുകൾ ഉണ്ട്. നിങ്ങൾ വിശ്വസനീയമായ, Skrill, Neteller അല്ലെങ്കിൽ Sofort ഉപയോഗിക്കുമ്പോൾ ഏതാനും മണിക്കൂറുകൾക്കുള്ളിൽ നിങ്ങളുടെ പണം നിങ്ങൾക്ക് ലഭിക്കും. ഏതാനും മിനിറ്റുകൾക്കുള്ളിൽ നിങ്ങൾക്ക് വിശ്വസനീയമായ പണം ലഭിക്കും. നിങ്ങളുടെ ക്രെഡിറ്റ് കാർഡ് അല്ലെങ്കിൽ ബാങ്ക് ട്രാൻസ്ഫർ ഉപയോഗിക്കുമ്പോൾ പേയ്മെന്റ് രീതി എന്ന നിലയിൽ നിങ്ങൾ പണം പിൻവലിക്കാൻ അഭ്യർത്ഥിച്ചതിന് ശേഷമുള്ള തുകയിൽ നിന്ന് നിങ്ങൾക്ക് പണം ലഭിക്കുന്നു.\nകാസിനോ ബോണസ് പണം:\nട്രിഷ് കാസിനോയിൽ വെറും 100 കഷണങ്ങൾ കാസിനോ ബോണസ്\n70 മറൈൻ കാസിനോയിൽ 90 സ്പോഞ്ചുകൾ സൗജന്യമാണ്\nലാസ് വെഗാസ് യു എസ് കാസിനോയിൽ സൗജന്യ ഡെപ്പോസിറ്റ് കാസിനോ ബോണസ് ഇല്ലാതെ തന്നെ\nഫ്മാമാന്റീസ് കാസിനോയിൽ വെറും 90 സ്പോട്സ്\n145 കാസിനോയിൽ XINX ഫ്രീൻസ് കാസിനോ സ്പോൺസ്\nഒപ്റ്റിബറ്റ് കാസിനോയിൽ എൺപത് മിനിറ്റ് സൗജന്യ സ്പോൺസ് ബോണസ്\nയൂറോ കാസിനോയിൽ എട്ടു ഡിപ്പോസിറ്റുള്ള ബോണസ് സൗജന്യമായി ലഭിക്കുന്നില്ല\nWinTingo കാസിനോയിൽ എതെങ്കിലും ഡെപ്പോസിറ്റ് കാസിനോ ബോണസ് ഇല്ലാതെ സൗജന്യമായി\nChanceHill കാസിനോയിൽ XXxxxxx spins കസീനോ\nനെയ്യാറ്റിപ്പ കാസിനോയിൽ സൗജന്യ ഡെപ്പോസിറ്റ് ബോണസ് എന്റർ ചെയ്യുക\n140 ഫ്രീൻസ് ബോണസ് Sverige ഓട്ടോമാറ്റിനെ കാസിനോയിൽ\nPocketFruity കാസിനോയിൽ 85 ഫ്രീൻസ് കാസിനോ ബോണസ്\nഅമെസ്റ്റർഡാം കാസിനോയിൽ ഡെപ്പോസിറ്റ് ബോണസ് ഇല്ല\nBitStarz കാസിനോയിൽ, 80 സൗജന്യ സ്പോൺസ് ബോണസ്\nസ്ലോട്ട്ഡാം ഗെയിംസ് കാസിനോയിൽ 90 സ്പോസ് സ്കോറുകൾ\nബെറ്റ്സ്പിൻ കാസിനോയിൽ വെച്ച് 83 മിനിറ്റ് സ്പോൺസ് കസീന\nMondoFortuna കാസിനോയിൽ സൗജന്യ ഡെപ്പോസിറ്റ് കാസിനോ ബോണസ് പോലും ഇല്ലാതെ\nPlayamo കാസിനോയിൽ 15 സൗജന്യ സ്പോൺസ് ബോണസ് ലഭിക്കും\nകാരിക് കാസിനോയിൽ ഡെപ്പോസിറ്റ് കാസിനോ ബോണസ് ഇല്ല\nക്യുഎൻഎസ്ആർരാച്ച് കാസിനോയിൽ ഫ്രീൻസ് ബോണസ് സൗജന്യമായി ലഭിക്കും\n1 സോഫ്റ്റ്വെയർ, ലഭ്യമായ ഗെയിമുകൾ\n2 വെബ്സൈറ്റിന്റെ ഭാഷ\n3 ഫാസ്റ്റ് പേഔട്ടുകൾ\n6 കാസിനോ ബോണസ് പണം:


ഏത് എല്‍ഐസി പോളിസിയെടുക്കും?Keralafinance | keep learning, start investing\nഏത് എല്‍ഐസി പോളിസിയെടുക്കും?\nലൈഫ് ഇന്‍ഷുറന്‍സ് എന്നു പറഞ്ഞാല് ഭൂരിഭാഗം പേര്‍ക്കും ലൈഫ് ഇന്‍ഷുറന്‍സ് കോര്‍പ്പറേഷന് ഓഫ് ഇന്ത്യ എന്ന എല്‍ഐസി തന്നെയാണ്. സര്‍ക്കാര് സ്ഥാപനം, ഏതൊരാളുടെ ബജറ്റിനും യോജിച്ച പോളിസികള്, ക്ലെയില് സെറ്റില്‍മെന്റ്, വിശ്വാസ്യത, പാരമ്പര്യം.. ചുരുക്കത്തില് ഇന്‍ഷുറന്‍സ് എന്നാല് എല്‍ഐസിയാണ്.\nഏജന്റുമാര് പലപ്പോഴും നിങ്ങളെ തേടിയെത്തും. എന്നാല് ഏത് പോളിസിയെടുക്കണമെന്ന കാര്യത്തില് പലപ്പോഴും ധര്‍മസങ്കടത്തിലാകും. ഇവിടെ ഏറ്റവും മികച്ച ഏഴ് പോളിസികളെ പരിചയപ്പെടുത്തുകയാണ്.\nഎല്‍ഐസി ജീവന് അക്ഷയ് 6, എല്‍ഐസി ഇ ടേം പ്ലാന്, എല്‍ഐസി ന്യൂ ചില്‍ഡ്രന്‍സ് മണി ബാക്ക് പ്ലാന്, എല്‍ഐസി ജീവന് ആനന്ദ്, എല്‍ഐസി ജീവന് സരള്, എല്‍ഐസി ജീവന് സംഗം, എല്‍ഐസി ന്യൂ എന്‍ഡോവ്‌മെന്റ് പ്ലാന് എന്നിവയില് ഏതെങ്കിലും ഒന്ന് തിരഞ്ഞെടുക്കാവുന്നതാണ്.\nമേല്‍പ്പറഞ്ഞ പോളിസികളെ കുറിച്ച് ഏജന്റുമാരില് നിന്നും വ്യക്തമായി ചോദിച്ചു മനസ്സിലാക്കണം. അതിനു ശേഷം ഉചിതമായതേതെന്ന് തിരിച്ചറിയാന് സാധിക്കണം. ഏജന്റ് പറയുന്നത് കണ്ണടച്ച് വിശ്വസിക്കാതെ ഓണ്‍ലൈനില് അവയെല്ലാം വിശദമായി പരിശോധിക്കണം. കഴിയുമെങ്കില് ഏഴ് പോളിസികളുടെയും ബ്രോഷര് കരസ്ഥമാക്കണം. അതില് നിന്നും വ്യക്തമായ ഒരു ചിത്രം ലഭിക്കും.\nTuesday 14 June 2016 08:33:40 PM Insurance\nlic, insurance, investment, policy, എല്‍ഐസി, ഇന്‍ഷുറന്‍സ്, നിക്ഷേപം, പോളിസി\nHere isaglimpse of some of the best LIC policies which will help you choose the one that meets your need.\nഏത് ഇന്‍ഷുറന്‍സാണ് നിങ്ങള്‍ക്ക് വേണ്ടത്?\nകുടുംബത്തിന് വേണ്ട നാലു ഇന്‍ഷുറന്‍സ് പോളിസികള് ഏതെല്ലാം?


assembly election 2021 kerala ആറന്മുളയില് കടുത്ത പോരാട്ടം; ദേശീയ നേതാക്കളെ കളത്തിലിറക്കി പ്രചാരണം ശക്തമാക്കി മുന്നണികള്\nആറന്മുളയില് കടുത്ത പോരാട്ടം; ദേശീയ നേതാക്കളെ കളത്തിലിറക്കി പ്രചാരണം ശക്തമാക്കി മുന്നണികള്\nആറന്മുളയില് കടുത്ത പോരാട്ടമെന്ന വിലയിരുത്തലില് പ്രചാരണം ശക്തമാക്കി മുന്നണികള്. ദേശീയ നേതാക്കളെ കളത്തിലിറക്കിയുള്ള പ്രചാരണം ഗുണം ചെയ്യുമെന്നാണ് യുഡിഎഫിന്റെയും എന്‍ഡിഎയുടെയും കണക്കുകൂട്ടല്. വീണാ ജോര്‍ജിന് മണ്ഡലത്തില് കഴിഞ്ഞ തവണത്തേക്കാള് ഭൂരിപക്ഷം ലഭിക്കുമെന്നാണ് എല്‍ഡിഎഫിന്റെ ആത്മവിശ്വാസം.\nകഴിഞ്ഞ തവണ കൈവിട്ട ആറന്മുള ഇത്തവണ നേടാമെന്ന പ്രതീക്ഷയിലാണ് യുഡിഎഫ് സ്ഥാനാര്‍ത്ഥി കെ.ശിവദാസന് നായര്. ശബരിമലയാണ് പ്രധാന പ്രചാരണ വിഷയം. എന്‍എസ്എസ് ഇടതുമുന്നണിയോട് ഇടഞ്ഞ് നില്‍ക്കുന്നത് ഗുണം ചെയ്യുമെന്ന് വിലയിരുത്തല്. രാഹുല് ഗാന്ധി റോഡ് ഷോ ആത്മവിശ്വാസം കൂട്ടിയെന്നും സ്ഥാനാര്‍ത്ഥി പറയുന്നു.\nവികസന പ്രവര്‍ത്തനങ്ങളില് ഊന്നിയാണ് വീണാ ജോജിന്റെ പ്രചാരണം. പ്രളയകാലത്തെ പ്രവര്‍ത്തനവും പാലങ്ങളുടെയും റോഡുകളുടെയും നിര്‍മാണവും ഉയര്‍ത്തിക്കാട്ടുന്നു. സ്വീകരണ കേന്ദ്രങ്ങളിലെ വലിയ ജനപങ്കാളിത്തം ശുഭസൂചനയെന്ന് വീണാ ജോര്‍ജ് പറയുന്നു.\nബിജെപിയുടെ എ ക്ലാസ് മണ്ഡലത്തില് പ്രചാരണം മുന്നേറുമ്പോള് എന്‍ഡിഎ സ്ഥാനാര്‍ത്ഥി ബിജു മാത്യു കൂടുതല് പ്രതീക്ഷയിലാണ്. സാമുദായിക സമവാക്യം, സംഘടനാ വോട്ടുകള്, മോദി ഫാക്ടര് എന്നിവയെല്ലാം വിജയത്തിലെത്തിക്കുമെന്ന് സ്ഥാനാര്‍ത്ഥി പറയുന്നു. ബിജെപി ദേശീയ അധ്യക്ഷന് ജെ.പി. നദ്ദയും അടുത്ത ദിവസം ആറന്മുളയില് റോഡ് ഷോ നടത്തും.\nRead more on: Aranmula | Assembly Elections 2021


ഇത്തിരിവെട്ടം: ഉള്ളിന്റെ ഉരുക്കം...\nഒരാളുയരത്തില് വെള്ളനിറത്തിലുള്ള ടൈല്‍സ് പതിച്ച് മങ്ങിയ വെളിച്ചവും മരണത്തിന്റെ തണുപ്പുമായി നിണ്ട് കിടക്കുന്ന വരാന്തയിലെ, ആരൊക്കെയോ ഉപേക്ഷിച്ച ഓര്‍മ്മ പോലെ തനിച്ചുകിടന്ന മരബഞ്ചിന്റെ ചൂടില്, കത്തുന്ന മനസ്സുമായി ഞാന് ചടഞ്ഞിരുന്നു. തൊട്ടടുത്ത് അടഞ്ഞ് കിടക്കുന്ന വാതിലിനപ്പുറത്ത് നിന്ന് പതുക്കെ ഉയര്‍ന്ന് അന്തരീക്ഷത്തില് ലയിക്കുന്ന ശ്വാസോച്ഛാസത്തിന്റെ ആരോഹണവരോഹണങ്ങള് കാതിന്റെ കര്‍മ്മശേഷിയെ പരീക്ഷിക്കാതെ മനസ്സിലേക്ക് ഓടി കയറുന്നു. അതിന്റെ താള വൈവിധ്യം സിരകളിലൂടെ ശരീരമാസകലം വ്യാപിച്ച്, ഒരോ രോമകൂപങ്ങളിലും ഉത്തേജനത്തിന്റെ വിത്തുപാകി, ഹൃദയത്തിന്റെ താളക്രമങ്ങളില് ഒരു ചെറുമര്‍മ്മരമായി തൊട്ട് തലോടി എന്നില് തന്നെ എരിഞ്ഞടങ്ങുന്നു. അതാണ് സത്യം, 'പ്രാണനാല് അവള് തീര്‍ത്ത പ്രണയത്തിന്റെ സുഖമുള്ള ചൂടില് നിന്ന് ഒരിക്കലും മോചിതനാവാന് നിനക്കാവില്ല. മനസ്സ് മന്ത്രിച്ചു.'\n'അത് വെറും തോന്നലാണ്. അവള് നിനക്ക് ആരുമായിരുന്നില്ല. ജീവിതത്തിന്റെ വഴിത്താരയിലെവിടെയോ വെച്ച് കൈപിടിച്ച ഒരു കൂട്ടുകാരി മാത്രം. അവളുടെ സ്‌നേഹം നിനക്ക് വേണ്ടിയല്ല. മറിച്ച് എല്ലാ സ്ത്രീകളും സ്നേഹിക്കാന് ആഗ്രഹിക്കുന്നവരാണ്. പുരുഷന് സ്നേഹിക്കപെടാനും. പരസ്പര സ്നേഹത്തില് നിങ്ങള് രണ്ടാളും സ്വാര്‍ത്ഥരായിരുന്നു. രണ്ടാളും അവരവരുടെ സന്തോഷത്തിന് മാത്രമാണ് സ്നേഹിച്ചത്. അതിലൂടെ ലഭിക്കുന്ന ഇണയുടെ സ്നേഹത്തിനായുള്ള അടങ്ങാത്ത ആര്‍ത്തി കാരണം.' ബുദ്ധി പറഞ്ഞ് നിര്‍ത്തി.\nഅതെങ്ങനെ ശരിയാവും... അവള് നിന്റേതായിരുന്നു. അവളുടെ ഓരോ ശ്വാസവും നിന്റേതായിരുന്നു. നിന്റെ വാക്കുക്കള്‍ക്കായി, നിന്റെ തലോടലിനായി, നിന്റെ നേര്‍ത്തൊരു പുഞ്ചിരിക്കായി അവള് കാത്തിരുന്നു. നിന്റെ ശരീരത്തെ, മനസ്സിനെ, വികാരങ്ങളെ, വിചാരങ്ങളെ അവള് തൊട്ടറിഞ്ഞു. എല്ലാം പകര്‍ന്നും നുകര്‍ന്നും ഇന്നലെ വരെ നിന്നോടൊപ്പം ജീവിച്ച, ഇപ്പോള് എല്ലാം നഷ്ടപെട്ട അവളെ നിനക്കെങ്ങനെ തള്ളികളയാനാവും'\nബുദ്ധിയെന്ന കണക്ക് കൂട്ടുന്ന ഇന്ദ്രജാലക്കാരന് ചാടിയെണീറ്റു. അഭിപ്രായ വ്യത്യസം വാഗ്വാദത്തിലേക്ക് പോവുന്നു. അവള് എങ്ങനെ നിന്റേത് മാത്രമാവും. അവളുടെ മാതാപിതാക്കളില്ലേ... മറ്റു ബന്ധുക്കളില്ലേ... അവള് നിനക്കായി ഒന്നും ത്യജിച്ചിട്ടില്ല.അവളുടെ ത്യാഗങ്ങളഖിലം സമൂഹത്തിന്റെ സദാചാര സര്‍ട്ടിഫിക്കറ്റിനായിരുന്നു. അതിനായി അവള് നല്ലൊരു കുടുംബിനിയായി. ഭാര്യയായി. ബന്ധങ്ങള് ബന്ധനങ്ങളാക്കി... വാക്കിലും നോക്കിലും മാന്യതയുടെ മുഖമൂടി കാത്ത് സൂക്ഷിച്ചു. പക്ഷേ എല്ലാം അവള്‍ക്കായി... അവള്‍ക്കായി മാത്രം.\nചുമലില് പതിഞ്ഞ നേരിയചൂടിനോടൊപ്പം കാതിലെത്തിയ പതുങ്ങിയ സ്വരമാണ് ബാഹ്യലോകത്ത് എത്തിച്ചത്. ശരതാണ്. "അവര്‍ക്ക് ഒന്ന് കാണണമെത്രെ" എന്റെ കണ്ണില് നിറഞ്ഞ 'ആരെന്ന' ചോദ്യം അവന് വായിച്ചെടുത്തിരിക്കണം . 'ഡോക്ടര്‍ക്ക് എന്തോ സംസാരിക്കാനുണ്ടെത്രെ'... ഉയര്‍ന്ന് വന്ന നെടുവീര്‍പ്പ് ഉള്ളിലൊതുക്കി പതുക്കെ കൂടെ നടന്നു.\nനിരത്തിയിട്ട കസേരയിലിരുന്ന ശേഷമാണ് തന്റെ മുമ്പിലിരിക്കുന്നവരെ ശ്രദ്ധിച്ചത്. 'ഡോ: ജോണ് എബ്രഹാം. ചീഫ് ഫിസിഷ്യന്' എന്ന് വലിയ അക്ഷരത്തില് എഴുതിയ നെയിംബോര്‍ഡി പിറകിലിരിക്കുന്ന ഇത്തിരി കഷണ്ടികയറിയ മധ്യവയസ്കന്, പുഞ്ചിരിയുടെ അകമ്പടിയുണ്ടായിട്ടും മയംവരാത്ത ശബ്ദത്തില് പരിചയപ്പെട്ടു. "ഞാന് ജോണ് എബ്രഹാം." . ഇടത് ഭാഗത്തേക്ക് ചൂണ്ടി "ഇത് രേഖാ മേനോന്... ഇവിടെ ഗൈനക്കോളജി ഡിപാര്‍ട്ട്‌മെന്റില് വര്‍ക്ക് ചെയ്യുന്നു. ഇവാരാണ് രാജേശ്വരിയെ നോക്കുന്നത്." യാന്ത്രികമായി കസേര വലത്തോട്ട് തിരിഞ്ഞു. "ഇത് തന്‍വീര് അഹ്‌മദ്... ഞങ്ങളുടെ സീനിയര് സൈക്യാട്രിസ്റ്റ്."\nപിന്നീട് എന്റ നേരെ തിരിഞ്ഞ് "ഇത് വേണുഗോപാല്... രാജേശ്വരിയുടെ ഭര്‍ത്താവ്." അലോസരമുണ്ടാക്കുന്ന അയാളുടെ പരുക്കന് സ്വരത്തിനോടൊപ്പം അവരുടെ കണ്ണുകളും എന്നില് ചൂഴ്‌ന്നിറങ്ങി.\n"മിസ്റ്റര് വേണുഗോപാല് രേഖയ്കും തന്‍വീറിനും താങ്കളോട് എന്തല്ലാമോ ചോദിക്കാനുണ്ട്. ബുദ്ധിമുട്ടാവില്ലല്ലോ ?"\nഅതിനൊരു മറുപടി പ്രതീക്ഷിക്കത്തതിനാല് ഞാന് എന്നിലേക്ക് ഉള്‍വലിഞ്ഞു. ഇത്തിരി നീണ്ട നിശ്ശബ്ദതയിലെവിടെയോ വച്ച് എന്നില് ലയിച്ച എന്നെ ഒരു മുരടനക്കമാണ് ഉണര്‍ത്തിയത്.\nതല ഉയര്‍ത്തിയപ്പോള് ഡോക്ടര് തന്‍വീര്. കൊച്ചുകുഞ്ഞുങ്ങളുടെ നിഷ്കളങ്കത മുഖത്ത് കൊത്തിവെച്ച ഒരു ചെറുപ്പക്കാരന്...\n"മിസ്റ്റര് വേണു ഇപ്പോള് എന്ത് ചെയ്യുന്നു."\nആ ശബ്ദത്തിനോട് തന്നെ വല്ലാത്തൊരു അടുപ്പം തോന്നി. അതെ... തെറ്റ് ചെയ്താല് ശിക്ഷിച്ച ശേഷം തന്നോട് ചേര്‍ത്ത് നിര്‍ത്തി "നീ നന്നാവാനല്ലടാ... വേണുകുട്ടാ..." എന്ന് പറയാറുണ്ടായിരുന്ന നാലാം ക്ലാസ്സിലെ കുറുപ്പുമാഷുടെ അതേ സ്വരം. ആ 'മിസ്റ്റര്' ഒഴിവാക്കി അവസാനം 'കുട്ടാ' എന്ന് ചേര്‍ത്ത് വിളിച്ചിരുന്നെങ്കില് എന്ന് ഒരു നിമിഷം ആഗ്രഹിച്ചു പോയി.\n"ഞാന് അബൂദാബിയില്. ഒരു ഓയില് കമ്പനിയില് എഞ്ചിനീയറായി ജോലി നോക്കുന്നു."\n"വേണു... രാജേശ്വരിയെ എങ്ങനെ, എവിടെവെച്ചാണ് ആദ്യം കണ്ടത്."\n"ഞങ്ങളുടേത് അറേഞ്ച്ഡ് മാരേജ് ആയിരുന്നു. കല്ല്യാണത്തിന് ഏതാനും ദിവസങ്ങള്‍ക്ക് മുമ്പ്"\n" എത്ര വര്‍ഷമായി കല്ല്യാണം കഴിഞ്ഞിട്ട്"\n" ഏഴ് വര്‍ഷം"\nവീണ്ടും നീണ്ട നിശ്ശബ്ദത... പിന്നീട് ഡോക്ടറുടെ ശബ്ദം ഇത്തിരികൂടി താഴ്‌ന്നു. "വിരോധമില്ലെങ്കില് താങ്കളുടെ കുടുംബജീവിതത്തെ കുറിച്ച് ഒന്ന് വിശദീകരിക്കാമോ ?"\nഎനിക്ക് ആലോചിക്കേണ്ടതുണ്ടായിരുന്നു. മനസ്സിന്റെ കെട്ടഴിക്കണം. ജീവിതത്തിലെ ഓരോ സുന്ദര നിമിഷങ്ങളും വാരി വിതറണം.\n"ഏഴ് വര്‍ഷം മുമ്പ് എന്റെ ജീവിതത്തിലേക്ക് കടന്ന് വരുമ്പോള് അവള് എന്റ് ആരുമായിരുന്നില്ല സാര്. എന്നാല് ഇപ്പോള് എന്റെ എല്ലാം അവളാണ്" വാക്കുകള്‍ക്ക് ജീവനായി... ഞാനറിയാതെ വാചകങ്ങള് പ്രവഹിച്ചു... ഇടയ്ക് എപ്പോഴോ തൊണ്ടയിടറി. വാക്കുകള് പതറി... കണ്ണുകളിലെ ചൂടുള്ള ദുഃഖം കവിഞ്ഞപ്പോള് പൊട്ടിയൊഴുകി. എത്ര ശ്രമിച്ചിട്ടും അടക്കാനാവാതെയെത്തിയ ഒരു തേങ്ങല് ഒരു തേങ്ങിക്കരച്ചിലിന് വഴിമാറി... മനസ്സ് ഉരുകിയൊലിച്ചു...\nഅത് മറ്റൊരു ലോകമായിരുന്നു. ആരാരുമില്ലാത്ത ലോകം... തിമര്‍ത്ത് പെയ്യുന്ന മഴപോലെ മനസ്സിലെ കാറ് പെയ്തൊഴിഞ്ഞു... കണ്ണുതുറന്നപ്പോള് ഡോക്ടര് തന്‍വീര് എന്റെ തൊട്ടടുത്ത് ഉണ്ടായിരുന്നു. എന്റെ തലയിലോടുന്ന നനുത്ത കൈപ്പടങ്ങളുമായി...\n"പറയൂ..." നനുത്ത ശബ്ദം.\nഇനിയും എന്ത് പറയണം എന്ന് എനിക്കറിയില്ലായിരുന്നു. രാജേശ്വരി എന്ന പേരില് അടങ്ങിയ എന്റെ ജീവനായിരുന്നു അവള്... അവളെ കുറിച്ചോര്‍ത്തപ്പോള് അറിയാതെ ശരത്തും അവന്റെ ടെലിപ്പതി ക്ലാസുമാണ് ആദ്യം മനസ്സില് ഓടിയെത്തിയത്. രണ്ടുമാസം മുമ്പൊരിക്കലാണ് ടെലിപ്പതി എന്ന സൈക്കിക്ക് ശാഖയെ കുറിച്ച് എന്നോട് സംസാരിച്ചത്. അടുത്ത സുഹൃത്തിനെ കുറിച്ച് സംസാരിക്കവേ യാദൃച്ഛികമായി കടന്ന് വന്നതായിരുന്നു ആ വിഷയം.\n"വേണുവേട്ടാ... നിങ്ങള് ടെലിപ്പതിയെ കുറിച്ചു കേട്ടിട്ടുണ്ടോ..? എന്നായിരുന്നു അവന്റെ പ്രഥമ ചോദ്യം.\n"പല സ്ഥലങ്ങളിലും വായിച്ചിട്ടുണ്ട്. എന്നാല് വ്യക്തമായി പറയാന് അറിയില്ല."\n"വേണുവേട്ടാ... ഞാന് പഠിക്കാന് ശ്രമിച്ചിട്ടുണ്ട്"\nശരത് വിശദീകരിക്കാന് തുടങ്ങി.\n"ടെലിപ്പതി എന്നാല് രണ്ട് വ്യക്തികളുടെ മനസ്സുകള് തമ്മില് കമ്യൂണിക്കേറ്റ് ചെയ്യാനുള്ള ഒരു സംവിധാനമാണ്."\n" അതിന് ഏറ്റവും കൂടുതല് വേണ്ടത് ഏറ്റവും വലിയ ഏകാഗ്രത... വേണുവേട്ടന് മനസ്സില് ഒന്നുമില്ലാതെ ശുദ്ധ ശൂന്യമാക്കി വെക്കാനാവുമോ ?. ഒന്നുമില്ലാത്ത ക്ലീന് സ്ലേറ്റുപോലെ. അപ്പോള് ചുറ്റുവട്ടത്ത് കാണുന്നതൊന്നും മനസ്സിനേയും ബുദ്ധിയേയും ചിന്തയേയും ബാധിക്കാത്ത ഒരവസ്ഥ. ആ അവസ്ഥയിലെത്തിയാല് അവരുടെ മനസ്സിന് മുമ്പില് സ്ഥലം, ദൂരം, കാലം ഇവയെല്ലാം വഴിമാറാം. അത് നമുക്ക് തന്നെ നമ്മുടെ അകത്ത് ഡവലപ്പ് ചെയ്തെടുക്കാന് കഴിയും. അതിന് ഒരുപാട് കടമ്പകളുണ്ട്. ചിലപ്പോള് വര്‍ഷങ്ങള് നീണ്ട തപസ്യതന്നെ വേണ്ടി വരും. ഇനി ഉദാഹരണമായി അങ്ങനെ രണ്ടാളുകള് ഈ കടമ്പകളെല്ലാം കടന്നാല് പിന്നെ പരസ്പരം ആശയവിനിമയത്തിന് ഭാഷയോ ദൂരമോ പ്രശ്നമാവില്ല. രണ്ടാള്‍ക്കും ഒരേ സമയം ഒരേപോലെ ചിന്തിക്കാനാവും."\nമെഴുകുതിരി നാളത്തിന്റെ അറ്റത്ത് ശ്രദ്ധയൂന്നി തുടങ്ങുന്ന ട്രെയിനിംഗ് മെത്തേഡും അതിനായി അനുഷ്ഠിക്കേണ്ട കഠിനമായ പ്രാക്ടീസും വിശദീകരിക്കുകയും ചെയ്തു.\n"ഇക്കാര്യത്തിന് മാത്രമാണെങ്കില് ഇത്ര ബുദ്ധിമുട്ടുന്നത് മണ്ടത്തരമാണ്.. ടെലിപ്പതിയെക്കുറിച്ച് ഒന്നും അറിയാതെ എനിക്ക് പോലും അതിനാവുന്നുണ്ടല്ലോ..." എന്നായിരുന്നു എന്റെ മറുപടി.\n"അതെങ്ങനെ " അവനും വല്ലാത്ത അത്ഭുതമായെന്ന് തോന്നുന്നു.\nചിരിച്ച് കൊണ്ട് തന്നെ ഞാന് പറഞ്ഞു.\n"വെരി സിംബിള് നല്ല സ്നേഹമുള്ള ഒരു കുട്ടിയെ കല്ല്യാണം കഴിച്ചാല് മതി...“\n“ശരതേ... സ്നേഹത്തിനും അതിന്റെ ഭാഷക്കും വല്ലാത്ത വശ്യതയുണ്ട്. അതിന് ചിലപ്പോഴെല്ലാം നീ പറഞ്ഞപോലെ സ്ഥല കാലങ്ങളെ കൈപിടിയിലൊതുക്കാനാവും. ഇനി സംശയമുണ്ടെങ്കില് ഞാന് തെളിയിക്കാം. അരമണിക്കൂറിനകം രാജി ഇങ്ങോട്ട് വിളിക്കും, നോക്കിക്കോ... ?"\nഏതാനും നിമിഷങ്ങള്‍ക്കകം എന്റെ മോബെയിലില് എത്തിയ രാജിയുടെ ശബ്ദം അവന് മഹാത്ഭുതമായിരുന്നു.\n"വേണൂ പറയൂ..." നനുത്ത ശബ്ദം നിര്‍ബന്ധിക്കുന്നു.\n"അവളെന്റെ ആര് എന്ന് ചോദിച്ചാല് മറുപടി എനിക്കറിയില്ല സാര്... എന്റെ ആരൊക്കെയോ ആയിരുന്നു.\nആ ചോദ്യം എന്റെ മനസ്സിനോടായിരുന്നു...\n"വേണൂ... താങ്കളുടെ മനസ്സ് എനിക്ക് വായിക്കാനാവും... തീരുമാനവും. പക്ഷേ ഞങ്ങള്‍ക്ക് പറയാനുള്ളത് മുഴുവന് നിങ്ങള് കേള്‍ക്കണം."\nഅതേ കഴിഞ്ഞ രണ്ട് ദിവസങ്ങളായി ഞാന് കേള്‍വിക്കാരനായിരുന്നു. തീര്‍ക്കാത്ത പ്രൊജക്ടിന്റെ ഭാരവും പേറി വണ്ടിയോടിമ്പോള് മൊബയ്‌ലില് മുഴങ്ങിയ ശരതിന്റെ ശബ്ദത്തിന് ആദ്യമായി ഞാന് കേള്‍വിക്കാരന് മാത്രമായി. ചെവിയിലൂടെ ശരീരത്തില് കടന്ന ചുട്ടുപൊള്ളുന്ന യഥാര്‍ത്ഥ്യങ്ങള് ഓരോ കോശങ്ങളിലും നുരഞ്ഞ് പൊന്തുന്ന ചൂട് സമ്മാനിച്ചിരുന്നു... പിന്നെ ആ മരവിപ്പോടെയാണ് നാട്ടിലെത്തിയത്. വിമാനത്താവളത്തില് സ്വീകരിക്കാനായെത്തിയ ശരത് കഥകളുടെ ചുരുളഴിച്ചപ്പോഴും ഞാന് വെറും ശ്രോതാവായിരുന്നു. എന്റെ പ്രിയപെട്ട രാജിയില് പത്തോളം കാപാലികര് കാമമായി ഇരച്ച് കയറിയ വാര്‍ത്ത കേട്ടപ്പോള് ഒറ്റവാചകമേ നാവില് വിരിഞ്ഞൊള്ളൂ... "എന്തിനായിരുന്നു ശരത്." ഒന്നും പറയാതെ വിദൂരതയിലേക്ക് നോക്കി വാഹനമോടിക്കുന്ന ശരതില് നിന്ന് അപ്പോള് മറുപടി ഒന്നും പ്രതീക്ഷിച്ചിരുന്നില്ല.\n"വേണുവേട്ടാ... നമ്മുടെ നാട്... ഉറ്റവരെ പോലും നമുക്ക് സംരക്ഷിക്കാനാവുന്നില്ല... ഇവിടെ സിനിമയിലും സീരിയലിലും വാചക കസര്‍ത്തുകളിലും മാത്രമേ സ്ത്രീ ആദരിക്കപ്പെടൂ... സ്ത്രീ വര്‍ഗ്ഗത്തെ മുഴുവന് കാമകണ്ണ് കൊണ്ട് മാത്രം കാണുന്ന ഒരു സമൂഹമാണ് ഇവിടെ. നാം ഇരയാവുമ്പോള് മാത്രം നാമിത് ഓര്‍ക്കുന്നു. പെണ്ണിന്റെ മേനി ആര്‍ത്തിയോടെ മാത്രം കാണുന്ന യുവാക്കളുടെ കണ്ണുകളില് ഒരു തരം വേട്ടക്കാരന്റെ ഭാവമാണ് വേണുവേട്ടാ... ഇവിടെ എന്ത് പുരോഗതി ഉണ്ടായിട്ടേന്ത്." ആരോടൊക്കെയോ ഉള്ള ഒടുങ്ങാത്ത ദേഷ്യം ശരത്തിന്റെ വാക്കുകളില് നിറഞ്ഞിരുന്നു.\nശരത്തിന്റെ വാക്കുകള് കാറമുള്ള് പോലെ തറക്കുമ്പോള് അടങ്ങാത്ത അമര്‍ഷമായിരുന്നു മനസ്സ് നിറയെ. ആരോടൊക്കെയോ തീര്‍ത്താല് തീരാത്ത അമര്‍ഷം. പിന്നെയെപ്പോഴോ അത് വേദനയും സങ്കടവുമായി രൂപാന്തരപെട്ടു.\nഇവിടെയും ഞാനൊരു ശ്രോതാവായി...\nഡോക്ടര് തന്‍വീര് അഹ്‌മദിന്റെ പതിഞ്ഞ ശബ്ദത്തിന് പകരം ഇപ്പോള് ഉയര്‍ന്ന് കേട്ടത് ജോണ് എബ്രഹാമിന്റെ പരുക്കന് സ്വരമായിരുന്നു.\n"മിസ്റ്റര് വേണു... രാജിയുടെ കാര്യങ്ങളെല്ലാം നിങ്ങള്‍ക്ക് അറിയാമല്ലോ... നിങ്ങളറിയാത്ത മറ്റൊരു കാര്യം കൂടിയുണ്ട്. അവരെ നശിപ്പിച്ചവരില് ഒരാള് മാരകമായ മാറാരോഗിയാണ്. ഒരു പക്ഷേ രാജിയിലും അത് കണ്ടേക്കാം..."\nകണ്ണില് കയറിവരുന്ന ഇരുട്ടിനിടയില് ഡോക്ടര് തന്‍വീര് അഹ്‌മദിന്റെ മുഖം സൌമ്യമുഖം കാണുന്നു. അദ്ദേഹത്തിന്റെ കൈകള് വീണ്ടും എന്റെ തലയോട്ടിയിലൂടെ ഒരു തണുപ്പായി നീങ്ങുന്നു. ദൂരെയെവിടെയോ നിന്ന് കേള്‍ക്കുന്ന ശബ്ദമായി അദ്ദേഹത്തിന്റെ വാക്കുകള് ഉള്ളില് നിറയുന്നു.\n"വേണൂ... രാജേശ്വരി ഇക്കാര്യം അറിഞ്ഞിട്ടുണ്ട്. ഇനി അവര്‍ക്ക് നിങ്ങളോടൊപ്പം കഴിയാനാവില്ല എന്നാണ് പറയുന്നത്. ഒരു പക്ഷേ അസുഖം താങ്കളെ കൂടി വേട്ടയാടും എന്ന് കരുതിയാവണം... താങ്കള് എന്ത് പറയുന്നു."\nതുടന്ന് വന്ന ഡോക്ടര് തന്‍വീറിന്റെ ശബ്ദത്തിന് അതുവരെയില്ലാത്ത മുഴക്കം. "താങ്കളുടെ അകത്ത് ഇപ്പോള് നടക്കുന്ന ഏറ്റുമുട്ടല് എനിക്ക് ഊഹിക്കാനാവും. മനസ്സും ബുദ്ധിയും തമ്മില്... താങ്കള് തന്നെ തീരുമാനിക്കണം ആരെ അനുസരിക്കണമെന്ന്.\nഏതോ ശക്തിയില് ഞാനെഴുന്നേറ്റു. പുറത്തിറങ്ങുമ്പോള് ശരത് പിന്നാലെയുണ്ട്. ഇരുണ്ട വാരാന്തയിലൂടെ എന്റെ ശ്വസം തേടി ഞാനലഞ്ഞു. അടഞ്ഞിരിക്കുന്ന ചില്ലിട്ടവാതിലിന് മുമ്പില് ഞാനൊരു കൊടുങ്കാറ്റായി.\nപച്ച വിരിയിട്ട കിടക്കയില് നരച്ച മച്ചില് നോക്കി നിസംഗയായികിടക്കുന്ന, ആരാലും കളങ്കപെടുത്താനാത്ത എന്റെ ആത്മാവിനെ നെഞ്ചോട് ചേര്‍ത്തു... സജലങ്ങളായ കണ്ണുകളും അടഞ്ഞ ശബ്ദവുമായി അവള് പ്രതിഷേധിച്ച് കൊണ്ടിരുന്നു. പിന്നെയെപ്പോഴോ പൂച്ചകുട്ടിയേ പോലെ മാറില് പതുങ്ങി...\nPosted by Rasheed Chalil at 11:22 AM\nഇവിടെ ഒരു പുതിയ പോസ്റ്റ് ഇടുന്നു. വായിക്കുമല്ലോ\nതേങ്ങ ഞാന് ഉടക്കുന്നു,\nബാക്കി വായിച്ചിട്ട് പറയാം,\nഅതെ,ഉപാധികളില്ലാത്ത സ്നേഹത്തില് ഹൃദയം ജയിക്കുന്നു പലപ്പോഴും.നല്ല കഥ.പക്വമായ എഴുത്തും.\nഎന്റെ ആത്മാവിനെ നെഞ്ചോട് ചേര്‍ത്തു...\nനന്നായി എഴുതി ഇത്തിരീ. ഹൃദയസ്പര്‍ശി ആയ കഥ.\n'പ്രാണനാല് അവള് തീര്‍ത്ത പ്രണയത്തിന്റെ സുഖമുള്ള ചൂടില് നിന്ന് ഒരിക്കലും മോചിതനാവാന് നിനക്കാവില്ല. മനസ്സ് മന്ത്രിച്ചു.'\nഇത്തിരിവട്ടം... താങ്കളുടെ മുന്‍കാല പോസ്റ്റുകളില് നിന്നും തികച്ചും വിത്യസ്ഥമായ ഒന്ന്. താങ്ങളിലെ സര്‍ഗ്ഗവാസനയിലേക്ക് വെളിച്ചം വീശുന്നു ഈ പോസ്റ്റ്.\nബുദ്ധിയും മനസ്സും തമ്മിലുള്ള അന്തരം വരച്ചു കാട്ടിയ പോസ്റ്റ്.\nതാങ്കളിലൊരു ഫിലോസഫര് ഒളിഞ്ഞിരിപ്പുണ്ടെന്ന് വിളിച്ചു പറയുന്ന എഴുത്ത്.\nമനോഹരമായ വരികളും പ്രയോഗങ്ങളും... ഇത് തുടരുക... എല്ലാ വിധ ഭാവുകങ്ങളും.\nഞാ‍നും ഒരു തേങ്ങ ഉടക്കുന്നു.\nപിന്നെ അഭിപ്രായം പറയാം.\nതൊട്ടടുത്ത് അടഞ്ഞ് കിടക്കുന്ന വാതിലിനപ്പുറത്ത് നിന്ന് പതുക്കെ ഉയര്‍ന്ന് അന്തരീക്ഷത്തില് ലയിക്കുന്ന ശ്വാസോച്ഛാസത്തിന്റെ ആരോഹണവരോഹണങ്ങള് കാതിന്റെ കര്‍മ്മശേഷിയെ പരീക്ഷിക്കാതെ മനസ്സിലേക്ക് ഓടി കയറുന്നു. അതിന്റെ താള വൈവിധ്യം സിരകളിലൂടെ ശരീരമാസകലം വ്യാപിച്ച്, ഒരോ രോമകൂപങ്ങളിലും ഉത്തേജനത്തിന്റെ വിത്തുപാകി, ഹൃദയത്തിന്റെ താളക്രമങ്ങളില് ഒരു ചെറുമര്‍മ്മരമായി തൊട്ട് തലോടി എന്നില് തന്നെ എരിഞ്ഞടങ്ങുന്നു. അതാണ് സത്യം, 'പ്രാണനാല് അവള് തീര്‍ത്ത പ്രണയത്തിന്റെ സുഖമുള്ള ചൂടില് നിന്ന് ഒരിക്കലും മോചിതനാവാന് നിനക്കാവില്ല. മനസ്സ് മന്ത്രിച്ചു.'\nഎന്നാലും ഇത്തിരീ ഇതിന് എന്ത് കമന്റ് എഴുതും എന്നറിയില്ല. നീ വല്ലാത്തൊരു സംഭവമാണല്ലോ പഹയാ. ഞാന് വായിച്ച ഏറ്റവും നല്ല കഥകളില് ഒന്ന്. ഇങ്ങനെ എഴുതാന് കഴിയുന്ന താങ്കള് ഇവിടെ തന്നെ ശ്രദ്ധ കേന്ദ്രീകരിക്കണം എന്നാണ് എന്റെ അഭിപ്രായം. പോക്കര്‍ക്ക് വേണ്ടി സമയം കളയാതിരിക്കൂ.\nഒരുപാട് ഇഷ്ടമായി കെട്ടോ.\nഞാന് തേങ്ങയല്ല ഉടക്കുന്നത്! വായിച്ചുകൊണ്ടിരിക്കെ എന്റെ മനസ്സ് എപ്പോളോ ഉടഞ്ഞുപോയി.\nഇങ്ങനെ ശരിക്കും നമുക്ക് അല്ലെങ്കില് നമ്മളറിയുന്ന ആര്‍ക്കെങ്കിലും സംഭവിച്ചുപോയാല്? പടച്ചതമ്പുരാനേ കാത്തുരക്ഷിക്കണേ..\nപലരും എഴുതാന് മടിക്കുന്ന, എഴുതി പരാജയപ്പെടുന്ന കാര്യമാണ് അതിക്രമത്തിലെ ഇരകളുടെ പുനരധിവാസം.\nപക്വമായ ഭാഷയുടെ ഭംഗി ആസ്വദിക്കാനാവുന്നു ഈ കഥയില്.\nവായിച്ച് നിര്‍ത്തുമ്പോള് കണ്ണീരിന്റെ നീറ്റല് അറിഞ്ഞു ഞാന്, ഇത്തിരി നിങ്ങള് ഒത്തിരി വലിയ ഒരു പ്രസ്ഥാനമാണ്.\nമനോഹരം ഇത്തിരീ, എനിക്കറിയാം നിനക്കവളെ വിട്ടു പോകാന് കഴിയില്ല. വളരെ നന്നായിരിക്കുന്നു.....\nഇത്തിരീ,ഇത്തരമൊരു സൃഷ്ടിക്ക് ജന്മം നല്‍കാനെടുത്ത സാഹസവും ക്ഷമയും...അതിനാണെന്റെ മാര്‍ക്ക്.\nപേറ്റുനോവിന്റെ വ്യഥയനുഭവിക്കുന്ന താങ്കള്‍ക്ക് അഭിമാനിക്കാം.ആയിരം വട്ടം.\nമനസ്സും ബുദ്ധിയും തമ്മില്\nസ്നേഹത്തിനു മുമ്പില് കൊടുങ്കാറ്റുതിര്‍ക്കുമ്പോള് ആരാലും കളങ്കപ്പെടുത്താന് കഴിയാത്ത ഒരാത്മാവിലേക്ക് തിരിച്ചെത്താന് അയാള്‍ക്ക് പ്രേരണയായത് ഏതോ ഒരദൃശ്യ ശക്തിയായിരിക്കണം..അല്ലേ.?\nഎഴുതി പതംവന്ന ഒരെഴുത്തുകാരന്റെ നിലയിലേക്ക് ഇത്തിരി നടന്നു കയറുകയാണു ഈ പോസ്റ്റിലൂടെ.\nഇനിയുള്ള പോസ്റ്റുകളും ഇതുപോലെ\nഇത്തിരി സാഹസപ്പെട്ടാണെങ്കിലും തയ്യാറാക്കണം.എന്നാല്,\nബൂലോഗത്തിനു അതൊരു മുതല്‍ക്കൂട്ടാക്കാം.\nകണ്ണ് നിറഞ്ഞു എന്ന അവസ്ഥയ്ക്കരികിലെത്തി അവനമായപ്പോഴേയ്ക്കും. മനോഹരം. താങ്കളുടെ ഇത് വരെയുള്ള സൃഷ്ടികളില് വെച്ച് എനിക്ക് ഏറ്റവും ഇഷ്ടപ്പെട്ടത് ഇത്.\nഓടോ: ഇപ്പോള് എന്ത് തോന്നുന്നു. ഞാന് പറഞ്ഞതില് കാര്യമില്ലേ? :-)\nഇരുണ്ട വാരാന്തയിലൂടെ എന്റെ ശ്വസം തേടി ഞാനലഞ്ഞു. അടഞ്ഞിരിക്കുന്ന ചില്ലിട്ടവാതിലിന് മുമ്പില് ഞാനൊരു കൊടുങ്കാറ്റായി.\nഇത്തിരീ, നല്ല ഒഴുക്കുള്ള എഴുത്ത്. കഥ എനിക്കിഷ്ടമായി\nഇത്തിരിവെട്ടമേ മനോഹരം. മിന്നാമിനുങ്ങിന്റെ അഭിപ്രായത്തോട് ഞാനും യോജിക്കുന്നു. കുറച്ച് വൈകിയാലും ഇത്തരം പോസ്റ്റുകള്‍ക്കായി സമയം കണ്ടെത്തണം. മനോഹരമായ ഭഷയും ശൈലിയും. ഒത്തിരി ഇഷ്ടമായി. ഇനിയും ഇത്തരം കഥകള് പ്രതീക്ഷിക്കുന്നു.\nരാവിലെ ഒരു തേങ്ങ ഉടച്ചിട്ട് പോയത് അല്പം തിരക്കായിട്ടായിരുന്നു. അപ്പോഴേ വിചരിച്ചതാണ് വൈകുന്നേരം ഓഫീസില് നിന്നും ഇറങ്ങുന്നതിന് മുന്‍പ് വായിക്കണമെന്ന്. കാരണം അപ്പോള് ഒന്നോടിച്ച് വായിച്ചപ്പോള് തന്നെ മനസ്സിലായി ഇത് നല്ലൊരു സൃഷ്ടിയാണെന്ന്.\nഎനിക്ക് വളരെ വളരെ ഇഷ്ടപ്പെട്ടു. അതിമനോഹരമായി വാക്കുകള് കോര്‍ത്തിണക്കിയിരിക്കുന്നു. ആശംസകള്......\nഇത്തിരി: കുറച്ച് സമയമെടുത്ത് എഴുതുമ്പോള് എഴുത്ത് എത്ര മെച്ചപ്പെടുന്നതിനൊരു നല്ല ഉദാഹരണമായി ഈ പോസ്റ്റ്.\nതിരഞ്ഞെടുത്ത ആശയവും വളരെ നല്ലത്.\nപലപ്പോഴും നഷ്ടങ്ങള് അഭിമുഖീകരിക്കേണ്ടി വരുമ്പോള് ബുദ്ധിയും മനസ്സുമായി ഉണ്ടാവുന്ന അഭിമുഖ സംഭാഷണങ്ങളെ നന്നായി അവതരിപ്പിച്ചിരിക്കുന്നു കഥയുടെ ആദ്യത്തില്. യഥാര്‍ത്ഥ ജീവിതത്തില് ബുദ്ധിയായിരിക്കും സാധാരണ വിജയം കൈവരിക്കുകയെന്നലും ഇവിടെ മനസ്സ് ജയിച്ചത് കഥ ശുഭപര്യവസായി ആക്കി.\n“പരസ്പര സ്നേഹത്തില് നിങ്ങള് രണ്ടാളും സ്വാര്‍ത്ഥരായിരുന്നു. രണ്ടാളും അവരവരുടെ സന്തോഷത്തിന് മാത്രമാണ് സ്നേഹിച്ചത്.“\nഈയൊരു വിഷയം ചിന്തിക്കപ്പെടെണ്ടതു തന്നെ. തന്നെക്കാളും ഉപരിയായി നമുക്ക് മറ്റൊരാളെ സ്നേഹിക്കാന് കഴിയൊ? തന്നോളമേ പറ്റൂ ഒരു മനുഷ്യന് എന്നാണ് എനിക്കു തോന്നിയിരിക്കുന്നത്. നിന്നെ പോലെ നിന്റെ അയല്‍ക്കാരനെ സ്നേഹിക്കാന് ബൈബിള് പറയുന്നതും അതുകൊണ്ടാവണം.\nആരാലും കളങ്കപെടുത്താനാത്ത എന്റെ ആത്മാവിനെ നെഞ്ചോട് ചേര്‍ത്തു... സജലങ്ങളായ കണ്ണുകളും അടഞ്ഞ ശബ്ദവുമായി.\nസജലങ്ങളായ കണ്ണുകളൊടെ ആശിക്കുന്നു.\nഒതുക്കി പറഞ്ഞിരിക്കുന്നു വലിയ ഒരു കഥ.\nഇത്തിരിയുടെ കഥ മനസ്സില് ഒരു നൊമ്പരമായി കിടക്കുന്നതു കൊണ്ടാകണം വീണ്ടുമൊരാവര്‍ത്തി വായിച്ചു.ഓരോ വായനയിലും ഒത്തിരി ചോദ്യങ്ങള് മനസ്സില് തുളച്ചു കയറുന്നു.\nനമ്മുടെ നാട്ടിലെ സദാചാര-സാമൂഹിക പ്രശ്നങ്ങളുടെ അന്തരാര്‍ത്ഥങ്ങളിലേക്ക് ഈ കഥ നമ്മെ കൂട്ടിക്കൊണ്ടു പോകുന്നില്ലേ..?സിനിമയിലും സീരിയലിലും വാചകക്കസര്‍ത്തുകളിലും മാത്രം ആദരിക്കപ്പെടുന്ന സ്ത്രീ,സമൂഹത്തിനു മുന്നില് അപമാനിക്കപ്പെടുന്നത് ഏത് നീതിശാസ്ത്രത്തിന്റെ ഭാഗമായാണു?സ്ത്രീയെ ആദരിക്കാന് പഠിപ്പിക്കുകയും അവള്‍ക്കെന്നും മുന്തിയ പരിഗണന നല്‍കുകയും ചെയ്തുവന്നിരുന്ന ഒരവസ്ഥയില് നിന്ന് ഇന്നത്തെ ദുഷിച്ചുനാറിയ സാമൂഹിക ചുറ്റുപാടുകളിലേക്ക് അവള് എടുത്തെറിയപ്പെട്ടത് എന്നു മുതല്‍ക്കാണു?\nനമ്മുടെ നാട് മൂല്യച്യുതിയുടെയും അപഥസഞ്ചാരത്തിന്റെയും നീരാളിപ്പിടുത്തത്തിലേക്ക് വഴുതിവീണതിനു നാം നമ്മളെയടക്കം ആരെയൊക്കെ പ്രതിക്കൂട്ടില് നിര്‍ത്തണം.?പെരുകിവരുന്ന പെണ് വാണിഭ-സ്ത്രീപീഡന കഥകളും വാര്‍ത്തകളും നമ്മില് ഇന്നൊരു ഞെട്ടലോ ആശങ്കയോ ഉണര്‍ത്താത്തതെന്തേ?\nപെണ്ണിന്റെ മേനി ആര്‍ത്തിയോടെ മാത്രം കാണുന്നത് യുവാക്കള് മാത്രമാണെന്ന് ഇത്തിരിക്ക് അഭിപ്രായമുണ്ടൊ?അങ്ങിനെയെങ്കില്,സാക്ഷര-സുന്ദര കേരളത്തിന്റെ ഓരോ മുക്കുമൂലകളില് നിന്ന് ഉയര്‍ന്നു വരുന്ന ഓരോ പുതിയ പെണ് വാണിഭ-സ്ത്രീ പീഡന വാര്‍ത്തകളിലും ഒന്നോ രണ്ടൊ സ്ത്രീകളെങ്കിലും പ്രതിചേര്‍ക്കപ്പെടുന്നതെന്തേ?ലക്ഷ്യം കാമമായാലും പണമായാലും ആര്‍ത്തി ആര്‍ത്തി തന്നെയല്ലെ?\nശരീരം മൊത്തം മറയുന്ന വിധത്തില് ഫുള്‍സ്ലീവ് ഷര്‍ട്ടും പാന്റ്സും ധരിച്ച് നടക്കുന്നതാണു പുരുഷനു ഫാഷനെങ്കില് പരമാവധി തുറന്നു കാണിക്കുന്നതാണു സ്ത്രീക്ക് ഫാഷനെന്ന് അവളെ തെറ്റിദ്ധരിപ്പിച്ചത് ആരാണു?പുരുഷ വര്‍ഗ്ഗത്തിനു ആസ്വദിക്കാന് വേണ്ടിമാത്രം പുരുഷകേന്ദ്രീകൃതമായ ഒരു ഏകധ്രുവ സംസ്കാരം വളര്‍ത്തിയെടുക്കുന്നതില് അറിഞ്ഞോ അറിയാതെയൊ തലവെച്ചുകൊടുക്കാന് അവള് നിര്‍ബന്ധിതമായതെന്തിനു?\nഇത്തരം ചോദ്യങ്ങള്‍ക്ക് നേരെ കണ്ണടച്ചു കൊണ്ട് നമുക്കു നമ്മുടെ നാടിനെ"സാംസ്കാരിക കേരള"മെന്ന് പറഞ്ഞ് ഇനിയും മേനി നടിക്കേണ്ടതുണ്ടോ?\nഇത്തിരീ,കഥയെ മറ്റൊരു ദിശയിലേക്ക് വഴിതിരിച്ചു വിട്ടതില് ക്ഷമിക്കണം.വായിച്ചപ്പോള് മനസ്സിലനുഭവപ്പെട്ട വീര്‍പ്പുമുട്ടലുകളെ അടക്കിപ്പിടിക്കാന് വയ്യാത്തതു കൊണ്ടാണു.\nഇത്തിരിയുടെ മറ്റു കഥകളില് നിന്ന് തീര്‍ത്തും വ്യത്യസ്തം...കഥ പറയാനുപയോഗിച്ച ശൈലി ഇഷ്ടമായി...\nഒത്തിരി ഒത്തിരി നല്ല കഥ.\nസ്നേഹത്തില് നിന്നും അമര്‍ഷത്തിലേക്കും,സ്വാന്തനത്തിലേക്കും നീളുന്ന വളരെ നല്ല കഥ.\nരചനകളില് എറ്റവും ഇഷ്ടപ്പെട്ടത്\nഇത്തിരീ, അല്‍പ്പമൊന്നു ചിന്തിപ്പിക്കുന്ന കഥ...\n“എല്ലാം പകര്‍ന്നും നുകര്‍ന്നും ഇന്നലെ വരെ നിന്നോടൊപ്പം ജീവിച്ച, ഇപ്പോള് എല്ലാം നഷ്ടപെട്ട അവളെ നിനക്കെങ്ങനെ തള്ളികളയാനാവും?“\nനട്ടെല്ലുണ്ടെന്ന ബലത്തില് അര്‍മ്മാദിക്കുന്ന ഓരോ ആണിനോടും ചോദിക്കേണ്ട ചോദ്യം.\nഗാഢതയുള്ള ഒരു ഇതിവൃത്തത്തെ പക്വമായി ആവിഷ്കരിച്ചിരിക്കുന്നു നിങ്ങള്...\nഎഴുതുംതൊറും ഇത്തിരിയുടെ എഴുത്തിന് ഇരുത്തം വരുന്നു,\nതിരഞ്ഞെടുക്കുന്ന വിഷയങ്ങളില്, ഉപയൊഗിക്കുന്ന ഭാഷയില്, ഹൃദയസ്പര്‍ശിയായ പ്രയൊഗങ്ങളില് ഒക്കെ അതെനിക്ക് കാണാനവുന്നു,\nസമൂഹം മൊത്തമായി തൊറ്റിടത്ത് ഒരു വൃക്തി ജയിക്കുന്നു, അയാളുടെ സ്നേഹം ജയിക്കുന്നു,\nഒരു വ്യക്തിയുടെ മനസ്സില് സ്ഥാനം നേടുന്നതിനേക്കാള് വലുതാണ് വിചാരത്തില് സ്ഥാനം നേടുന്നത്... ഹൃദയം, മനസ്സ്... ഇത് വികാരത്തിന്റെ ഉറവിടം... എന്നാല് തലച്ചോറ്, വിചാരത്തിന്റെ ഉറവിടമാണ്... അത് കൊണ്ടാവാം ദൈവം തലച്ചോറിനെ ഹൃദയത്തിനു മുകളില് വച്ചത് (സിമ്പോളിക്ക് ആയി) പലപ്പോഴും പലരും നമ്മുടെ വികാരങ്ങളില് മാത്രമേ ഒതുങ്ങാറുള്ളൂ... കാമം, ക്രോധം, നീരസം, സ്നേഹം, പ്രേമം, സൌഹൃദം എന്നിങ്ങനെ... ചിലര്... ചിലര് മാത്രം നമ്മുടെ വിചാരത്തില് കടന്ന് കൂടുന്നു... അവരെ നമുക്ക്, ജീവനുള്ള കാലം മറക്കാനൊ, ജീവനില്ലാത്തപ്പോള് കൈവിടാനോ കഴിയില്ലാ... അങ്ങിനെയും ബന്ധങ്ങള് വേണം... ഒരു ജന്മത്തിന്റെ പുണ്യത്തിന്... വേണുവിന് രാജിയും അത് പോലെ തന്നെ... എനിക്ക്...? നിങ്ങള്‍ക്ക്...?\nമനസ്സും ബുദ്ധിയും തമ്മിലുള്ള വടം‍വലി വളരെ നന്നായിട്ടവതരിപ്പിച്ചു.\nഅവള്‍ക്കൊരു ലോട്ടറി അടിച്ചിരുന്നെങ്കില് രണ്ടാമതൊന്ന് ചിന്തിക്കുമോ? അപ്പോ രോഗം ഉണ്ടായാലും ഒന്നും ചിന്തിക്കരുത്. എവിടേയും സ്നേഹം ജയിക്കണം. ഉപാധികളില്ലാത്ത, അതിര്‍വരമ്പില്ലാത്ത നിഷ്കളങ്കമായ സ്നേഹം.\nഞാന് പറഞ്ഞതു പോലെ തന്നെ കമന്‍റുകള് വന്നതു കണില്ലേ??\n(മിന്നാനിനുങ്ങേ, എന്‍ററിവില് ഈ പൊസ്റ്റ് എഴുതാന് അധികം സമയമൊന്നും എടുത്തിട്ടില്ല, ആശാന്)\nബൂലോകരെ നമ്മളിനി എന്തൊക്കെ കാണാനിരിക്കുന്നൂ...അല്ലേ ഇത്തിരീ :)\nനല്ല ഭാഷ. നല്ലപോലെ പറഞ്ഞിരിക്കുന്നു.\nതാങ്കള് ഇത്തരി വെട്ടമല്ല, ഒത്തിരിവെട്ടമാണ്, ഒരു സൂര്യന്. നല്ല ഭാഷയില് നല്ല ഒഴുക്കില്, നന്നായി അവതരിപ്പിച്ചിരിക്കുന്നു. നിങ്ങള് ഇനിയും എഴുതൂ വായിക്കാന് ഞാന് കാത്തിരിക്കും. നിങ്ങള് എഴുതിയ ആ ടെലിപതി ഞാന് ജീവിതത്തില് അനുഭവിച്ചറിഞ്ഞവനാണ്, നിങ്ങള് പറഞ്ഞ സനേഹമുള്ള പെണ്‍കുട്ടിയിലൂടെ തന്നെ. സനേഹം അതൊരു തീവ്രമായ അനുഭവം തന്നെയല്ലേ???\nഎന്റെ ഇത്തിരി ചേട്ടാ ഇന്നലെ മുതല് കമ്മന്റിടാന് ഞാന് ശ്രമിക്കുകയാണ്. സൂപ്പര് സ് റ്റോറി മറ്റു വാക്കുകള് ഇല്ല.:):)\nവളരെ നല്ല അവതരണം. ഒട്ടു ബോറടിപ്പിക്കാതെ വളരെ ഒതുക്കത്തില് പറയാനുള്ളതിനെ പറഞ്ഞു വയ്ക്കുന്നു താങ്കള്. അഭിനന്ദനങ്ങള്.\nവല്ല്യമ്മായി നന്ദി. തീര്‍ച്ചയായും.\nസുല് : നന്ദികെട്ടോ.\nഅഗ്രജാ നന്ദി. നല്ലവാക്കുകള്‍ക്ക് നന്ദി.\nമഴത്തുള്ളി നന്ദി. തേങ്ങ സ്വീകരിച്ചു.\nസുല്‍ത്താന് നന്ദി. ഹ ഹ ഹ... ശ്രമിക്കാം. ഇഷ്ടമായെന്നറിഞ്ഞതില് സന്തോഷം.\nഏറനാടന് നന്ദി. ഞാനും പ്രാര്‍ത്ഥിക്കുന്നു താങ്കളോടൊപ്പം.\nഇബ്രൂ നന്ദി. ഇതെഴുതാന് ആദ്യം ഒന്ന് മടിച്ചിരുന്നു.\nപാര്‍വതീ നന്ദി കെട്ടോ. ഓരോന്ന് പറഞ്ഞ് വെറുതെ കൊതിപ്പിക്കാതെ. അങ്ങനെ ആവാന് കഴിഞ്ഞിരുന്നെങ്കില് അല്ലേ...\nമുരളി നന്ദി കെട്ടോ.\nമിന്നാമിനുങ്ങേ നന്ദി. നല്ല വാക്കുകള്‍ക്ക് ഒത്തിരി നന്ദി. തീര്‍ച്ചയായും ശ്രമിക്കാം.\nദില്‍ബൂ നന്ദി. ഇഷ്ടമായെന്നറിഞ്ഞതില് സന്തോഷം. ദില്‍ബൂ പറഞ്ഞതാണ് ശരി.\nകുറുമന്‍ജീ നന്ദി കെട്ടോ.\nനിയാസെ നന്ദി. ഞാന് ശ്രമിക്കാം സുഹൃത്തേ.\nഡാലീ നന്ദി. നല്ലവാക്കുകള്‍ക്ക് നന്ദി. ഇന്നിന്റെ ഏറ്റവും വലിയൊരു പ്രശനവും ഇതാല്ലേ ഡാലി. മനസ്സ് ജയിക്കേണ്ടിടത്ത് ബുദ്ധിജയിക്കുന്നു. ബുദ്ധിജയിക്കേണ്ടിടത്ത് മനസ്സും.\nതന്നേക്കാളും ഉപരിയായി മറ്റൊരാളെ സ്നേഹിക്കാനാവുമോ... ? ആവണം എന്നാണ് എന്റെ അഭിപ്രായം. കുറഞ്ഞത് തന്നെപോലെ എങ്കിലും. അതാണെന്ന് തോന്നുന്നു സമകാലിക സമൂഹത്തിന്റെ ഒത്തിരി പ്രശ്നങ്ങള്‍ക്കുള്ള സ്ഥായിയായ പരിഹാരം. വ്യക്തികള് തമ്മിലുള്ള അടുപ്പവും സ്നേഹവും മനസ്സുകള് തമ്മിലാവട്ടേ... അങ്ങനെ ഒരൊറ്റ മനസ്സെന്ന പ്ലാറ്റ്‌ഫോമിലിരുന്ന് ഒരുപോലെ ചിന്തിക്കാനാവും എന്ന് ഞാന് വിശ്വസിക്കുന്നു.\nമിന്നാമിനുങ്ങിന്റെ അഭിപ്രായത്തോട് ഞാനും യോജിക്കുന്നു. സ്ത്രീ വെറും വില്‍പന ചരക്ക് മാത്രമായ ഒരു ഉപഭോഗ സംസ്കൃതിയുടെ ഭാഗമാണ് ഇതെല്ലാം. ആധുനികന് സ്ത്രീക്ക് നല്‍കിയ ഏറ്റവും വലിയ സ്ഥാനം പരസ്യപലകയില് തിളങ്ങുന്ന അര്‍ദ്ധനഗ്ന ശരീരമാണ്. അതിനൊരായിരം ന്യായീകരങ്ങളും കാണും. അതിന്റെ ഭാഗം തന്നെയാണ് താങ്കള് സൂചിപ്പിച്ച പുരഷ്യന് ശരീരം മുഴുവന് മൂടുന്ന ഡ്രസ്സും സ്ത്രീക്ക് പരമാവധി നഗ്നത വെളിവാക്കുന്ന വസ്ത്ര സംസ്കാരം. മാന്യമായ വസ്ത്രത്തെ (എന്റെ കാഴ്ചപ്പാടില് നഗ്നത മറയുന്ന വസ്ത്രമാണ് ആണായാലും പെണ്ണായാലും മാന്യമായ വസ്ത്രം.) പിന്തിരിപ്പന് ചിന്താഗതിയുടെ ഭാഗമാക്കിയതും ഇതേ സംസ്കാരം.\nഇതിന്റെയെല്ലാം ഭാഗമാണ് ബസ്സില് പോലും യാത്രചെയ്യാന് കഴിയാത്ത വല്ലാത്ത നാണംകെട്ട ഒരു കാലത്തിലേക്ക് നമ്മുടെ നാട് എത്തികൊണ്ടിരിക്കുന്നത്. വേഷഭൂഷാതികളോ വിദ്യാഭ്യാസത്തിന്റെ ഏറ്റക്കുറച്ചിലുകളോ അല്ല സംസ്കാരത്തിന്റെ മാനദണ്ഡം. അത് മനുഷ്യനേപോലെ ജീവിക്കലാണ്.\nഈ കഥയെ ഇത്തരം ഒരു വീക്ഷണകോണില് നിന്ന് കണ്ട താങ്കള്‍ക്ക് എന്റെ പ്രത്യേക നന്ദി.\nഅരവിശിവ നന്ദി കെട്ടോ.\nമുല്ലാപ്പൂ നന്ദി. അമര്‍ഷവും സാന്ത്വനവും സ്നേഹത്തിന്റെ രണ്ട് മുഖങ്ങള് തന്നെയല്ലേ.\nഇടങ്ങളേ നന്ദി. വായിച്ചതിലും നല്ലവാക്കുകള്‍ക്കും. ലോകം മൊത്തം തോറ്റയിടങ്ങളില് സ്നേഹം ജയിച്ചത് ചരിത്രമല്ലേ...\nപൊന്നമ്പലം നന്ദി. തീര്‍ച്ചയായും. വികരങ്ങളില് മാത്രം തളച്ചിടാതെ വിചാരങ്ങളിലേക്ക് കൂടി വ്യാപിച്ച ബന്ധങ്ങള് ഇന്ന് അസ്തമിച്ച് കൊണ്ടിരിക്കുന്നു എന്നതല്ലേ സത്യം.\nസുചേച്ചി നന്ദി. ഉപാധികളേയും അതിര്‍വരമ്പുകളേയും അതിജയിക്കാന് യഥാര്‍ത്ഥ സ്നേഹത്തിന് മാത്രമേ കഴിയൂ. കൊടുത്താല് മാത്രം കിട്ടുന്ന മഹാത്ഭുതം അതല്ലേ സ്നേഹം.\nപച്ചാളമേ നന്ദി, ഒത്തിരി പുതിയ അറിവ് പകര്‍ന്നതിന് സ്പെഷ്യല് താങ്ക്സ്. ആര്‍ക്കറിയാം എന്തെല്ലാം കാണനിരിക്കുന്നുവെന്ന്. ക്യാമറ പച്ചളത്തിന്റെ കയ്യിലെല്ലേ...\nഅദീ നന്ദി കെട്ടോ.\nകര്‍ണ്ണന് നന്ദി. സ്നേഹമുള്ള മനസ്സുകള്‍ക്ക് അത് എപ്പോഴും സാധ്യമാണ്.\nകിച്ചു ഒത്തിരി നന്ദി.\nഎല്ലാവര്‍ക്കും ഒരായിരം നന്ദി.\nസലാം - ksa said...\nഅവള് നിന്റേതായിരുന്നു. അവളുടെ ഓരോ ശ്വാസവും നിന്റേതായിരുന്നു. നിന്റെ വാക്കുക്കള്‍ക്കായി, നിന്റെ തലോടലിനായി, നിന്റെ നേര്‍ത്തൊരു പുഞ്ചിരിക്കായി അവള് കാത്തിരുന്നു. നിന്റെ ശരീരത്തെ, മനസ്സിനെ, വികാരങ്ങളെ, വിചാരങ്ങളെ അവള് തൊട്ടറിഞ്ഞു. എല്ലാം പകര്‍ന്നും നുകര്‍ന്നും ഇന്നലെ വരെ നിന്നോടൊപ്പം ജീവിച്ച, ഇപ്പോള് എല്ലാം നഷ്ടപെട്ട അവളെ നിനക്കെങ്ങനെ തള്ളികളയാനാവും'.\nഇത്തിരി വല്ലാത്ത ചൂടണല്ലോ നിന്റെ വാക്കുകള്‍ക്ക്. ഒരുപാട് വിഷയങ്ങള് മനോഹരമായി പറഞ്ഞിരിക്കുന്നല്ലോ. ഈ എഴുത്ത് തുടരുക. ഇതിലെ കഥാപാത്രങ്ങള്‍ക്ക് ജീവനുണ്ട്. വാക്കുകളിലൂടെ ഭാഷയുടെ സൌന്ദര്യത്തിലൂടെ ശൈലീ വിശേഷത്തിലൂടെ ലഭിച്ച ജീവന്. മനോഹരമായിരിക്കുന്ന് ഇത്തിരീ. ഇത് തുടരുക. ആശംസകള്.\nഇത്തിരി വായിക്കാന് വൈകിപ്പോയി.. മനോഹരമായ അവതരണം.\nറിയാലിറ്റിയുടെ ഒരു ടച്ച് മാഷിന്റെ കഥകളിലെല്ലാം ചില സ്ഥലങ്ങളിലെല്ലാം അനുഭവപ്പെടുന്നുണ്ടല്ലോ. പിന്നെ, ഒരു ‘യവളും’ ണ്ടാവാറുണ്ട്.\nന്തൂട്രാ ഗെഡ്യേ, ആരാ കക്ഷി? ;)\nഞാന് പോക്കരുടെ കഥകളില് കമന്റിട്ടിരുന്നു. ഇത്തിരി ഈ സ്റ്റൈല് നിര്‍ത്തി നല്ല കഥകളില് ശ്രദ്ധിക്കണമെന്ന്. ഇവിടെ വന്നപ്പോള് എനിക്ക് സന്തോഷവും തോന്നി. നിങ്ങളുടെ കഴിവ് ഇത്തരം രചനകള്‍ക്കായി മാറ്റിവെക്കൂ. ഇവിടെ ഒരുപാട് പേര് ആ അഭിപ്രായം പറഞ്ഞിരിക്കുന്നു.\nനല്ല കഥ. നല്ല പ്രമേയം. നല്ല ഭാഷ. ഇഷ്ടമായി.\nഒരൊ കഥകളും വ്യത്യസ്ഥമാക്കാന് ശ്രദ്ധിക്കുന്ന താങ്കളുടെ സാഹിത്യത്തോടുള്ള സത്യസന്ധതക്കു മുന്‍പില് വിനീതമായ ഇത്തിരി ആശംസകള്\nകഥ പറഞ്ഞുപോയിരിക്കുന്ന ശൈലിയും നന്നായിട്ടുണ്ട്!\nലത്തീഫ് - ഏപി said...\nഞാന് ഇപ്പോഴാണ് ഈ കഥ വായിച്ചത്. സത്യമായും ഒരുപാട് ഇഷ്ടപെട്ടുപോയി.\nഇത്തിരീ, അതാണ് സ്നേഹം.\n(എന്നാലും ഇത്തിരി കടന്നകൈ ആയിപ്പോയി)\nചുള്ളന്, അലക്കീട്ടാ ;)\nAt 3:35 PM, October 26, 2006, വേണു venu ഇങ്ങിനെ അഭിപ്രായപ്പെട്ടു.\nമാഷേ,നന്ദി വാചകങ്ങള് കണ് വെട്ടത്തു വന്നപ്പോള് വീണ്ടും എന് കണ്ണുകള് സജലങ്ങളായി.ഹഹഹഹാ...\nമാഷേ ഒരു ചെറിയ നന്ദി എനിക്കുമാത്രം തന്നില്ല.സാരമില്ല ആ ആയിരം പേരില് എന്‍റെ പേരു കാണും.\nവേണൂ അറിയാതെ മിസ്സ് ആയതാ... സത്യം. ഒരു നന്ദിയല്ല ഒരായിരം നന്ദി... അറിയാതെ പറ്റിയ അബദ്ധമാണേ... എല്ലവര്‍ക്കും കൂടി നന്ദിയുമായി വീണ്ടും വരാം.\nഓടോ : ഇനി ആ സജലമിഴികള് തുടക്കൂ പ്ലീസ്\nഎനിയ്ക്ക് പറയാനുള്ളതു തന്നെ എല്ലാവരുന്ം പറാഞ്ഞിരിയ്ക്കുന്നു ഇനി ഞാനെന്തിന് എന്നു വിചാരിച്ചാണ് ഇതുവരെ ഒന്നും കമന്റാഞ്ഞത്..പക്ഷേ പിന്മൊഴിയുടെ പിറാകീ ഇവിടെയെത്തി ഒന്നൂടെ വായിച്ചപ്പോല് എനിയ്ക്ക് കമന്റാതെ വയ്യ..\nഇത്തിരി വെട്ടമേ...ഒത്തിരി,ഒത്തിരി നന്ദി\nഈ ഇടവേളകളില് ഓടിയെത്തി തിരക്കിട്ട് റ്റൈപ് ചെയ്യുമ്പോള് ഒത്തിരി തെറ്റുകല്..അക്ഷരപിശാശ്..\nഉള്ളിന്റെ ഉരുക്കം എന്റെ ഉള്ളം അറിയുന്നു\nതേങ്ങാ അന്‍പത് എന്‍റെ വഹ; അമ്മ ചമ്മന്തി അരക്കാന് വച്ചിരുന്നതാ, സാരമില്ല :)\nസലാം നന്ദി കെട്ടോ വായിച്ചതിനും നല്ല വാക്കുകള്‍ക്കും.\nനിക്കേ നന്ദി. യവളും യവനും ചേര്‍ന്നത് തന്നെയല്ലേ നിക്കേജീവിതത്തിന്റെ നല്ലൊരു ഭഗവും. അത് എനിക്കറിയില്ലടെയ്...\nഅനോണി നന്ദി കെട്ടോ.\nകരീംമാഷേ നന്ദി. എങ്ങനെയുണ്ട് വെക്കേഷന്.\nപടിപ്പുര നന്ദി. എന്തു പറ്റി.\nവേണുമാഷേ നന്ദികെട്ടോ... അബദ്ധത്തില് വിട്ട് പോയതാ.\nഅംബി നന്ദി കെട്ടോ.\nഷെഫീ നന്ദി കെട്ടോ.\nപച്ചാളമേ വീണ്ടും വന്നതിന് പ്രത്യേക നന്ദി.\nഇത്തിരിവെട്ടം ബൂലോഗത്തില് വന്നത് മുതല് താങ്കളുടെ ബ്ലോഗുകള് ഇടയ്ക്കൊക്കെ വായിക്കാറുണ്ട്. എഴുത്തില് വളരെയൊന്നും പ്രത്യേകതയില്ലാതിരുന്നതിനാല് പലപ്പോഴും കമന്റിടാന് തോന്നിയിരുന്നില്ല. പിന്നീടൊരിക്കല് ഇത്തിരിവെട്ടം ബ്ലോഗിന്റെ പേജ് വര്‍ണ്ണാഭയമാക്കിയപ്പോള് ഇത്തിരിവെട്ടം ക്രിയേറ്റീവാണെന്ന് വെളിപ്പെട്ടു. ഒരുപക്ഷേ ബൂലോഗത്തില് ബ്ലോഗിന്റെ തലക്കെട്ടിന് പ്രാധാന്യം നല്‍കി സ്രിഷ്ടിച്ചിരിക്കുന്ന ഒരു പേജ് താങ്കളുടേത് മാത്രമാവാം. ഇപ്പോളിതാ ഈ നല്ല കഥയിലൂടെ താങ്കളുടെ സര്‍ഗ്ഗാത്മകതയും തെളിയിച്ചിരിക്കുന്നു. ബൂലോഗ വായനയിലൂടെ വന്ന മാറ്റങ്ങളാണിതെല്ലാം എന്ന് കരുതുന്നു. ഈ കഥ ഒരുപാട് ഗംഭീരം എന്നൊന്നും ഞാന് പറഞ്ഞ് പുകഴ്ത്തുന്നില്ല. എങ്കിലും ഒരു സാരാംശം വളരെ ഭംഗിയായി വായനക്കാരന്റെ മനസ്സിലേക്കെത്തിച്ചിരിക്കുന്നു. സ്വന്തം ഭാര്യ ബലാത്സംഗം ചെയ്യപ്പെടുന്ന വ്യക്തിയുടെ അവസ്ഥ നന്നായി അവതരിപ്പിച്ചിരിക്കുന്നു. കഥയുടെ ഏറ്റവും മികവാര്‍ന്ന ഭാഗം അവസാന വരികളില് തന്നെ. പിന്നെ ഈ ടെലിപ്പതിയെന്നത് മറ്റാര്‍ക്കും മനസ്സിലാക്കാന് കഴിയാതെ രണ്ടാത്മാക്കളില് മാത്രം ഒതുങ്ങിനില്‍ക്കുന്ന ഒരവസ്ഥയാണ്. താന് കാണമെന്ന് ആഗ്രഹിക്കുന്ന വ്യക്തി, ആഗ്രഹിക്കുന്ന സമയത്ത്, പ്രതീക്ഷിക്കുന്നയിടത്ത് എത്തിപെടുക...ആ നേരം കാണപ്പെടുവാന് ആഗ്രഹിക്കുന്ന വ്യക്തിയും അതേ ആഗ്രഹത്തോടെ അവിടെയെത്തുക! മൊബൈല് ഫോണുകളെല്ലാം സുപരിചിതമായ ഈ കാലഘട്ടത്തില് ഒരുപക്ഷേ ഇത്തരം ടെലിപ്പതികള് അന്യമാകുന്നുണ്ടാവാം. തുടര്‍ന്നും സമയമെടുത്തെഴുതുക ഇത്തിരിവെട്ടമേ..ഇത്തരം നല്ല കഥകള്‍ക്കായ് എത്രവേണമെങ്കിലും കാത്തിരിക്കാം.\nഇത്തിരീ ഇത് കാണാനിത്തിരി വൈകി. വായിച്ചപ്പോള് വല്ലാത്ത സന്തോഷവും തോന്നി. കഥാപാത്രങ്ങള്‍ക്കൊപ്പം വായനക്കാരനെ സഞ്ചരിപ്പിക്കുന്ന ഈ ശൈലി ഒത്തിരി ഇഷ്ടമായി. കഥാപാത്രത്തിന്റെ മനസ്സ് എനിക്കും അനുഭിക്കാനാവുന്നു. അഭിനന്ദനങ്ങള് കൂട്ടുക്കാരാ.\nമനസ്സില് തട്ടിയ കഥ.ടെലിപതിയെക്കുറിച്ചുള്ള പരാമര്‍ശം വളരെ ഇഷ്ടപ്പെട്ടു.ജീവിതത്തില് ചിലപ്പോഴെങ്കിലും ആഗ്രഹിച്ചുണ്ടു ഇഷ്ടമുള്ള ഒരു വ്യക്തി അടുത്ത് നില്ക്കുമ്പോള് അവരെ നമ്മുടെ മനസ്സിലുള്ളത് പറയാതെ അറിയിക്കാന് കഴിഞെങ്കിലോ എന്നത് .\nഇത്തിരി, കുറച്ച് ദിവസങ്ങള്‍ക്ക് ശേഷമാണ് ഞാന് ബൂലോഗത്ത് വരുന്നത്. അല്‍പ്പം തിരക്കിലായിപ്പോയി\nഈ കഥ ഇപ്പോഴാണ് വായിച്ചത്.\nകഥയും, തെരഞ്ഞെടുത്ത് വിഷയവും മനോഹരം.\nഓരോ പ്രാവശ്യവും കഥയെഴുതിയും, തിരുത്തിയും, വീണ്ടും എഴുതിയും കഴിയുമ്പോള്, ഒരു നല്ല കഥ ഉണ്ടാകുന്നു എന്നതിന് തെളിവാണ് ഈ കഥ. ബൂലോഗത്ത് പലരും ചെയ്യാത്തത് അതാണ്. നേരിട്ട് എഴുതുന്നവരാണ് കൂടുതല് പേരും.\nഇത്തിരിയുടെ ശൈലിയില് ഒരു പാട് മാറ്റങ്ങള് ഉണ്ടായി എന്ന് ഈ കഥ പറയുന്നു.ഇതു പോലുള്ള നല്ല കഥകള് ഇനിയും ഉണ്ടാകണം. എങ്കിലും, ഒന്ന് പറയട്ടെ. കഥയുടെ മധ്യഭാഗം ( രാജിക്ക് സംഭവിച്ച ദുരന്തത്തെ കുറിച്ച് പറയുന്ന ഭാഗം മുതല്) കുറച്ച് കൂടി നന്നാക്കാമായിരുന്നു.( ഒരു വരിയില് നിന്ന് ദുരന്തങ്ങളുടെ ആഴത്തിലേക്കും അതുവഴി രാജിയുടെ വിഹ്വലതകളിലേക്കും കഥ പോയിരുന്നെങ്കില്).\nഎന്നാലും ഈ കഥ ഞാന് എന്നും ഓര്‍മ്മിച്ച് വെക്കും.ഇത്തിരിയുടെ എഴുതിയ കഥകളില് ഏറ്റവും മികച്ചത്. അഭിനന്ദനങ്ങളും, ആശംസകളും.\nഇത്തിരിവെട്ടമേ ലിങ്ക് ഇന്നലെയാണ് കിട്ടിയത്. താങ്കളുടെ കഥപറയുന്ന ശൈലി ഒത്തിരി ഇഷ്ടമായി. കഥാപാത്രത്തോടൊപ്പം സഞ്ചരിപ്പിക്കുന്ന രീതിയിലുള്ള കഥപറയല്. എല്ലാം കേട്ട് മിണ്ടാതിരുന്നാല് മാത്രം മതിയെന്ന അനുഭവം. താങ്കളുടെ കഥകളില് എനിക്ക് ഏറ്റവും ഇഷ്ടപെട്ടത് ഇത് തന്നെ. പിന്നെ ആദ്യ പാരകളിലേ വാക്കുകളുടെ മാജിക്ക് നല്ലൊരു അനുഭവവും ആയിരുന്നു.\nഇനിയും കൂടുതല് പ്രതീക്ഷിക്കുന്നു. അതിനായി ആശംസിക്കുന്നു.\nആരിഫ മലപ്പുറം said...\nഇത്തിരിവെട്ടമേ ഇത് ഒത്തിരി ഇഷ്ടമായി. നല്ല കഥ നല്ല ഭാഷ നല്ല ശൈലി. ഇനിയും പ്രതീക്ഷിക്കുന്നു.\nമുകളില് ഒരാള് പറഞ്ഞിരിക്കുന്നു.. ഇതൊരു കഥ മാത്രമാവട്ടെ എന്നു.. അവളുടെ വേദനകള് കഥമാത്രമാവട്ടെ.. പക്ഷെ... ടെലിപ്പതിയില് മനസ്സറിഞ്ഞ്...ആ സ്നേഹം .. അതൊരു കഥയില് തീരാതിരിക്കട്ടെ.... അവളോട് എനിക്കൊരിത്തിരി അസൂയ തോന്നുന്നു.. കാരണം .. ആ അറിയില്ല...\nപരസ്പരമേ ഒത്തിരിനന്ദി. വായിച്ചതിനും പുതിയ അറിവുകള്‍ക്കും ഒത്തിരിനന്ദി കെട്ടോ.\nനിറമേ നന്ദി. താങ്കള് മുമ്പെങ്ങോതുടങ്ങിയ ബ്ലോഗ് ഇപ്പോഴും അപ്പടിയിരിക്കുന്നു. സജീവമാകുമല്ലോ.\nഅനംഗരിമാഷേ നല്ലവാക്കുകള്‍ക്ക് ഒത്തിരിനന്ദി.\nഅനോണിയേ നന്ദി കെട്ടോ.\nഇട്ടിമാളു നന്ദി. സ്നേഹം തന്നെയാണ് ഒത്തിരി പ്രശ്നങ്ങള്‍ക്കുള്ള ശരിയായ പരിഹാരം\nവയിച്ചവര്‍ക്കും അഭിപ്രായം പറഞ്ഞവര്‍ക്കും ഒരായിരം നന്ദി.\nഷഷ്ടിപൂര്‍ത്തിയായപ്പോഴാ ഒരു കമന്റ് ഇടാന് പറ്റിയത്. ഇത്തിരിയേ അസ്സല്ലായി..ടച്ചിങ്..റിയലി...\nഇത്തിരിവെട്ടമേ ഞാന് ഒരു വായനക്കാരന്. എനിക്ക് വല്ലാതെ ഇഷ്ടപെട്ടു ഈ കഥ. ഒരുപാടാളുകള് വേട്ടയാടിയ ഭാര്യയെ, ഒരു പക്ഷേ മാറാരോഗം പോലും പ്രതീക്ഷിക്കുന്ന അവസ്ഥയില്. എങ്കിലും അവള് പകര്‍ന്നേകിയ സ്നേഹം കൊണ്ട് മാത്രം മനസ്സിലേറ്റാന് കഴിയുന്ന മനസ്സിന്റെ വലുപ്പവും അയാളുടെ ആകുലതകളും ഭംഗിയായി വരച്ചിട്ട കഥ.\nമനോഹരമായിരിക്കുന്നു. ഇനിയും പ്രതീക്ഷിക്കുന്നു ഇത്തരം പുതുമയുള്ള വിഷയങ്ങള്.\nഅവസാന പേജ് ഇന്നാ വായിച്ചത്\nഎഴുത്തിലെ വ്യത്യസ്ഥത ഇഷ്ടപ്പെട്ടു... നന്നാവുന്നുണ്ടു...\n(ചീത്ത പറഞ്ഞാല് നന്നാവുന്ന ആള്‍ക്കാരും ഉണ്ടല്ലേ :)\nപുലി...പുപ്പുലി...അതിനു ശേഷം എന്താ പറയുക\nവായനക്കാരാ നന്ദി കെട്ടോ...\nപട്ടേരിമാഷേ നന്ദി. ഏതോ ഒരു സിനിമയില് സലീംകുമാര് കൊച്ചിന്‍ഹനീഫയോട് പറയുന്ന ഒരു ഡയലോഗ് ഉണ്ട്. “ഇടയ്ക് ഒന്ന് പേടിപ്പിച്ചാല് മതി ഞാന് നന്നായികൊള്ളും”. അത് ഇവിടെയും കൊട്ടുന്നു.\nനല്ല കഥ. ഇനിയും എഴുതൂ. കൂടുതല് പ്രതീക്ഷിക്കുന്നു.\nവല്ലാത്ത നൊമ്പരമാണല്ലോ സഹോദരാ താങ്കളുടെ വരികള്‍ക്ക്. വായനയിലൂടെ മനസ്സിനോട് സംസാരിക്കാനുള്ള പ്രത്യേക കഴിവ് ഈ കഥയിലുടനീളം കാണുന്നു. ശരിക്കും കണ്ണുനനഞ്ഞു.\nഹംസ, തോമസ്. നന്ദി കെട്ടോ.\nബുദ്ധി പറഞ്ഞു നിര്‍ത്തിയതു സത്യം. പക്ഷേ തിരിച്ചല്ലേ, എല്ലാ സ്ത്രീകളും സ്നേഹിക്കപ്പെടാന് ആഗ്രഹിക്കുന്നവരാണ്. അതോ പരസ്പരമോ?\nത്യാഗത്തിനും സദാചാരത്തിനുമപ്പുറം സ്ത്രീയില്ലേ. അവളെന്ന മനുഷ്യജീവിയെ ആരും കാണാത്തതെന്തേ?\nബന്ധങ്ങള് ബന്ധനങ്ങളാക്കുന്നത് അവളാണോ? സമൂഹമല്ലേ? ആരാണീ സമൂഹം? എന്തായാലും നപുംസകങ്ങളല്ലല്ലോ?\nവായിക്കുന്തോറും എവിടെയോ എന്റെ മനസ്സു നോവുകയല്ല, മുറിയുകയാണിത്തിരീ, കാരണമെന്തായാലും ഇട്ടിട്ടുപോകാത്ത ഭര് ത്താവിനെയോര്‍ത്ത്, സൈക്യാട്രി ഡോക്ടര് , എന്തോ വല്ലാത്ത സാമ്യം, പ്രേമത്തിന്റേതോ ആക്രമണത്തിന്റേതോ അല്ലെങ്കിലും.\nവേണുഗോപാലിന്റേതു പോലെ കദീറിന്റെ കണ്ണില് നിന്നു ആശുപത്രിയിലേക്കുള്ള വഴിയില് വെച്ച് അണപൊട്ടിയൊഴുകിയ കണ്ണുനീരുണ്ടാക്കുന്ന മൂടല് മൂലം എനിക്കൊന്നും കാണാനാവുന്നില്ല.\nടെലിപ്പതിയെക്കുറിച്ചും യെല്ലൊ ഫ്രെയിമിനെകുറിച്ചും ആത്മാവിനെകുറിച്ചും കമ്മ്യൂണിക്കേഷനെക്കുറിച്ചും എഴുതാനാണ് വന്നത്. മനസ് ശാന്തമാകട്ടേ, പിന്നീടെഴുതാം.\nഎന്തായാലും ഇത്തിരീ, ഞാനൊത്തിരി കരഞ്ഞു, നിന്റെ കഥ വായിച്ച്.\nസക്കിന നന്ദി കെട്ടോ. ബുദ്ധിയുടെ കണക്കുകൂട്ടല് എപ്പോഴും സാഹചര്യങ്ങള്‍ക്കനുസരിച്ചായിരിക്കും. മനസ്സും ഒരു പരിധിവരെ അങ്ങനെ തന്നെ. ആവശ്യമുള്ള സമയം ഇവരില് ആരുടെ നിര്‍ദ്ദേശങ്ങള് അനുസരിക്കണം എന്ന് തീരുമാനിക്കാന് മനുഷ്യന് സ്വാതന്ത്ര്യവും ഉണ്ട്. ചുരുക്കത്തില് ബുദ്ധിയുടെ വാചകങ്ങളിലെല്ലാം പ്രശനങ്ങളില് നിന്ന് കൈകഴുകാന് തയ്യാറാവുന്ന ബുദ്ധിയെന്ന തന്ത്രക്കാരനെ കാണാനാവും. മനസ്സിന്റെ വാക്കുകളില് വികാരവിചാരങ്ങളുടെ മറ്റൊരു ലോകത്തിരുന്ന് ചിന്തിക്കാനാവും. താങ്കളുടെ ചോദ്യങ്ങളെല്ലാം ബുദ്ധിയോടാണ്. അല്ലെങ്കില് ബുദ്ധിയെ വളര്‍ത്തിയ സാഹാചര്യത്തോടും സമൂഹത്തോടുമാണ്. വേണുവിന്റെ ബുദ്ധിയും ഒരു ശരാശരി സമൂഹത്തിന്റെ പരിഛേദം മാത്രം.\nഇപ്പോള് നോവുന്ന ഒരു മാനസ്സണെങ്കിലും അതിന് ഒരു അന്ത്യമുണ്ടാവും. അവിടെ സന്തോഷത്തിന്റെ ഒരു ഒരു വസന്തം കാത്തിരിപ്പുണ്ടാവും. അതിനായി ആത്ഥമാര്‍ത്ഥമായി പ്രാര്‍ത്ഥിക്കുന്നു.\nആര്‍ക്കൈവ്സില് ഒളിച്ചിരിക്കുന്നതിന് മുന്‍പ് ഈ കഥയെനിക്ക് വായിക്കാനായതില് സന്തോഷമുണ്ട്. എഴുത്ത് വളരെ ഇഷ്ടമായി.\nഇത്തിരീ... വരാനൊത്തിരി വൈകി എന്നറിയാം.\n(mobchannelന്‍റ്റെ മത്സരത്തിന് കടപ്പാട്, സമ്മാനം ലഭിച്ചതിന് തനിയ്ക്ക് അഭിനന്ദനങ്ങള്!!!).\nവളരെ വളരെ ഹൃദ്യമായ കഥ, അവതരണം, ചിന്തകള്.\n“ആരാലും കളങ്കപെടുത്താനാത്ത എന്റെ ആത്മാവിനെ നെഞ്ചോട് ചേര്‍ത്തു“ എന്ന വാചകം ഹൃദയത്തെ സ്പര്‍ശിച്ചു.\nബ്ലോഗുലകത്തിലില്ലാത്ത എന്‌റ്റെ സുഹൃത്തുക്കള്‍ക്കും ഞാന് ഈ കഥ വായിക്കാന് കൊടുത്തിട്ടുണ്ട്.


wife Archives - FalconPost - Malayalam News Portal\nയുവതി ഭര്‍ത്താവിനെ കൊന്ന് കുഴിച്ചുമൂടി. കിടപ്പുമുറിയിലാണ് കുഴിച്ചുമൂടിയത്. ത്രിപുരയിലാണ് സംഭവം. സഞ്ചിത് റിയാംഗ് എന്ന മുപ്പതുകാരനെയാണ് ഭാര്യ മൃഗീയമായി കൊലപ്പെടുത്തിയത്. ഇയാളുടെ മൃതദേഹം വീട്ടില് നിന്നും പോലീസ് കണ്ടെടുത്തു. 27കാരിയാണ് കൊല ചെയ്തത്...\nആസിഫിന്റെ ഭാര്യ സമ ഇത്ര നല്ല ഡാന്‍സുകാരിയാണോ? നല്ലൊരു അഭിനയ ഭാവിയും സമയ്ക്കുണ്ട്, വീഡിയോ വൈറലാകുന്നു\nനടന് ബാലു വര്‍ഗീസും കുടുംബവുമായി അടുത്ത ബന്ധമുള്ള ആളാണ് ആസിഫ് അലിയും ഭാര്യ സമയും. ബാലു വര്‍ഗീസിന്റെ വിവാഹത്തിന് മുന്നില് നിന്നതും ഇവരാണ്. ആസിഫിന്റെ ഭാര്യ സമ ഇത്രയ്ക്ക് ആക്ടീവാണെന്ന് ആരാധകര് കണ്ടതും...\nസിന്ദൂരം വിവാദം സോഷ്യല്‍മീഡിയയില് കത്തിനില്‍ക്കുമ്പോള് വെളിപ്പെടുത്തലുമായി നടന് ഐവി ജുനൈസിന്റെ ഭാര്യയും മാധ്യമപ്രവര്‍ത്തകയുമായ റിയ പാറപ്പിള്ളില്. വിവാഹശേഷം കൊച്ചിയില് വീടുനോക്കിയ അലഞ്ഞ സമയത്ത് സിന്ദൂര, താലി എന്നിവ ഇല്ലാത്തതിനാല് വീട് കിട്ടാതിരുന്ന അവസ്ഥയുണ്ടായിരുന്നുവെന്നാണ്...\n`പ്രിയപ്പെട്ടവളുടെ ജന്മദിനം ആയിരുന്നു’; ചിത്രങ്ങള് പങ്കുവെച്ച് പ്രതിപക്ഷ നേതാവ്\nതിരക്കിനിടയിലും ഭാര്യയുടെ ജന്മദിനം ആഘോഷിച്ച് പ്രതിപക്ഷ നേതാവ് എഫ്ബിയില് ഇട്ട പോസ്റ്റിന് നിറഞ്ഞ കയ്യടി. രമേശ് ചെന്നിത്തലയുടെ ഭാര്യ അനിതയുട പിറന്നാള് ആയിരുന്നു ഇന്ന്. പ്രിയപ്പെട്ടവള്‍ക്ക് ജന്മദിനാശംകള് നേര്‍ന്ന് കേക്ക് മുറിച്ച് മധുരം...\nദൃശ്യം മോഡല് കൊല: ഭര്‍ത്താവിനെ കൊന്ന് കുഴിച്ചുമൂടി, മൃതദേഹത്തിന് മുകളില് അടുക്കള\nദൃശ്യം സിനിമ പുറത്തുവന്നതിനുശേഷം അത്തരത്തിലുള്ള കൊലപാതക കേസുകള് നിരവധി വന്നു. ദൃശ്യം മോഡല് കൊല ഇപ്പോള് പുറത്തുവന്നിരിക്കുന്നത് മധ്യപ്രദേശിലാണ്. ഭര്‍ത്താവിനെ കൊന്നുകുഴിച്ചിട്ട് അതിനു മുകളില് യുവതി അടുക്കള പണിതു. ഒരുമാസം മുന്‍പാണ് കൊല...\nവിധി ബലാത്സംഗം പോലെ,തടുക്കാന് കഴിഞ്ഞില്ലെങ്കില് ആസ്വദിക്കാന് ശ്രമിക്കണം, ഹൈബി ഈഡന്റെ ഭാര്യയുടെ വാക്കുകള് വിവാദത്തില്\nഎറണാകുളം എംപി ഹൈബി ഈഡന്റെ ഭാര്യ അന്ന ലിന്‍ഡയുടെ ഫേസ്ബുക്ക് പോസ്റ്റ് വിവാദത്തില്. കൊച്ചിയില് പെയ്ത മഴയും അതിനോടൊപ്പം ഉണ്ടായ വെള്ളപൊക്കവുമാണ് അന്ന ലിന്‍ഡ ഫേസ്ബുക്കില് കുറിച്ചിരുന്നത്. എന്നാല്, വാക്കുകള് കുറച്ചുകൂടി പോയെന്ന്...\nഭാര്യയെ കാണാനില്ലെന്ന പരാതിയുമായി ഭര്‍ത്താവ്. മുപ്പത് വര്‍ഷമായി ഷാര്‍ജയില് താമസമാക്കിയ ദമ്പതികളാണ് എം പി മധുസൂദനനു രോഹിണി പെരേരയും. കൊല്ലം സ്വദേശിയാണ് മധുസൂദനന്. ഭാര്യ ശ്രീലങ്കക്കാരിയാണ്. രോഹിണിക്ക് 58 വയസ്സുണ്ട്. ജൂണ് 9...\nഭാര്യയെ കൊലപ്പെടുത്തിയ ശേഷം മൃതദേഹം ഫ്രീസറിലൊളിപ്പിച്ചു, മറ്റൊരു യുവതിക്കൊപ്പം യാത്ര പോയി\nഭാര്യയെ കൊന്ന് മൃതദേഹം ഫ്രീസറിലൊളിപ്പിച്ച ശേഷം യുവാവ് മറ്റൊരു യുവതിക്കൊപ്പം യാത്ര പോയി. 106 ദിവസത്തോളം മൃതദേഹം ഫ്രീസറില് ഇരുന്നുവെന്നാണ് വിവരം. ചൈനയിലാണ് സംഭവം. സംഭവത്തില് സു സിയോഡോങ്(30) എന്നയാളെ കോടതി വധശിക്ഷ...


തനിച്ചല്ലേ ഫ്ലാറ്റിൽ ഞാൻ കൂടെ വന്നാലോ… – കുപ്പിവള\nDecember 7, 2021 December 7, 2021 adminLeaveaComment on തനിച്ചല്ലേ ഫ്ലാറ്റിൽ ഞാൻ കൂടെ വന്നാലോ…\nരചന: നിത്യ പ്രശാന്ത്.\n“നീ തനിച്ചല്ലേ ഫ്ലാറ്റിൽ…. ഞാൻ കൂടെ വന്നാലോ….ഹോസ്റ്റൽ ഫുഡ് ഒന്നും എനിക്ക് പറ്റുന്നില്ല… പിന്നെ നമ്മുടെ ഓഫീസ് ടൈമിഗും ഒക്കെ പുതിയ വാർഡനു പിടിക്കുന്നുമില്ല… എപ്പോഴും എന്തെങ്കിലും ഒക്കെ പറയും….”\nയദുവിനോടായി അവൾ പറഞ്ഞു….\nകയ്യിലിരുന്ന കാപ്പിക്കപ്പ് ടേബിളിൽ വച്ചുകൊണ്ട് ഒരു നിമിഷം അവൻ മേഘയെ നോക്കി….\n“ഏയ്… അതൊന്നും ശരിയാവില്ല… ഫ്രണ്ട്‌സ് ആണെന്ന് വച്ചു… ആളുകൾ അതുമിതും ഒക്കെ പറയും….” അവൻ ദൂരേക്ക് കണ്ണുകൾ പായിച്ചുകൊണ്ട് പറഞ്ഞു..\n“നീ ഇപ്പോഴും ഒരു പഴഞ്ചൻ തന്നെയാ.. തനി നാട്ടുമ്പുറത്തുകാരൻ….. ഈ ബാംഗ്ലൂർ സിറ്റിയിൽ ആര് എന്ത് പറയാൻ ആണ്…. അതൊക്കെ നമ്മുടെ ഇഷ്ടം…..”\nപാ തിയിൽ നിർത്തിയ അവളെ എന്താണെന്ന ഭാവത്തിൽ അവൻ പുരികകൊടികൾ ഉയർത്തി നോക്കി…\n“ഞാൻ മമ്മിയോട് പറഞ്ഞു… നിന്നെപ്പറ്റി….”\nകണ്ണുകളിൽ കുസൃതി ഒളിപ്പിച്ചു അവൾ അവനെ നോക്കി. അവനു എന്തോ അസ്വസ്ഥത അനുഭവപ്പെട്ടു…. അവനിലെ നിർവികരത കണ്ടു അവൾ കയ്യുയർത്തി അവന്റെ കൈത്തലത്തിൽ അമർത്തി…\nഒരു ഞെട്ടലോടെ അവൻ കൈ പിൻവലിച്ചു…\nഅങ്ങ് ദൂരെ അശ്വതിയുടെ മനസ്സിൽ ഒരു കൊള്ളിയാൻ മിന്നി.. കൈകൾ വിറച്ചു…പഠിപ്പിക്കൽ മതിയാക്കി ക്ലാസ്സിന് പുറത്തേക്കു നടന്നു…. ……………..\n“എന്താ… യദു….????”നിനക്ക് ഇപ്പോഴും ആ നാട്ടിൻപുറത്തുകാരി ഗസ്റ്റ് ലക്ചർനെ തന്നെയാണോ ഇഷ്ടം “…\n“എന്നിട്ട് നീ ഇപ്പോൾ അവളെ വിളിക്കുന്നതൊന്നും കാണാറില്ലല്ലോ…. വിളിച്ചാൽ തന്നെ എന്തെങ്കിലും വഴക്ക് പറഞ്ഞോ പരിഹസിച്ചോ വയ്ക്കും “… പെട്ടെന്നാണ് യദുവിന്റ ഫോൺ റിങ് ചെയ്തത്….\n“കണ്ണേട്ടാ…. എവിടാ…???” അങ്ങേ തലയ്ക്കൽ അശ്വതിയുടെ കരച്ചിലിന്റ സ്വരം…\n“ഞാൻ ഇവിടെ തന്നെ ഉണ്ട്… ”\nമറുപടി ഒന്നും ഇല്ലാഞ്ഞു അവൻ തുടർന്നു…\n“നീ ഇന്ന് രാവിലെ വിളിച്ചതല്ലേ ഉള്ളൂ… പിന്നെന്താ…???”\n“എനിക്ക്….പെട്ടെന്നെന്തോ….ഏട്ടനെ ഓർത്തു…എന്തോ പേടി തോന്നുന്നു കണ്ണേട്ടാ ….”\n“നിന്റെ ഒരു പേടി.. എപ്പോഴും ഓരോരോ സ്വപ്നങ്ങളും …. ഇതൊക്കെ പറഞ്ഞു എന്നെ ഇങ്ങനെ ശല്യപെടുത്താതെ…. നിന്നെപോലെ കൊച്ചുവർത്തമാനവും പറഞ്ഞു റിലാക്സ്ഡ് ആയി നടക്കാനുള്ള അവസ്ഥയിലല്ല ഞാൻ… അതൊക്കെ മുൻപ്… ഇപ്പോൾ അത്രയും തിരക്കും ഉത്തരവാദിത്യവും ഉള്ള ജോലിയിലാണ് ഞാൻ… നീ അതൊന്ന് മനസിലാക്ക്..”\nമറുപടി വരുന്നതിന് മുൻപേ അവൻ ഫോൺ കട്ട് ചെയ്തു…\nകോൾ കട്ട് ആയിട്ടും ഫോൺ ചെവിയിൽ നിന്നെടുക്കാതെ ഒഴുകുന്ന കണ്ണുകളുമായി അവൾ ഇരുന്നു….\nയദുകൃഷ്ണൻ എന്ന എല്ലാരുടെയും കണ്ണൻ…. തന്റെ കണ്ണേട്ടൻ…..കുഞ്ഞുനാൽ മുതൽ അടുത്ത സുഹൃത്തുക്കൾ ആണ് അവരുടെ അച്ഛനമ്മമാർ.. കുട്ടികളും കൂട്ടുകാർ…. അശ്വതി യുടെ സഹോദരൻ അശോക്,യദുവിന്റ സുഹൃത്തും ആണ്…\nശരിയാണ്.. ആൾക്ക് തിരക്കാണ്…… എന്നാലും ഒഴിവ് ദിവസം എങ്കിലും ഒന്ന് വിളിച്ചുകൂടെ…. എന്നും അങ്ങോട്ട് വിളിക്കണം….. വിളിച്ചാലും പഴയ പോലെ അത്ര സ്നേഹം ആയിട്ട് സംസാരിക്കുകയൊന്നുമില്ല….. അത്യാവശ്യം എന്തെകിലും പറയും… ഓരോന്ന് എടുത്തു ചോദിച്ചാൽ മറുപടി പറയും…. പുതിയ സിറ്റി ലൈഫ്…. ഹൈ സാലറി.. പുതിയ ഫ്രണ്ട്‌സ്.. ഒക്കെ ആയപ്പോൾ എനിക്ക് അത്ര പ്രാധാന്യം ഇല്ലാത്ത പോലെ….. നിറം മങ്ങിയ പഴയ ചിത്രം പോലെ ഒരു മൂലയിൽ ആയി തന്റെ സ്ഥാനം….\nഅല്ലെങ്കിലും കൂടെ കൂട്ടിക്കോളാമെന്നു വാക്കൊന്നും തന്നിട്ടില്ലല്ലോ… പരസ്പരം കണ്ണുകൾ കൊണ്ടല്ലേ സ്നേഹം കൈമാറിയിട്ടുള്ളു…. നല്ലൊരു സുഹൃത്ത് ആയിരുന്നു കുഞ്ഞുനാളുമുതൽ ….ഞാനല്ലേ കൂടുതലും കണ്ണേട്ടനെ വീട്ടിലേക്ക് ആന്വോക്ഷിച്ചു ചെല്ലാറുള്ളത്… ഇങ്ങോട്ടുള്ള വരവ് കുറവല്ലേ….\nപക്ഷെ ആ കണ്ണുകളിൽ കണ്ടത് തന്നോടുള്ള പ്രണയം ആയിരുന്നു…. ഇനി തനിക്കു തെറ്റിയതാകുമോ….. ഇഷ്ടം ആണ് എന്നൊന്നും ഇതുവരെ പരസ്പരം പറഞ്ഞിട്ടില്ല… അതിന്റെ ആവശ്യം വന്നിട്ടില്ല… ഇനി തനിക്ക് തെറ്റിയതാകുമോ…..ആയിരിക്കും…. അല്ലാതെ ഇത്ര പെട്ടെന്ന് അന്യയാകില്ലല്ലോ….\nഇനി വിളിക്കേണ്ട… ഇങ്ങോട്ട് വിളിക്കുമോന്നു നോക്കട്ടെ…. തീരുമാനിച്ചുറപ്പിച്ചപോലെ അവൾ ക്ലാസ്സിലേക്ക് നടന്നു….\nമാറിനിന്നു സംസാരിച്ചത് കൊണ്ട് അവൻ പറയുന്നത് മേഖയ്ക്ക് കേൾക്കാൻ കഴിഞ്ഞില്ല…. മുഖഭാവത്തിൽ നിന്നും പതിവ് പോലെ പരിഹാസം ആണെന്ന് വ്യക്തമായി…\n“ഇപ്പോൾ അശ്വതി അല്ലെ വിളിച്ചത്… എന്നിട്ട് നിനക്ക് ഒന്നും പറയാൻ ഉണ്ടായില്ലല്ലോ…. അതാ ഞാൻ പറഞ്ഞത്… ചേരേണ്ടവർ തമ്മിലെ ചേരാവൂ …. വെറുതെ എന്തിനാ അഡ്ജസ്റ്റ് ചെയ്യുന്നത്… ഇവിടുത്തെ നിന്റെ ബെസ്റ്റ് ഫ്രണ്ട് ഞാനല്ലേ… പിന്നെന്താ നമുക്ക് ഒരുമിച്ചാൽ….”\nഅവളുടെ ചോദ്യം അവന്റെ മനസ്സിൽ മുഴങ്ങിക്കൊണ്ടിരുന്നു. അവൻ ഒന്നും മിണ്ടാതെ പുറത്തേക്കു ഇറങ്ങി നടന്നു…\nപിന്നീട് ഇത്തരം ചർച്ചകൾ ഒന്നും അവരുടെ ഇടയിൽ ഉണ്ടായില്ല…..\nഅശ്വതി ഓരോ ദിവസവും കാത്തിരുന്നു യദുവിന്റെ അന്വോക്ഷണത്തിനായി… നാലു ദിവസം ആയിട്ടും ഒരു കോളുപോലും വന്നില്ല…അവസാനം ക്ഷമനശിച്ചു അവൾ വിളിച്ചു….റിങ്ങിന്റെ അവസാനം കോൾ കണക്റ്റഡ് ആയി.\n“ഹലോ… ഞാൻ വരാൻ വൈകി…ഇപ്പോൾ ഫ്രഷ് ആയി ഒന്ന് ഇരുന്നതേ ഉള്ളൂ… കുറച്ചു റസ്റ്റ് എടുക്കട്ടെ…. പിന്നെ വിളിക്കാം “”\nമറുപടിക്കു കാത്തുനിൽക്കാതെ അവൻ ഫോൺ വച്ചു….\nപിടയ്ക്കുന്ന മനസും കൈകളുമായി അവളും….\nഇനിയും പ്രതീക്ഷിച്ചു ഇരിക്കുന്നത് വിഢിത്തം ആണ്….ചിലപ്പോൾ മനസ് കൈവിട്ടുപോയെന്ന് വരാം… വേണ്ട…. ആരുടെയും ജീവിതത്തിലേക്ക് ഇടിച്ചുകയറി പോകേണ്ട…. നമ്മെ വേണ്ടാത്തവരെ നമുക്കും വേണ്ടെന്ന് വയ്ക്കാനുള്ള മെച്ചുരിറ്റി ഉണ്ടാകണം… മറക്കണം എല്ലാം….\nനെറ്റ് എഴുതിയെടുത്തു കോളേജ് ലക്ചർ ആകുക എന്നത് മുൻപ് വലിയൊരു ആഗ്രഹം ആയിരുന്നു….അതിനു വേണ്ടി കാര്യമായി പരിശ്രമിച്ചില്ല… അത്കൊണ്ട് കിട്ടിയതുമില്ല… പിജി കഴിഞ്ഞു ആദ്യം കിട്ടിയ ജോലിയിൽ കയറി. ഇനി ശ്രമിക്കണം…. സ്ഥിരമായ ജോലി ഒന്നും ഇല്ലാത്തത് കൊണ്ടാണ് വിലയില്ലാത്തത്… സംസാരിക്കാൻ പോലും ആളുകൾക്ക് താല്പര്യം ഇല്ല….\nകുറെ നേരം കൂടി അവൾ ആ ഇരുപ്പ് തുടർന്നു.പിന്നെ പതിയെ കട്ടിലിലേക്ക് ചാഞ്ഞു…\nവീണ്ടും ദിവസങ്ങൾ കടന്നു പോയി….. ഇപ്പോൾ അശ്വതിയുടെകോൾ ഇല്ലല്ലോയെന്ന് അവൻ ഇടയ്ക്ക് ആലോചിക്കാറുണ്ട്…. ഇന്നൊന്നു വിളിക്കണം…. വൈകിട്ടു റൂമിൽ എത്തിയിട്ടാവാം…..\nഅതിനു മുന്നേ അമ്മയുടെ കോൾ അവനെ തേടിയെത്തി… “നീ അറിഞ്ഞോ… അശ്വതിയുടെ വിവാഹം ഏതാണ്ട് ഉറപ്പിച്ചു…. സ്കൂൾ അദ്ധ്യാപകനാ… സ്ഥിര ജോലിയാ… ത്രിശൂരാ…. നല്ല കൂട്ടരാട്ടോ… ഞാൻ കണ്ടു…നല്ലൊരു പയ്യൻ…”\nകേട്ടതും ഒരു ഞെട്ടലിൽ ആകെ ഒരു വിറയൽ ശരീരം മുഴുവൻ ബാധിക്കുന്ന പോലെ…. ചെവി കൊട്ടിയടയ്ക്കപ്പെട്ട പോലെ…. ഹൃദയം പടപാടാ ഇടിക്കുന്നു…തളർന്നു അടുത്ത് കസേരയിൽ ഇരുന്നു…\nമറുപടി ഒന്നും ഇല്ലാഞ്ഞു അമ്മ തുടർന്നു….. “വരുന്ന കാര്യങ്ങൾ ഒക്കെ ഓരോന്ന് പറഞ്ഞു മുടക്കുക ആയിരുന്നു അവൾ എന്നാ വസുമതി പറഞ്ഞത്… ആദ്യായിട്ടാ ഒരു കാര്യത്തിന് സമ്മതം മൂളുന്നത്… എല്ലാരും സന്തോഷത്തിലാ… നിന്നെ അശോക് വിളിക്കും കേട്ടോ ഞാൻ അറിഞ്ഞ ഉടനെ പറഞ്ഞെന്നുള്ളു….”\nകുറച്ചു സമയം എടുത്തു സമനില വീണ്ടെടുക്കാൻ…. കാൽ കീഴിൽ നിന്നും മണ്ണൊലിച്ചു പോകുന്ന പോലെ തോന്നി…..കുറച്ചു നാളുകളായി അവളെ അവഗണിക്കാറാണ് പതിവ്… മനഃപൂർവം അല്ല… ഇവിടുത്തെ ജോലിയുടെ അവസ്ഥ അതായിരുന്നു…..\nവിളിച്ചില്ലെങ്കിലും പരിഭവം ഒന്നും ഉണ്ടാകില്ലെന്ന് കരുതി… തന്റേത് മാത്രം ആണെന്ന് കരുതി…എന്നും ആ മനസ്സിൽ ഞാൻ ഉണ്ടാകും എന്ന് വിശ്വസിച്ചു…അങ്ങോട്ട് സ്നേഹം ഒന്നും കാണിച്ചില്ലെങ്കിലും മിണ്ടിയില്ലെങ്കിലും ഇങ്ങോട്ട് വന്നു സ്നേഹിക്കുമായിരുന്നു…. എനിക്കു വേണ്ടി കാത്തിരിക്കും എന്നാണ് കരുതിയത്….അവളുടെ പ്രാർഥനകൾ എല്ലാം എനിക്ക് വേണ്ടി മാത്രം ആയിരുന്നു…….സമയമാകുമ്പോൾ ചെന്നെടുക്കാൻ കഴിയുന്ന ഒരു നിധി… അങ്ങനെ ആയിരുന്നു അവളെ കുറിച്ചു തന്റെ ധാരണ…. അത് തെറ്റായിരുന്നു…. എന്റെ അവഗണന നിന്നെ ഇത്രയധികം വേദനിപ്പിച്ചോ…?????\nഫോണെടുത്തു അശ്വതിയെ വിളിച്ചു… സ്വിച്ഡ് ഓഫ്…. അശോകിനെ വിളിച്ചാലോ….. അശോകിനെ വിളിച്ചു…. അവനോട് സംസാരിച്ചെന്നു വരുത്തി അശ്വതിയെ തിരക്കി…. അവൻ അന്വോഷിച്ചു മുകളിൽ ചെന്നു…. നേരത്തെ കിടന്നു പിന്നെ വിളിച്ചോളാം എന്ന മറുപടി അവൻ പറഞ്ഞു ….\nഫോൺ ടേബിളിലേക്കിട്ട് കട്ടിലിലേക്ക് കമിഴ്ന്നു കിടന്നു….. ഇന്ന് ഇനി നാട്ടിലേക്ക് പോകാൻ പറ്റുമോ…. നാളെ വരെ വെയിറ്റ് ചെയ്യണോ…. പെട്ടന്ന് എടുക്കാൻ പറ്റുന്നത് എടുത്തു……. റെയിൽവേ സ്റ്റേഷനിലേക്ക് പാഞ്ഞു….\nരാവിലെ ആണ് വീട്ടിൽ എത്തിയത്… പ്രതീക്ഷിക്കാതെ മകനെ കണ്ടപ്പോൾ അമ്പരന്ന് നിൽക്കുകയാണ് അവന്റെ അമ്മ മീര …\nവീണ്ടും അവളെ വിളിച്ചു നോക്കി… സ്വിച്ഡ് ഓഫ് തന്നെ…..നേരെ അവളുടെ വീട്ടിലേക്ക്….. സ്കൂളിൽ നേരത്തെ പോയത്രേ…. സ്കൂളിൽ ചെന്നപ്പോൾ അവിടെ എത്തിയിരുന്നു പിന്നെ പുറത്തു പോയി എന്ന്….\nഇനി എവിടെ അന്വോക്ഷിക്കാനാണ്….. ഉച്ചവരെ അവിടെ വെയിറ്റ് ചെയ്തു … പിന്നെ തിരിച്ചു വീട്ടിലേക്ക്.. വൈകുന്നേരം അവളുടെ വീട്ടിൽ പോകാം…. എന്തായാലും വീട്ടിൽ വരാതെ ഇരിക്കില്ലല്ലോ….\nഅശ്വതി സ്കൂളിൽ നിന്നും വന്നു ഫ്രഷ് ആയി ചായകുടിച്ചു ഇരിക്കുമ്പോഴാണ് യദു വന്നത്…. അവനെ കണ്ടതും മുഖത്തു ഭാവമാറ്റം ഒന്നും പ്രത്യേകിച്ച് ഉണ്ടായില്ല…\n“ഇരിക്കൂ ‘.. ചിരിച്ചുകൊണ്ട് അവൾ പറഞ്ഞു…\n“വിശേഷം ഒക്കെ അറിഞ്ഞു കാണുമല്ലോ അല്ലെ???”\nഅവന്റെ നെഞ്ചിൽ കൂരമ്പ് പോലെയാണ് ആ വാചകങ്ങൾ വന്നു കൊണ്ടത്…\n“അശ്വതി… എനിക്ക് കുറച്ചു കാര്യങ്ങൾ സംസാരിക്കാനുണ്ട് “….\n“ഇവിടെ….നമുക്ക് ഒന്ന് പുറത്തേക്ക് ഇറങ്ങാം….”\n“അത് എനിക്ക് കുറച്ചു പേപ്പേഴ്സ് നോക്കി കൊടുക്കാൻ ഉണ്ട്…..ഇന്ന് ഇനി പുറത്തേക്ക് പോയാൽ ലേറ്റ് ആവും ”\n“കണ്ണേട്ടൻ ഇരിക്കു.. ഞാൻ ചായ എടുക്കാം…”\nഅവൾ അടുക്കളയിലേക്ക് പോയി….ഇനി എന്ത് പറയണമെന്നറിയാതെ അവൻ ഇരുന്നു…\n“മോൻ അറിയിപ്പൊന്നും ഇല്ലാതെ ആണല്ലോ ഇത്തവണ… ഏതായാലും നന്നായി.. നേരിട്ട് പറയാറായല്ലോ….”\nവസുമതി പറഞ്ഞു തുടങ്ങി….അതിനിടയിൽ അവൾ ചായകൊണ്ടുവന്നു കൊടുത്തു.\nപിന്നെ പറഞ്ഞതൊന്നും യദു കേൾക്കുന്നുണ്ടായിരുന്നില്ല…… അശ്വതി ഇനി തന്റെ മുന്നിലേക്ക് വരില്ല എന്ന് മനസിലായപ്പോൾ പതിയെ അവൻ യാത്ര പറഞ്ഞു അവിടന്ന് ഇറങ്ങി….\nഅവൻ പോയെന്ന് മനസിലായപ്പോൾ അവൾ റൂമിലേക്ക് പോയി…. കണ്ണേട്ടന് എന്താണ് പറയാനുള്ളത് എന്ന് കേൾക്കണമായിരുന്നോ…ഓരോന്ന് ആലോചിച്ചു കിടന്ന് അവൾ പതിയെ മയക്കത്തിലേക്ക് വീണു….\nവസുമതി വന്നു വിളിക്കുന്നു… മോളെ… അശ്വതി…എഴുനേല്ക്ക്… അവൾ ഞെട്ടി കണ്ണ് തുറന്നു….നിന്നെ കണ്ണൻ വിളിച്ചിരുന്നോ… മീര ആന്റി എന്നെ വിളിച്ചിരുന്നു… ഇവിടെ വന്നുപോയിട്ട് അവൻ വീട്ടിൽ എത്തിയില്ല എന്ന്.. ഫോൺ ഓഫ് ആണെത്രെ….. അവൾ ക്ലോക്കിലേക്ക് നോക്കി…. എട്ടുമണി ആകാൻ അഞ്ചു മിനിറ്റ്….മൊബൈൽ റിങ് ചെയ്യുന്നു….. മീര ആന്റി ആണ്…. കണ്ണൻ എന്തെങ്കിലും പറഞ്ഞോ എന്ന്….വീട്ടിൽ എത്തിയിട്ടില്ലത്രെ… ഫോൺ ഓഫ് ആണ്..\nകണ്ണേട്ടാ… കണ്ണേട്ടാ…. ഉറക്കെ വിളിച്ചുകൊണ്ടു കടൽപരപ്പിലെ പൂഴിയിലൂടെ അശ്വതി ഓടുകയാണ്…..കുറച്ചു ദൂരെ ഒരാൾ കമിഴ്ന്നു കിടക്കുന്നുണ്ട്… നീല ജീൻസും ഓഫ് വൈറ്റ് കളർ ലീനൻ ഫുൾ സ്ലീവ് ഷർട്ടും….. തിരമാലകൾ വന്നു അയാളെ തഴുകി കടന്നു പോകുന്നുണ്ട്….അടുത്തെത്തി ആളെ ഒരുവിധത്തിൽ തിരിച്ചു കിടത്തി…. യദുവിന്റെ നിശ്ചലമായ ശരീരം…\nഞെട്ടി കണ്ണുതുറന്നു….സ്വപ്നം ആയിരുന്നോ… ഒരു ആശ്വാസത്തോടെ അവൾ ദീർഘമായി നിശ്വസിച്ചു….\n“മോളെ..നിന്നെ കണ്ണൻ വിളിച്ചിരുന്നോ… മീര ആന്റി എന്നെ വിളിച്ചിരുന്നു… ഇവിടെ വന്നുപോയിട്ട് അവൻ വീട്ടിൽ എത്തിയില്ല എന്ന്.. ഫോൺ ഓഫ് ആണെത്രെ….. ”\nസ്വപ്നത്തിലെ അതെ വാചകങ്ങൾ…..\nഅവൾ ക്ലോക്കിലേക്ക് നോക്കി….. എട്ടുമണിക്ക് അഞ്ചു മിനിറ്റ്…. ഫോൺ റിങ് ചെയ്യുന്നു….. മീര ആന്റി….\nകണ്ണൻ എന്തെങ്കിലും പറഞ്ഞോ എന്ന്….വീട്ടിൽ എത്തിയിട്ടില്ലത്രെ… ഫോൺ ഓഫ് ആണ്..\nമനസ്സിൽ ഒരായിരം അശുഭ ചിന്തകൾ കടന്നുകൂടി\nഅവൾ കോണിപടികൾ ഓടിയിറങ്ങി…..”ഏട്ടാ നമുക്ക് ഒരിടം വരെ പോകണം…. “അവൾ അശോകിനെ പിടിച്ചു എഴുനേൽപ്പിച്ചു, കാറിന്റെ താക്കോൽ കൊടുത്തു…..\nനേരെ അടുത്തുള്ള ബീച്ച്ലേക്ക്…..അവൾ കാറിൽ നിന്നിറങ്ങി ഓടി….പുറകെ ഒന്നും മനസിലാകാതെ അശോകും…. അങ്ങ് ദൂരെ ആരോ ഒരാൾ ഇരിക്കുന്നത് ചെറിയ വെളിച്ചത്തിൽ കാണാം….\nഅടുത്തെത്തി…. യദു….. അതെ വേഷം……\n“നീയെന്താ ഇവിടെ… ഈ സമയത്തു.. ഒറ്റയ്ക്ക്…” അശോക് ആകെ പരിഭ്രമത്തോടെ ചോദിച്ചു …..\nയദുവിൽ നിന്നും മറുപടി ഒന്നും ഉണ്ടായില്ല… വെറുതെ അവരെ ഒന്ന് നോക്കി…\n“കണ്ണേട്ടാ വാ.. പോകാം…. “അവൾ ഭയത്തോടെ വിളിച്ചു…. യദു കേൾക്കാത്ത ഭാവത്തിൽ ഇരുന്നു….\n“വാ കണ്ണേട്ടാ….” അവൾ കരഞ്ഞുകൊണ്ട് അവന്റെ കയ്യിൽ കടന്നുപിടിച്ചു വിളിച്ചു.\nഅവളുടെ കൈ കുടഞ്ഞു മാറ്റി അവൻ…. എന്ത് ചെയ്യണമെന്നറിയാതെ അശോകും….\n“ഒന്ന് പറയ് ഏട്ടാ… “അവൾ അപേക്ഷ സ്വരത്തിൽ അശോകിനെ നോക്കി….\n“എന്താടാ… എന്താ നിനക്ക് പറ്റിയെ…. വാ വീട്ടിൽ പോകാം…. ഈ അസമയത്തു ഒറ്റയ്ക്ക് ഇവിടെ…”\nഅവൻ യദുവിനെ ശക്തിയായി പിടിച്ചു എഴുനേൽപ്പിച്ചു….. അവൻ അശോകിന്റെ തോളിലേക്ക് ചാഞ്ഞു ….അവന്റ തോളിൽ മുഖം ചേർത്തു വിതുമ്പി…അശോക് അവനെ ചേർത്തു പിടിച്ചു ….ഒരു ആശ്വാസമെന്നോണം പുറത്തു തലോടി……. പിന്നെ അശ്വതിയെ നോക്കി…എന്തൊക്കെയോ അർഥങ്ങൾ ഉണ്ടായിരുന്നു അതിൽ… അവൾ ഒന്നും മിണ്ടാതെ തലകുനിച്ചു… മുഖം കൈകൊണ്ടു മറച്ചു വിതുമ്പി…\n“എന്താ പറ്റിയെ രണ്ടാൾക്കും… വാ പോകാം…..”\nആരും ഒന്നും മിണ്ടിയില്ല….. യദുവിനെ വീട്ടിൽ ആക്കി… കുറച്ചു നേരം അവിടെ ഇരുന്നിട്ടാണ് അവർ മടങ്ങിയത്….\n“നിനക്ക് കണ്ണനോട് സ്നേഹം ഉണ്ടോ…” വളച്ചുകെട്ടില്ലാതെ അശോക് ചോദിച്ചു…\nഅവൾ പകപ്പോടെ അശോകിനെ നോക്കി “മ്… ഉണ്ട്…”\n“പിന്നെന്തിനാ വേറെ വിവാഹത്തിന് സമ്മതിച്ചത്….???”\n“അത് കണ്ണേട്ടന് എന്നെ ഇഷ്ടം അല്ലെന്ന് തോന്നി…. എന്നെ കുറെ ആയി അവോയ്ഡ് ചെയ്യുന്നു ”\n“മമ്….” മറുപടി ആയി അവൻ ഒന്ന് മൂളുക മാത്രം ചെയ്തു.\n“ഞാൻ അവനെ വിളിച്ചു സംസാരിക്കാം…”\nഅശോക് പുറത്തു ബാൽക്കണിയിൽ നിന്ന് വിളിക്കുന്നത് കണ്ടു…. പിന്നെ അടുത്തേക്ക് വന്നു ഫോൺ തന്നു…\n“ഹലോ….” “ഇന്നും സ്വപ്നം കണ്ടു അല്ലെ…. എന്തായിരുന്നു…??”കണ്ണേട്ടന്റെ സ്വരം\nകണ്ണുകൾ നിറഞ്ഞു…മറുപടി പറഞ്ഞില്ല…\n“ആത്മാവില്ലാതെ ശരീരം ഇല്ലല്ലോ… നീയാണ് എന്റെ ആത്മാവും ജീവനും എല്ലാം… നീ തിരിച്ചു വന്നത് കൊണ്ട് ഇപ്പോഴും ഈ ശരീരം ഇങ്ങനെ ഉണ്ട്… അല്ലെങ്കിൽ…”\n“വേണ്ട… മതി..നിർത്ത്……. “വിറച്ചുകൊണ്ട് പറഞ്ഞു….\n“ഞാൻ ചുമ്മാ പറഞ്ഞതാടോ… സൂയിസൈഡ് ചെയ്യാൻ പോയതൊന്നുമല്ല… പക്ഷെ നീ മറ്റൊരാളുടെ സ്വന്തമാവുന്നത് ആലോചിച്ചപ്പോൾ പെട്ടെന്ന്എനിക്ക് വെള്ളത്തിലേക്ക് ഇറങ്ങി നടക്കാൻ ഒരു ഇൻട്യൂഷൻ ഉണ്ടായി എന്നുള്ളത് സത്യമാ . അപ്പോൾ ആണ് നിങ്ങൾ വന്നത്…അല്ലെങ്കിൽ ചിലപ്പോൾ….”\n“കണ്ണേട്ടാ………ഇന്നിനി ഇറങ്ങി പോകുമോ…?”\nസ്വപ്നം സത്യമാകുമോ എന്നുള്ള ഭയത്തിൽ അവൾ ചോദിച്ചു…\nഒരു പൊട്ടിച്ചിരി ആയിരുന്നു മറുപടി.\n“അങ്ങിനെഒന്നുമില്ലെടോ… താൻ സമാധാനം ആയി ഇരിക്ക്….. ഞാൻ നാളെ രാവിലെ അങ്ങോട്ട് വരാം..ആന്റിയെയും അങ്കിളിനെയും കണ്ടു സംസാരിക്കാം….”\n“എന്നെ മനസ്സിൽ വച്ചാണോടി നീ വേറൊൾക്ക് വാക്ക് കൊടുത്തത് ദുഷ്ടെ…”\n“മനസ്സിൽ വച്ചൊന്നും അല്ല… മറക്കാം എന്ന് കരുതി തന്നെയാ..”\n“മറക്കാനാണെങ്കിൽ എന്തിനാ ഓടിപിടച്ചു വന്നത്… നാളെ എന്റെ പട്ടടയ്ക്ക്….”\n“മതി.. നിർത്തുന്നുണ്ടോ…”അവൾ കരഞ്ഞുകൊണ്ട് അലറി…\n“ഓക്കേ. ഞാൻ ചുമ്മാ പറഞ്ഞതല്ലേ… അങ്ങനെ ഒന്നും നിന്നെ വിട്ടു പോകില്ല… നിന്റെ കണ്ണേട്ടൻ.. ഇനി എന്റെ അശ്വതി കുട്ടി നല്ല വല്ല സ്വപ്നവും കണ്ടു ഉറങ്ങാൻ നോക്ക്…”\n“മമ് ” അവൾ ചിരിയും കരച്ചിലും കലർന്ന ഭാവത്തിൽ മൂളി….\n“നിന്റെ മനസ്സിൽ ഇപ്പോഴും ഞാൻ ഉണ്ടോന്ന് ആയിരുന്നു എന്റെ പേടി.. അത് മാറി… അതല്ലേ കൊച്ചു ഓടിപിടച്ചു വന്നേ…. എന്റെ മനസ് അറിഞ്ഞു….ഇന്നലെ മുതൽ ഇത്രയും നേരം ഞാൻ എങ്ങിനെയാ കഴിച്ചുകൂട്ടിയെ എന്ന് നിനക്ക് അറിയോ…. ഞാൻ വച്ചിട്ടുണ്ട്…. നാളെ ആവട്ടെ…”\n“നാളെ സ്പെഷ്യൽ ക്ലാസുണ്ട്…ഞാൻ നേരത്തെ ഇറങ്ങും… “അവൾ നിഷ്കളങ്കമായി ഒരു നുണ പറഞ്ഞു…\n“മമ് ആയിക്കോട്ടെ… ” നുണപറയുന്നതിനും ചേർത്ത് തരാം….\nഅവൾ ഒരു പൊട്ടിച്ചിരിയോടെ ഫോൺ കട്ട് ചെയ്യുമ്പോൾ തന്റെ സ്വത്ത് തിരിച്ചു പിടിച്ച സന്തോഷത്തിൽ ആയിരുന്നു അവൻ ……..


This Is Kerala: ത്രിദോഷങ്ങള്\n╰» נєвιη k.j | Tuesday, October 4, 2011 |0അഭിപ്രായ(ങ്ങള്)\nആയുര്‍വേദത്തിലെ അടിസ്ഥാന ദര്‍ശനങ്ങളിലൊന്നാണ് ത്രിദോഷസിദ്ധാന്തം. വാതം, പിത്തം, കഫം എന്നിവയാണ് മൂന്നു ദോഷങ്ങള്. ശരീരത്തിന്റെ അടിസ്ഥാന പ്രക്രിയകളായ ക്ഷപണം (ക്ഷയിപ്പിക്കുന്നത്) പചനം (ദഹിപ്പിക്കുന്നത്), പോഷണം (പോഷിപ്പിക്കുന്നത്) എന്നിവയെ നിര്‍വഹിക്കുന്ന ത്രിദോഷങ്ങള്. ദോഷം എന്ന വാക്കിന് കേട്, ഉപദ്രവം എന്ന അര്‍ത്ഥങ്ങളല്ല ആയുര്‍വേദത്തിലുള്ളത്. ശരീരത്തെ നിലനിര്‍ത്തുന്ന ഘടകങ്ങള് തന്നെയാണവ. 'പ്രവര്‍ത്തിപ്പിക്കുന്നത്' എന്നും 'ദുഷിപ്പിക്കുന്നത്' എന്നും അര്‍ത്ഥമുണ്ട് ഈ വാക്കിന്. ശരീരഘടകങ്ങളായ ദ്രവ്യങ്ങളാണ് ദോഷങ്ങള്. മനുഷ്യശരീരത്തിന്റെ ഉത്‌പത്തിക്കുപോലും കാരണം ത്രിദോഷങ്ങളാണെന്ന് സുശ്രുതന് പറയുന്നു. അവയുടെ ഏറ്റക്കുറച്ചിലുകളാണ് രോഗങ്ങള്‍ക്കു കാരണം. ഓരോ ദോഷത്തിനും അനുസരിച്ചുള്ള ചികിത്സ കൊണ്ട് രോഗശമനമുണ്ടാക്കാം.\nത്രിദോഷങ്ങള്‍ക്ക് രണ്ടവസ്ഥകളുണ്ട്. ശരീരസംബന്ധിയായ ധാതുരൂപവും രോഗസംബന്ധിയായ രോഗരൂപവും. ദോഷങ്ങള് ഏറ്റക്കുറച്ചില് കൂടാതെ ക്രമമായി ശരീരത്തില് കുടികൊള്ളുമ്പോഴാണ് അവയെ ധാതുക്കള് എന്നു പറയുക. ദോഷങ്ങള് സമമായിരിക്കുന്ന അവസ്ഥയാണ് ആരോഗ്യത്തിനു കാരണം. ക്രമം തെറ്റിയാല് രോഗങ്ങള്‍ക്കു കാരണമായി.\nഓരോ ശരീരത്തിലും അതിന്റെ സ്വഭാവമനുസരിച്ച് നിശ്ചിതമായ അളവില് വാതപിത്തകഫങ്ങള് ഉണ്ടായിരിക്കുമെന്നാണ് ആയുര്‍വേദസങ്കല്‌പം. ഓരോരുത്തരിലും അത് വ്യത്യസ്‌തവുമായിരിക്കും.\nചലനം, നാശനം എന്നീ അര്‍ത്ഥങ്ങളാണ് വാതത്തിനുള്ളത്. ശരീരത്തിന്റെ ചലനശേഷിയെത്തന്നെയാണ് അതു സൂചിപ്പിക്കുന്നത്. തപിപ്പിക്കുക (ചൂടുണ്ടാക്കുക) എന്നാണ് പിത്തം എന്ന പദത്തിനര്‍ത്ഥം. ശരീരത്തിലെ ഉപാപചയ പ്രക്രിയ (ആഗ്നേയഗുണം)യെ അതു സൂചിപ്പിക്കുന്നു. ജലം കൊണ്ടു വളരുന്നത്, ജലം കൊണ്ടു പ്രയോജനപ്പെടുന്നത് എന്നീ അര്‍ത്ഥങ്ങളുള്ളതാണ് കഫം എന്ന സംജ്ഞ.


[www.keralites.net] à´¸àµà´¤àµà´°àµ€à´¯àµà´Ÿàµ† à´ªà´¦à´µà´¿: à´‡à´¸àµ à´²à´¾à´‚ à´¸à´‚à´¸à´¾à´°à´¿à´•àµà´•àµà´¨àµà´¨à´¤à´¿à´™àµà´™à´¨àµ† | Email OF The Day\n[www.keralites.net] à´¸àµà´¤àµà´°àµ€à´¯àµà´Ÿàµ† à´ªà´¦à´µà´¿: à´‡à´¸àµ à´²à´¾à´‚ à´¸à´‚à´¸à´¾à´°à´¿à´•àµà´•àµà´¨àµà´¨à´¤à´¿à´™àµà´™à´¨àµ†\nകുടുംബത്തില് സ്ത്രീ പുരുഷ ദൗത്യത്തെ സംബന്ധിച്ച ഇസ് ലാമിക വീക്ഷണം കഴിഞ്ഞ പതിനാല് നൂറ്റാണ്ടുകളായി തുടര്‍ന്ന് പോരുന്ന കാഴ്ച്ചപ്പാടുകള്‍ക്ക് വിരുദ്ധമായ ഒന്നാണ്. ആധുനിക പരിഷ്‌കൃത സമൂഹത്തിന്റെ കാഴ്ചപ്പാടിനും അതെതിരാണ്. എല്ലായ്‌പ്പോഴും ഒരേ സ്വഭാവത്തിലുള്ള അവകാശവും ഉത്തരവാദിത്വവും ശിക്ഷയുമല്ല സ്ത്രീ പുരുഷന്മാര്‍ക്ക് അത് നിയതപ്പെടുത്തിയിരിക്കുന്നത്. പുരുഷന്മാര്‍ക്ക് ഏറ്റവും അനുയോജ്യമായ ഉത്തരവാദിത്വവും അവകാശവും ശിക്ഷയും അത് നിര്‍ണയിച്ച് നല്‍കുമ്പോള് സ്ത്രീകള്‍ക്ക് അവര്‍ക്കനുഗുണമായ അവകാശവും ഉത്തരവാദിത്വങ്ങളും ശിക്ഷാനടപടികളും അത് നിര്‍ദേശിക്കുന്നു. ചില ഘട്ടങ്ങളില് സ്ത്രീ പുരുഷന്മാര്‍ക്ക് ഒരേ നിയമാവലി അത് മുന്നോട്് വെക്കുമ്പോള് മറ്റ് ചിലപ്പോള് സ്ത്രീ പുരുഷന്മാര്‍ക്ക് വെവ്വേറെ തലങ്ങളില് നിന്നുകൊണ്ട് ബാധ്യതാ നിര്‍വഹണത്തില് പ്രമാണങ്ങള് സമര്‍പ്പിക്കുന്നു.\nഎന്തിനാണിങ്ങനെ വ്യത്യസ്തത, എന്താണ് അതിനടിസ്ഥാനം, അതുകൊണ്ടാണോ മറ്റ് മതങ്ങളെപ്പോലെ സ്ത്രീയെ രണ്ടാംകിടക്കാരിയായി ചിത്രീകരിക്കുന്നത് അതല്ലാ അതിന് അതിന്റേതായ വേറിട്ട ദര്‍ശനം എന്തെങ്കിലുമുണ്ടോ?\nമഹര്, മത്താഅ്, വിവാഹ മോചനം, ബഹുഭാര്യാത്വം തുടങ്ങി സ്ത്രീ സംബന്ധിയായ ഒട്ടേറെ വിഷയങ്ങളില് ഇസ്്‌ലാം വെറുപ്പുളവാക്കുന്ന, സ്ത്രീയെ അവമതിക്കുന്ന നിലപാടാണ് എടുത്തിരിക്കുന്നത് എന്ന് പാശ്ചാത്യ അനുകൂലികളായ ഒട്ടേറെ പേര് വിമര്‍ശിക്കാറുണ്ട്.\nഇരുപതാം നൂറ്റാണ്ടിന് മുമ്പുള്ള പ്രസ്തുത നിയമങ്ങള് സ്ത്രീയെ തനിക്ക് വേണ്ടി പടച്ചതാണെന്ന പുരുഷമേധാവിത്വ മനോഭാവത്തില് നിന്നുണ്ടായതാണെന്ന് അവര് ആരോപിക്കുന്നു. ഇസ്്‌ലാമിന്റെ അവകാശ പ്രഖ്യാപനങ്ങളെല്ലാം പുരുഷ കേന്ദ്രീകൃതമാണെന്നും അവര് വാദിക്കുന്നു. ഇസ്്‌ലാം പുരുഷന്മാരുടെ മതമാണ്, അത് സ്ത്രീയെ പൂര്‍ണ മനുഷ്യനായി അംഗീകരിക്കുന്നുപോലുമില്ല, മനുഷ്യനെന്ന നിലക്ക് അവള് അര്‍ഹിക്കുന്ന നിയമ പരിരക്ഷ അവള്‍ക്ക് നല്‍കുന്നുമില്ല... എന്നിങ്ങനെ ആക്ഷേപങ്ങള് അനവധിയാണ്. മനുഷ്യനെന്ന പരിഗണന നല്‍കിയിരുന്നുവെങ്കില് ബഹുഭാര്യാത്വം അനുവദിക്കില്ലായിരുന്നു. പുരുഷന് ത്വലാഖിനുള്ള അവകാശം നല്‍കില്ലായിരുന്നു; സാക്ഷ്യം ഒരു പുരുഷന്റേതിന് തുല്യമാകണമെങ്കില് രണ്ട് സ്ത്രീകളുണ്ടാകണം എന്ന് നിബന്ധന വെക്കില്ലായിരുന്നു; കുടുംബ നാഥന്റെ റോള് പുരുഷനെ ഏല്‍പ്പിക്കില്ലായിരുന്നു; പുരുഷന്റെ അനന്തര സ്വത്തിന് നേര് പകുതി എന്ന് സ്ത്രീക്ക് നിര്‍ണയിക്കില്ലായിരുന്നു; മഹ്‌റിന്റെ പേര് പറഞ്ഞ് സ്ത്രീക്ക് വിലയിടില്ലായിരുന്നു; പുരുഷന്റെ 'സംരക്ഷണത്തില്' അവന് വെച്ചുനീട്ടുന്നതും വാങ്ങി തൃപ്തി അടയുന്ന ആശ്രിതയാക്കി തരം താഴ്ത്തുമായിരുന്നില്ല; വെറുമൊരു മനുഷ്യോല്‍പ്പാദകയന്ത്രമായി അവളെ ചുരുക്കിക്കെട്ടില്ലായിരുന്നു. എല്ലാ മേഖലയിലും നന്മയും സമത്വവും നടപ്പാക്കിയെങ്കിലും സ്ത്രീ പുരുഷ സങ്കല്‍പ്പങ്ങളില് തനി പിന്തിരിപ്പന് കാഴ്ചപ്പാടാണ് ഇസ്്‌ലാമിന്റേതെന്ന് അവര് കൂട്ടിച്ചേര്‍ക്കുന്നു.\nഅവരുടെ വിമര്‍ശനങ്ങളുടെ ആകെത്തുക ഇതാണ്:\nസ്ത്രീയെ പൂര്‍ണ മനുഷ്യനായി പരിഗണിച്ചിരുന്നുവെങ്കില് മേല്‍പ്പറഞ്ഞ തരത്തില് നിയമങ്ങളുണ്ടാക്കുമായിരുന്നില്ല. ആ നിയമങ്ങള് നിലനില്‍ക്കുന്നതിനാല് സ്ത്രീയെ പൂര്‍ണ മനുഷ്യനായി കണക്കാക്കുന്നില്ലെന്നതിന് അത് തെളിവാണ്. വിമര്‍ശകരുടെ ഇത്തരം അരിസ്റ്റോട്ടിലിയന് യുക്തിയെ നമുക്ക് തിരുത്തേണ്ടതുണ്ട്.\nസമത്വം അഥവാ തുല്യതാ ഭാവന:\nമേല്‍പ്പറഞ്ഞ അവരുടെ ആക്ഷേപത്തിന്റെ അടിസ്ഥാനം ഇതാണ്. സ്ത്രീക്കും പുരുഷനും അവകാശങ്ങള് ഒരേരീതിയില് നിര്‍ണയിച്ച് നല്‍കുമ്പോള് മാത്രമേ അവര്‍ക്ക് തുല്യ ആദരവും പദവിയും നല്‍കിയെന്ന് പറയാനാകൂ. മനുഷ്യന്റെ അന്തസ്സ് നിര്‍ണയിക്കുന്നതില് സ്ത്രീയും പുരുഷനും തുല്യ പങ്കാളിത്തമാണോ വഹിക്കുന്നതെന്നാണ് നമ്മുടെ ചോദ്യം. സമൂഹത്തില് ഒരേ ഉത്തരവാദിത്വ നിര്‍വഹണമാണോ അവര് ചെയ്തുകൊണ്ടിരിക്കുന്നത് ? സ്ത്രീയും പുരുഷനുമെന്ന നിലയില് എല്ലാത്തരം ഉത്തരവാദിത്വങ്ങളും യാതൊരു ലിംഗവ്യത്യാസങ്ങളുമില്ലാതെ ഇരുവര്‍ക്കും ചെയ്യാന് കഴിയുന്നുണ്ടെങ്കില് ഒരേപോലെ അവര്‍ക്കും അവകാശങ്ങള് വീതിച്ചുനല്‍കേണ്ടതാണ്. മാത്രമല്ല സ്ത്രീക്കും പുരുഷന്നും താന്താങ്ങള്‍ക്ക് എടുത്തുപറയത്തക്ക പ്രത്യേക ഗുണഗണങ്ങള് ഇല്ലാതിരിക്കുമ്പോഴാണ് അവര്‍ക്ക് അവകാശങ്ങള് ഒരേപോലെ നല്‍കാന് കഴിയൂ എന്നതും പ്രത്യേകം നാം മനസ്സിലാക്കേണ്ടതാണ്.\nപാശ്ചാത്യന് ദര്‍ശനത്തെ മുഴത്തോട് മുഴം അനുകരിക്കുന്നതിന് പകരം നമ്മുടെ ചിന്തയെ സ്വതന്ത്രമാക്കിയിടുക. ഒരേ തരത്തിലുള്ള അവകാശങ്ങളിലല്ല തുല്യാവകാശം സാര്‍ത്ഥകമാകുന്നതെന്ന തിരിച്ചറിവ് നമുക്കാദ്യമുണ്ടാകണം. സമത്വം എന്നത് സമാനതയല്ല. സമത്വമെന്നാല് തുല്യപ്പെടുത്തലും തുല്യതക്ക് അര്‍ഹപ്പെടലുമാണ്. സമാനാവസ്ഥയെന്നാല് ഒരേപോലെ തന്നെയാണെന്നാണര്‍ത്ഥം. ഒരു പിതാവിന് തന്റെ മക്കള്‍ക്ക് സമ്പത്ത് തുല്യമായി വീതിക്കാന് കഴിയും. പക്ഷേ ഒരേപോലെതന്നെയുള്ളത് നല്‍കാനാവില്ല. അയാള്‍ക്ക് വാണിജ്യ സമുച്ചയമുണ്ടാകും.കൃഷിഭൂമിയുണ്ടാകും. റിയല്‍എസ്‌റ്റേറ്റ് സംരംഭങ്ങളുണ്ടാകും. തന്റെ സ്വത്ത് വിഭജന വേളയില് മക്കളുടെ അഭിരുചിയും താല്‍പര്യവും അനുസരിച്ച് കൃഷിയില് താല്‍പര്യമുള്ളവന് കൃഷിഭൂമിയും ബിസിനസ്താല്‍പര്യമുള്ളവന് വാണിജ്യ സമുച്ചയവും അവയുടെ മൂല്യം കണക്കാക്കി തുല്യമായി നല്‍കും. അവര്‍ക്കിടയില് വിവേചനം കല്‍പ്പിക്കുകയില്ല.\nഅളവ് ഗുണപരതയില് നിന്ന് വ്യത്യാസപ്പെട്ടിരിക്കുന്നു. സമത്വമെന്നത് ഒരേ പോലിരിക്കുന്നതാവുകയെന്ന ആശയമല്ല ഇസ്്‌ലാം ഒരുപോലുള്ള അവകാശങ്ങളല്ല സ്ത്രീ പുരുഷന്മാര്‍ക്ക് നല്‍കിയത്. പക്ഷേ അതൊരിക്കലും സ്ത്രീയേക്കാള് പുരുഷന് മേന്മ കല്‍പ്പിച്ചുനല്‍കിയിട്ടില്ല. സ്ത്രീ പുരുഷ സമത്വത്തിന് അത് അടിസ്ഥാന തത്ത്വം മുന്നോട്ടുവെക്കുന്നുണ്ട്. ഇസ്്‌ലാം സമത്വത്തിന് എതിരല്ല. അതേസമയം അത് സ്ത്രീ പുരുഷ സമവല്‍ക്കരണത്തിന് എതിരാണ്.\nവിവേചനത്തെ തള്ളിക്കളഞ്ഞുകൊണ്ട് സമൂഹത്തില് സമത്വം, രാഷ്ട്രീയ സാമൂഹിക സമത്വം തുടങ്ങിയ വാക്കുകള് സമഭാവനയുടെ ആശയം ഉല്‍ക്കൊള്ളുന്നുവെന്ന അര്‍ത്ഥത്തില് വേദവാക്യം പോലെ സ്വീകരിക്കപ്പെട്ടിട്ടുണ്ട്. അവകാശങ്ങളുമായി ചേര്‍ത്ത് പറയുന്നതിനാല് വളരെ ആകര്‍ഷകവും കേള്‍വിക്കാരുടെ ശ്രദ്ധ പിടിച്ചുപറ്റുന്നതുമാണ്. ' അവകാശ സമത്വം' എത്രമനോഹരവും പരിപാവനവുമായ വാക്ദ്വയം വിവേകവും ധാര്‍മിക ബോധവുമുള്ള ആര്‍ക്കെങ്കിലും ഇതിനെ പുറകോട്ട് നയിക്കാനാകുമോ?\nഒരുകാലത്ത് വിജ്ഞാനത്തിന്റെയും യുക്തി ചിന്തയുടെയും തത്ത്വദര്‍ശനത്തിന്റെ വക്താക്കളായിരുന്ന നമുക്ക് നേരെ മറ്റുള്ളവര് അവകാശ സമത്വമെന്ന വിശുദ്ധ വാക്യം ഉരുവിട്ട് സ്ത്രീക്കും പുരുഷനും ഒരേ അവകാശങ്ങള് നല്‍കണമെന്ന് ഒച്ചയിടുന്നത് എന്തുകൊണ്ടാണ് ? കാക്കയെ കാണിച്ച് കുയിലാണെന്ന് ബോധ്യപ്പെടുത്താന് ശ്രമിക്കുകയാണ് ഇക്കൂട്ടര്. യാഥാര്‍ത്ഥ്യമിതാണ്: ഇസ്്‌ലാം പുരുഷന് നല്‍കിയ അതേ അവകാശങ്ങള് സ്ത്രീക്ക് നല്‍കിയില്ല. അതേപോലെതന്നെ പുരുഷന്റെ മേല് ചുമതലപ്പെടുത്തിയ ഉത്തരവാദിത്വങ്ങള് സ്ത്രീക്ക് നിര്‍ബന്ധമാക്കിയില്ല. വീഴ്ച വരുത്തിയാല് അതിന് ഒരേ പോലെയുള്ള ശിക്ഷ വിധിച്ചുമില്ല. അതിനര്‍ത്ഥം സ്ത്രീകള്‍ക്ക് നല്‍കിയ അവകാശങ്ങളുടെ ആകത്തുക പുരുഷന്റേതിനേക്കാള് കുറവാണെന്നുമല്ല.\nഇവിടെ ഒരു ചോദ്യമുയരുന്നു. എന്തുകൊണ്ടാണ് ചില പ്രത്യേക സന്ദര്‍ഭങ്ങളില് സത്രീക്കും പുരുഷനും വ്യത്യസ്ത രീതിയില് അവകാശങ്ങള് നിര്‍ണയിച്ചുകൊടുത്തത്? അവര്‍ക്ക് അവകാശങ്ങള് ഒരേപോലെ എന്തുകൊണ്ട് നല്‍കിയില്ല. സ്ത്രീക്കും പുരുഷനും തുല്യവും സദൃശ്യവുമായ അവകാശങ്ങള് നല്‍കുന്നത് അനുചിതമാണെന്നതാണോ കാരണം? അവകാശങ്ങള് ഒന്നുതന്നെ വേണമെന്ന് വെക്കാതെ പ്രസ്തുത വിഷയത്തില് തുല്യനീതി ഉറപ്പുവരുത്താന് കഴിയുമെങ്കില് അത് സ്വീകരിക്കുന്നതിന് വിമുഖത കാണിക്കേണ്ടതുണ്ടോ. ഈ വിഷയങ്ങള് പരിശോധിക്കുന്നതിന് മുമ്പ് മൂന്ന് തലത്തില് ഇവ ചര്‍ച്ചക്കെടുക്കേണ്ടതുണ്ട്.\n1. സ്ത്രീയുടെ സൃഷ്ടിപ്പുമായി ബന്ധപ്പെട്ട് അവള്‍ക്ക് ഇസ്്‌ലാം നല്‍കിയിരിക്കുന്ന പദവിയെന്ത്?\n2. പുരുഷന്റെയും സ്ത്രീയുടെയും സൃഷ്ടിപ്പിലുള്ള വൈജാത്യത്തിന് കാരണമെന്ത്? സ്വാഭാവികമായുള്ള അവരുടെ അവകാശങ്ങള് വ്യത്യാസപ്പെടാന് സൃഷ്ടിപ്പിലുള്ള വ്യതിരിക്തത കാരണമായിട്ടുണ്ടോ?.\n3. സ്ത്രീയെയും പുരുഷനെയും പലപ്പോഴും വ്യത്യസ്ഥ തലങ്ങളില് പ്രതിഷ്ഠിക്കുന്ന ഇസ്്‌ലാമികദര്‍ശനം ഇപ്പോഴും നീതീകരിക്കാനാകുമോ? അതില് നന്മയുണ്ടോ?\nസ്ത്രീയുടെ പദവി ഇസ്്‌ലാമിക വീക്ഷണത്തില്\nഒന്നാമതായി ഖുര്‍ആന് എന്നുപറയുന്നത് നിയമങ്ങളുടെ മാത്രം സമാഹാരമല്ല. വിശദീകരണങ്ങളൊന്നുമില്ലാത്ത വരണ്ട ആജ്ഞാ നിര്‍ദേശങ്ങളൊന്നും അതിലില്ല. അതില് നിയമത്തോടൊപ്പം ചരിത്രവുമുണ്ട്. സൃഷ്ടിപ്പിനെപ്പറ്റിയുള്ള വ്യാഖ്യാനങ്ങളോടൊപ്പം കല്‍പനകളുമുണ്ട്. അതോടൊപ്പം എണ്ണമറ്റ വിഷയങ്ങളുമുണ്ട്. അനുവര്‍ത്തിക്കേണ്ട കര്‍മങ്ങളെ നിയമമെന്നോണം ഖുര്‍ആന് ചിലയിടത്ത് പരാമര്‍ശിക്കുമ്പോള്, മനുഷ്യന്റെ അസ്തിത്വത്തെയും നിലനില്‍പ്പിനെയും അത് മറ്റൊരിടത്ത് വിശദീകരിക്കുന്നുണ്ട് പ്രപഞ്ചത്തിലെ ആകാശ ഭൂമികളെയുംജീവസസ്യലതാദികളെപ്പറ്റിയും അവയുടെ സൃഷ്ടി രഹസ്യങ്ങളെപ്പറ്റിയും പറയുന്നു. ജനി-മൃതികളുടെയും വിജയ-പരാജയങ്ങളുടെയും പീഢനങ്ങളുടെയും വളര്‍ച്ച-തളര്‍ച്ചയുടെയും സമ്പന്നതയുടെയും ദാരിദ്രത്തിന്റെയും പിന്നാമ്പുറങ്ങളെയും അത് വിവരിക്കുന്നു.\nഖുര്‍ആന് തത്ത്വചിന്തകളുടെ കരട് രൂപമല്ല. പക്ഷേ, പ്രപഞ്ചം മനുഷ്യരാശി സമൂഹം എന്നിങ്ങനെ തത്വചിന്തയുടെ മൂന്ന് പ്രധാന തലങ്ങളില് ഊന്നിനിന്നുകൊണ്ട് അതിന്റെ കാഴ്ചപ്പാട് വിശദീകരിച്ചിട്ടുണ്ട്. അതിന്റെ അനുയായികളെ നിയമങ്ങള് പഠിപ്പിക്കുക മാത്രമല്ല പ്രസ്തുത നിയമങ്ങള്‍ക്കനുസരിച്ച് ജീവിതം നയിക്കണമെന്ന് ഉപദേശിക്കുന്നതോടൊപ്പം നിയത രൂപത്തില് അതായത്, സൃഷ്ടിപ്പിന്റെ വ്യാഖ്യാന വിശകലനങ്ങള്‍ക്കനുസരിച്ച് ചിന്താഗതിയെ രൂപപ്പെടുത്തുന്നുമുണ്ട്. ഉദാഹരണത്തിന് ഉടമസ്ഥത, ഭരണകൂടം, കുടുംബാവകാശങ്ങള് ഇങ്ങനെ പലതിന്റെയും ഘടനയെയും അവയുടെ രൂപവല്‍ക്കരണത്തെയും പറ്റിയൊക്കെ ഖുര്‍ആന് അതിന്റെ കാഴ്ചപ്പാട് വിശദീകരിക്കുന്നുവെന്നര്‍ത്ഥം.\nഇത്തരത്തില് ഖുര്‍ആന് സമര്‍പ്പിക്കുന്ന ഒരു കാഴ്ചപ്പാട് സ്ത്രീ-പുരുഷ ദ്വയത്തെപ്പറ്റിയാണ്. മനുഷ്യന് തന്റെ അജ്ഞതയാല് അതുമിതും വിളിച്ച് കൂവും എന്നതുകൊണ്ടാണ് സ്ത്രീ-പുരുഷ അസ്തിത്വത്തിന്റെ രഹസ്യങ്ങളെപ്പറ്റി അത് സംസാരിക്കുന്നത്. തികഞ്ഞ വഴികേടില്‍പ്പെട്ട തത്ത്വചിന്തകളുടെയും ദര്‍ശനങ്ങളുടെയും ഇറ ചാരി ഇസ്്‌ലാം സ്ത്രീയെ ഇകഴ്ത്തിക്കാണിക്കുന്നു എന്നവര് ഉച്ചയിടുന്നതും പ്രസ്തുത അജ്ഞതയാലാണ്. സ്ത്രീയെ സംബന്ധിച്ച യാഥാര്‍ത്ഥ്യം ആദ്യമേ ഖുര്‍ആന് സമര്‍പ്പിച്ചിരിക്കുന്നു. സ്ത്രീ പുരുഷന്മാരുടെ സൃഷ്ടിപ്പിനെ സംബന്ധിച്ച ഖുര്‍ആനിക കാഴ്ചപ്പാട് അറിയുവാന് പ്രസ്തുത വിഷയത്തില് സഹോദര മതഗ്രന്ഥങ്ങള് എന്ത് പറയുന്നുവെന്ന് കൂടി മനസ്സിലാക്കണം. ഖുര്‍ആന് സ്ത്രീ പുരുഷന്മാരെ ഒരു സത്തയില് നിന്നാണോ സൃഷ്ടിച്ചത് അതല്ല രണ്ടും വെവ്വേറെയാണോ?\nഖുര്‍ആനില് പലയിടത്തും ഇപ്രകാരം പറഞ്ഞതായി കാണാം. ' നാം പുരുഷനെ സൃഷ്ടിച്ച അതേ സത്ത കൊണ്ടാണ് സ്ത്രീയെ സൃഷ്ടിച്ചിട്ടുള്ളത്. ആദമിനെപ്പറ്റി പരാമര്‍ശിക്കുന്നിടത്ത് ഖുര്‍ആന് ' ഒരൊറ്റ സത്തയില് നിന്ന് നിങ്ങളെ സൃഷ്ടിച്ചവനാണ് അവന് അതില് നിന്നുതന്നെ അതിന്റെ ഇണയെ സൃഷ്ടിച്ചു' (അന്നിസാഅ്: 1) എന്ന് പറയുന്നു. മനുഷ്യസാകല്യത്തെപ്പറ്റിയാകുമ്പോള് ഖുര്‍ആനിന്റെ പരാമര്‍ശം ഇങ്ങനെ: ' അല്ലാഹു നിങ്ങളില് നിന്നുതന്നെയുള്ള ഇണകളെ സൃഷ്ടിച്ചു'.\nമറ്റ് വേദഗ്രന്ഥങ്ങളില് കാണുന്നത് പോലെയുള്ള പരാമര്‍ശം ഖുര്‍ആനില് എങ്ങുമില്ല. അതായത്. പുരുഷനെ സൃഷ്ടിച്ചതിനെക്കാള് മോശമായ വസ്തുകൊണ്ടാണ് സ്ത്രീയെ സൃഷ്ടിച്ചതെന്ന പരാമര്‍ശം അവയിലൊക്കെ കാണാം. മാത്രമല്ല. അവളെ പുരുഷന്റെ പരാന്നഭോജിയാണെന്നും അവന്റെ വാമഭാഗത്തുനിന്ന് സൃഷ്ടിക്കപ്പെട്ടവളാണെന്നും മറ്റും ഇകഴ്ത്തുന്നു.\nസ്ത്രീയെപ്പറ്റിയുള്ള വളരെ നിന്ദാഗര്‍ഭമായ പരാര്‍ശമാണ് ആദിപാപത്തിന് ഉത്തരവാദിയാണവളെന്നത് . ഈ ആധുനിക യുഗത്തിലെ മൗലിക സാഹിത്യ രചനകള് ഇന്നും അത് ഊട്ടിയുറപ്പിക്കുന്നു. അവള് പാപത്തില് നിന്ന് ഉല്‍ഭവിച്ചവളും പ്രലോഭനത്തിന്റെ സ്രോതസ്സുമാണത്രെ. ചെറുപിശാചായ അവള് ഏതുകുറ്റവാളിയായ പുരുഷന്റെയും പിന്നിലെ കറുത്ത കൈകളാണ്. പുരുഷന് എന്നും നിരപരാധിയാണ്. സ്ത്രീയാണ് അവനെ പ്രലോഭിപ്പിക്കുന്നത്. പുരുഷനെ നേരിട്ട് തെറ്റിലേക്ക് നയിക്കാന് പിശാചിന് ആവില്ല. സ്ത്രീയിലൂടെ വഞ്ചനാത്മകമായാണ് പിശാച് തന്റെ ലക്ഷ്യം നേടിയെടുക്കുന്നത്. സന്തോഷത്തിന്റെ സ്വര്‍ഗത്തില് നിന്ന് ആദമിനെ പിശാച് പുറത്താക്കിയത് സ്ത്രീയിലൂടെയാണ്. പിശാച് ഹവ്വയെ പ്രലോഭിപ്പിച്ചു. ഹവ്വ ആദമിനെയും. ഇവ്വിധം അവരുടെ ദര്‍ശനങ്ങള് വ്യതിചലിച്ചുപോകുന്നു.\nസ്വര്‍ഗത്തില് നിന്നുള്ള ആദമിന്റെയും ഹവ്വയുടെയും പുറത്താകലിനെ ഖുര്‍ആന് വിശദീകരിക്കുന്നിടത്ത് പിശാചോ സര്‍പ്പമോ ഹവ്വയെ പ്രലോഭിപ്പിച്ചതായോ തുടര്‍ന്ന് ഹവ്വ ആദമിനെ തെറ്റിലേക്ക് നയിച്ചതായോ പറയുന്നില്ല. ഹവ്വയുടെ മേല് എല്ലാ കുറ്റവും ചാര്‍ത്തുകയോ ഹവ്വയെ കുറ്റവിമുക്തയാക്കുകയോ ചെയ്യുന്നില്ല. ഖുര്‍ആന് പറയുന്നു: ' അല്ലയോ ആദം, നീയും നിന്റെ ഭാര്യയും ഈ തോട്ടത്തില് താമസിക്കുകയും ഇഷ്ടമുള്ളിടത്തുനിന്ന് ആഹരിച്ചുകൊള്ളുകയും ചെയ്യുക.' (അല് അഅ്‌റാഫ്: 19) പിശാചിന്റെ പ്രലോഭനത്തെപ്പറ്റി പറയുമ്പോള് ആദമിനെയും ഹവ്വയെയും തുല്യപ്രാധാന്യത്തോടെയാണ് പരാമര്‍ശിക്കുന്നത്. ദിവചന പ്രയോഗമാണ് ഖുര്‍ആന് അതിന് ഉപയോഗിച്ചിരിക്കുന്നത്.\n'പിശാച് ഇരുവരോടും ദുര്‍മന്ത്രണം നടത്തി.' (അല് അഅ്‌റാഫ്: 20) ' അവന് അവരോട് ആണയിട്ടുപറഞ്ഞു: 'ഞാന് നിങ്ങളുടെ ഗുണകാംക്ഷി മാത്രമാണ്. അങ്ങനെ ഇവര് ഇരുവരെയും അവന് വഞ്ചനയിലൂടെ വശപ്പെടുത്തി. ' (അഅ്‌റാഫ്: 21,22) ഈ വെളിപ്പെടുത്തതിലൂടെ സ്ത്രീ എല്ലാ പാപങ്ങളുടെയും പ്രലോഭനങ്ങളുടെയും സ്രോതസ്സാണെന്ന പക്ഷപാതപരമായ വീക്ഷണത്തെ ഇസ്്‌ലാം ചോദ്യം ചെയ്തു.\nസ്ത്രീക്ക് അവളുടെ ആത്മീയോത്ക്കര്‍ഷം സാധ്യമല്ലെന്ന അവഹേളനാപരമായ കാഴ്ച്ചപ്പാട് ലോകം വെച്ചുപുലര്‍ത്തിയിരുന്നു. അവള്‍ക്ക് സ്വര്‍ഗപ്രവേശം സാധ്യമല്ലെന്നവര് വിശ്വസിച്ചു; ആത്മീയമായ ഉണര്‍വ്വ് അവള്‍ക്ക് അസാധ്യമാണ്; ഒരു പുരുഷന് ലഭ്യമാകുന്നത്ര ദൈവസാമിപ്യം സ്ത്രീക്ക് നേടാനാവില്ല എന്നുതുടങ്ങി വളരെ മോശപ്പെട്ട ചിത്രീകരണമാണ് സ്ത്രീയെക്കുറിച്ച് അവര് നടത്തുന്നത്. ഖുര്‍ആന് ദൈവസാമിപ്യത്തിനുള്ള മാനദണ്ഡം ലിംഗഭേദമല്ലെന്നും മറിച്ച് ദൈവഭക്തിയും തദനുസൃതകര്‍മങ്ങളുമാണെന്നും ഊന്നിപ്പറയുന്നു. ദൈവഭയമുള്ളവനെ പരാമര്‍ശിക്കുന്നതോടൊപ്പം. ദൈവ ഭയമുള്ളവളെയും പരാമര്‍ശിക്കുന്നു. ആദമിന്റെയും ഇബ്‌റാഹീമിന്റെയും ഭാര്യമാരെയും മൂസായുടെയും ഈസായുടെയും മാതാക്കളെയും ആദരവോടെ ഓര്‍മിക്കുന്നു. നൂഹ്, ലൂത്ത്വ് എന്നീ പ്രവാചകന്മാരുടെ ഭാര്യമാരെ, ഭര്‍ത്താക്കന്മാരെ നിഷേധിച്ചവരായി എടുത്ത് പറയുമ്പോള് കടുത്ത നിഷേധിയായിരുന്ന ഫറോവക്ക് കീഴില് പീഡനം അനുഭവിച്ചിരുന്ന വിശ്വാസിനിയായ പത്‌നിയെ വിശ്വാസികള്‍ക്ക് ഉദാഹരണമായി എടുത്തുദ്ധരിക്കുന്നു. മൂസാ (അ)യുടെ മാതാവിനെക്കുറിച്ച് ഖുര്‍ആന് പറയുന്നു: ' നാം മൂസായുടെ മാതാവിന് സന്ദേശം നല്‍കി: ' അവനെ മുലയൂട്ടുക അഥവാ അവന്റെ കാര്യത്തില് നിനക്ക് ആശങ്ക തോന്നുന്നുവെങ്കില് അവനെ നീ പുഴയിലിടുക. പേടിക്കേണ്ട. ദുഖിക്കുകയും വേണ്ട. തീര്‍ച്ചയായും നാം അവനെ നിന്റെയടുത്ത് തിരിച്ചെത്തിക്കും.' (അല് ഖസസ്: 7)\nഈസായുടെ മാതാവ് മര്‍യം മിഹ്‌റാബില് പ്രാര്‍ത്ഥനാ വേളയിലായിരിക്കെ, മാലാഖമാര് അവരുമായി സംഭാഷണം നടത്തിയതിനെപ്പറ്റി ഖുര്‍ആന് സൂചിപ്പിക്കുന്നുണ്ട്. അവര്‍ക്ക് ദൈവത്തില് നിന്ന് ഭക്ഷിക്കാനുള്ള വിഭവം ലഭിച്ചതുകണ്ട് അത്ഭുത പരതന്ത്രനായ അക്കാലത്തെ പ്രവാചകന് സക്കരിയയെയും ഖുര്‍ആന് വരച്ചുകാണിക്കുന്നു. മുഹമ്മദ് നബി(സ)യുടെ പ്രവാചകകാലഘട്ടത്തില് ഖദീജയോളം ഔന്നത്യം നേടിയ പുരുഷന്മാരുണ്ടായിരുന്നില്ല. പുരുഷനോടൊപ്പം സ്ത്രീക്കും ദൈവസാമിപ്യം കരസ്ഥമാക്കാനാകുമെന്ന് അത് തെളിയിച്ചു.\nലൈംഗികതയുമായി ബന്ധപ്പെട്ടതാണ് മറ്റൊന്ന്. കുടുംബ വ്യവസ്ഥയെ നിരാകരിച്ച് ബ്രഹ്മചര്യം പ്രോത്സാഹിപ്പിക്കുന്ന മത ദര്‍ശനങ്ങള് ലൈംഗിക ബന്ധത്തെ അശുദ്ധിയായി വ്യവഹരിക്കുന്നു. ബ്രഹ്മചര്യയിലൂടെ മാത്രമേ ദൈവിക മോക്ഷം പ്രാപ്യമാകൂ എന്ന് അവര് ബോധനം ചെയ്യുന്നു. ലോക പ്രശസ്തനായ മതാചാര്യന് പറഞ്ഞത് ഇങ്ങനെ. 'ചാരിത്രത്തിന്റെ മണ്‍വെട്ടിയാല് ദാമ്പത്യ വൃക്ഷത്തെ വേരോടെ പിഴുതുകളയുക'.\nവ്യഭിചാരത്തിന്റെയും അപഥസഞ്ചാരത്തിന്റെയും ദുരന്തം ഭയക്കുന്നതിനാലാണ് ഇക്കൂട്ടര് വൈവാഹിക ജീവിതത്തെ അനുവദിക്കുന്നത്. മാത്രമല്ല. അധികമാളുകള്‍ക്കും പ്രലോഭനങ്ങളെ ചെറുത്ത് നിന്നുകൊണ്ടുള്ള ബ്രഹ്മചര്യം സാധ്യമല്ലെന്നും അവര് മനസ്സിലാക്കുന്നു. സ്ത്രീയുമായുള്ള ലൈംഗിക ബന്ധം ആത്മീയ സാക്ഷാത്ക്കാരത്തിന് വിഘാതമാണെന്ന മൂഢധാരണ അവര് വെച്ചുപുലര്‍ത്തുന്നു.\nസ്ത്രീസംസര്‍ഗം വിലക്കുന്ന ബ്രഹ്മചര്യത്തെക്കുറിച്ച അന്ധവിശ്വാസങ്ങളെ ഇസ്്‌ലാം നിരാകരിക്കുന്നു. വിവാഹത്തെ പവിത്രവും ബ്രഹ്മചര്യത്തെ അശുദ്ധവുമായി കാണുന്നു. പ്രവാചക ധാര്‍മിക മൂല്യത്തിന്റെ സവിശേഷ സ്വഭാവമായ സ്ത്രീയോടുള്ള സ്‌നേഹത്തെ അത് സവിശേഷം പ്രതിപാദിക്കുന്നു. മുഹമ്മദ് നബി(സ) പറയാറുണ്ടായിരുന്നു:' മൂന്ന് സംഗതികള് എനിക്ക് പ്രിയങ്കരമാണ്. സുഗന്ധം, സ്ത്രീകള്, നമസ്‌ക്കാരം എന്നിവയാണവ'.\nബര്‍ട്രാന്റ് റസല് പറയുന്നു: ' എല്ലാ സനാതന മത ധാര്‍മിക മൂല്യങ്ങളിലും ലൈംഗികത അസ്പൃശ്യതയോടെ വീക്ഷിക്കപ്പെടുന്നു . സമൂഹനന്മയ്ക്കായി അതിര്‍വരമ്പുകള് നിശ്ചയിച്ചുകൊണ്ട് സ്ത്രീ-പുരുഷ ബന്ധത്തെ ഇസ്്‌ലാം അനുവദിക്കുന്നു. അതിനെ ഒരിക്കലും വര്‍ജ്യമോ വൃത്തികേടോ ആയ ഒന്നായി കണക്കാക്കിയിട്ടില്ല'.\nസ്ത്രീ മനുഷ്യവംശാവലിയുടെ നൈരന്തര്യം ഉറപ്പുവരുത്തുന്നതിന് പുരുഷന് വേണ്ടി സജ്ജീകരിക്കപ്പെട്ട ഒന്നാണെന്ന വികല ധാരണ വെച്ചുപുലര്‍ത്തുന്നവര് ഇപ്പോഴുമുണ്ട്. ഇത്തരം അബദ്ധ ധാരണകള് ഇസ്്‌ലാമില് കാണാന് കഴിയില്ല. ആകാശ ഭൂമിയും അതിനിടയിലുള്ളതെല്ലാം മനുഷ്യ വര്‍ഗത്തിന് വേണ്ടി സൃഷ്ടിക്കപ്പെട്ടതാണെന്ന് ഖുര്‍ആന് പറയുന്നു. സ്ത്രീക്ക് വേണ്ടി പുരുഷനെയും പുരുഷനുവേണ്ടി സ്ത്രീയെയും സജ്ജീകരിച്ചുവെന്ന് അത് വെളിപ്പെടുത്തി. ' അവര് (സ്ത്രീകള്) നിങ്ങള് (പുരുഷന്മാര്)ക്കുള്ള വസ്ത്രമാണ് നിങ്ങള് അവര്‍ക്കും' (അല് ബഖറ: 187) ആണുങ്ങളെ വംശവര്‍ദ്ധനവിലൂടെ പെരുപ്പിക്കാനും അവര്‍ക്ക് പശ്ചാത്തല സൗകര്യമൊരുക്കാനുമാണ് സ്ത്രീകളെങ്കില് വിശ്വാസി സമൂഹത്തിന് ഖുര്‍ആന് അത് ദാര്‍ശനികമായി സമര്‍പ്പിക്കുമായിരുന്നു . സ്ത്രീകളെ പുരുഷന്മാര്‍ക്ക് ഒഴിച്ച് കൂടാനാകാത്ത അനിവാര്യ തിന്മയായി മുന്‍കാലങ്ങളില് കണക്കാക്കിയിരുന്നു. തങ്ങളുടെ ഐശ്വര്യ സൗഭാഗ്യങ്ങള്‍ക്ക് നിമിത്തമായ ഒട്ടേറെ സ്ത്രീകളെ നിന്ദിച്ചുകൊണ്ടാണ് പുരുഷന്മാര് അവരെ ദൗര്‍ഭാഗ്യത്തിന്റെയും ദുരിതത്തിന്റെയും പാതാളമായി വിശേഷിപ്പിക്കാന് ധൃഷ്ടരാകുന്നത്. അതേസമയം ഹൃദയങ്ങള്‍ക്ക് ശാന്തിയും ആശ്വാസവുമായാണ് സ്ത്രീകള് വര്‍ത്തിക്കുന്നതെന്ന് ഖുര്‍ആന് പ്രത്യേകം ഓര്‍മപ്പെടുത്തുന്നു.\nസന്താനങ്ങള്‍ക്ക് ജന്മം കൊടുക്കുന്നതില് പുരുഷനാണ് പങ്കെന്നും സ്ത്രീകള് അത് വഹിക്കുന്ന ഒരു പാത്രമാണെന്നും വളരെ പുച്ഛിച്ച് കാണുന്ന പുരുഷ മേല്‍ക്കോയ്മാ വാദം അറബിനാഗരികതയ്ക്ക് മുമ്പുമുണ്ടായിരുന്നു. തങ്ങള് നിക്ഷേപിക്കുന്ന ബീജത്തെ സൂക്ഷിച്ച് പരിപാലിച്ച് വളര്‍ത്തിയെടുക്കുന്ന പണിമാത്രമേ സ്ത്രീക്കുള്ളൂ എന്നവര് വിശ്വസിച്ചു. അതിനെ ഖുര്‍ആന് ഖണ്ഡിച്ചു: ' നിങ്ങള് ആണില് നിന്നും പെണ്ണില് നിന്നുമായാണ് സൃഷ്ടിക്കപ്പെട്ടിട്ടുള്ളത്.' മേല് വിവരണങ്ങളില് നിന്ന് ദാര്‍ശനികമായും സൃഷ്ടി സത്താവാദപരമായും സ്ത്രീയെ ആദരിക്കുകയും ബഹുമാനിക്കുകയുമാണ് ഇസ് ലാം ചെയ്യുന്നതെന്ന് സുതരാം വ്യക്തമാണ്.


സംസ്ഥാനത്ത് 6409 പേര്‍ക്ക് കൂടി കോവിഡ്; കാസര്‍കോട് 102 – Utharadesam\nതിരുവനന്തപുരം: സംസ്ഥാനത്ത് ഇന്ന് 6409 പേര്‍ക്ക് കൂടി കോവിഡ്-19 സ്ഥിരീകരിച്ചു. കാസര്‍കോട്ട് 102 പേര്‍ക്കാണ് ഇന്ന് കോവിഡ് സ്ഥിരീകരിച്ചത്. തിരുവനന്തപുരം 972, കൊല്ലം 789, എറണാകുളം 767, തൃശൂര് 734, കോഴിക്കോട് 684, കോട്ടയം 521, കണ്ണൂര് 481, പത്തനംതിട്ട 334, പാലക്കാട് 285, ഇടുക്കി 242, ആലപ്പുഴ 225, മലപ്പുറം 155, വയനാട് 118 എന്നിങ്ങനേയാണ് മറ്റു ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 68,692 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nരോഗം സ്ഥിരീകരിച്ച് ചികിത്സയിലായിരുന്ന 6319 പേര് രോഗമുക്തി നേടി. ഇതോടെ 71,020 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 49,21,312 പേര് ഇതുവരെ കോവിഡില് നിന്നും മുക്തി നേടി.\nകാസര്‍കോട് ജില്ലയില് ചികിത്സയിലുണ്ടായിരുന്ന 123 പേര്‍ക്ക് കോവിഡ് നെഗറ്റീവായി. നിലവില് 716 പേരാണ് ചികിത്സയിലുള്ളത്. കോവിഡ് ബാധിച്ച് മരിച്ചവരുടെ എണ്ണം 618.\n139,650 പേര്‍ക്കാണ് ഇതുവരെ കോവിഡ് സ്ഥിരീകരിച്ചത്. 137,763 പേര്‍ക്ക് ഇതുവരെ കോവിഡ് നെഗറ്റീവായി.\nഇന്ത്യയ്ക്ക് പുതിയ ക്യാപ്റ്റന്; കോഹ്ലിക്ക് പിന്‍ഗാമിയായി രോഹിത് ശര്‍മ; ന്യൂസിലാന്‍ഡിനെതിരായ ടീമിനെ പ്രഖ്യാപിച്ചു\nരാജ്യസഭ സീറ്റിലേക്ക് ജോസ് കെ മാണി തന്നെ മത്സരിച്ചേക്കും; ഇടതുപക്ഷത്തില് ധാരണയായി\nപ്രായപൂര്‍ത്തിയാകാത്ത മകന് വാഹനമോടിച്ചു; രക്ഷകര്‍ത്താവിന് 25,000 രൂപ പിഴയിട്ട് കോടതി; പിഴയടച്ചില്ലെങ്കില് ഒരുമാസം തടവ്\nഉഡുപ്പി മാല്‍പെ തുറമുഖത്തിനടുത്ത് ബോട്ടില് നിന്ന് കടലിലേക്ക് വീണ് ആന്ധ്ര സ്വദേശി മുങ്ങിമരിച്ചു


Kerala assembly election 2021: oommen chandi and ramesh chennithala met orthodox church chief | ക്രിസ്ത്യന് വോട്ടുകള് നോട്ടമിട്ട് കോണ്‍ഗ്രസ്, ഓര്‍ത്തഡോക്‌സ് സഭാ അധ്യക്ഷനെ കണ്ട് ഉമ്മന് ചാണ്ടി!! - Malayalam Oneindia\n7 hrs ago കൊല്‍ക്കത്തയില് വന് തീപിടിത്തം; ഏഴ് പേര് കൊല്ലപ്പെട്ടു, കൊല്ലപ്പെട്ടവരിൽ അഗ്നിശമനസേന ജീവനക്കാരും\n7 hrs ago ഗള്‍ഫ് ജോലി: അല് ഐന് യൂണിവേഴ്‌സിറ്റിയില് ഗവേഷണത്തിന് അവസരം, അധ്യാപക ഒഴിവുകളും\nPublished: January 24 2021, 18:17 [IST]\nകോട്ടയം: ഉമ്മന് ചാണ്ടി വന്നതോടെ കളി മാറ്റി കോണ്‍ഗ്രസ്. ക്രിസ്ത്യന് വോട്ടുകളെ നോട്ടമിട്ടാണ് നീക്കം ആരംഭിച്ചിരിക്കുന്നത്. ഓര്‍ത്തഡോക്‌സ് സഭാ അധ്യക്ഷനെ കണ്ടിരിക്കുകയാണ് ഉമ്മന് ചാണ്ടി. ഒപ്പം രമേശ് ചെന്നിത്തലയുമുണ്ട്. കോട്ടയത്തെ സഭാ ആസ്ഥാനത്തെത്തി ഇരുവരും ചര്‍ച്ച നടത്തി. ദേവലോകം അരമനയില് കൂടിക്കാഴ്ച്ച ഒരു മണിക്കൂറോളം നീണ്ടു. മാധ്യമങ്ങളെ അറിയിക്കാതെയായിരുന്നു ഇവര് എത്തിയത്. തിരുവഞ്ചൂര് രാധാകൃഷ്ണനും ഇവര്‍ക്കൊപ്പമുണ്ടായിരുന്നു. തദ്ദേശ തിരഞ്ഞെടുപ്പില് ക്രിസ്ത്യന് വോട്ടുകള് യുഡിഎഫിനെ കൈവിട്ടതാണ് ഈ നീക്കത്തിന് പിന്നില്.\nഉമ്മന് ചാണ്ടി കോണ്‍ഗ്രസിന്റെ തിരഞ്ഞെടുപ്പ് മേല്‍നോട്ട സമിതിയുടെ ചുമതല ഏറ്റെടുത്ത സാഹചര്യത്തിലാണ് ക്രിസ്ത്യന് വോട്ടുറപ്പിക്കാന് കോണ്‍ഗ്രസ് ശക്തമായ നീക്കം ആരംഭിച്ചത്. അതോടൊപ്പം രമേശ് ചെന്നിത്തലയുടെ കേരള യാത്രയും ആരംഭിക്കാനിരിക്കുകയാണ്. ഈ സാഹചര്യത്തില് ഓര്‍ത്തഡോക്‌സ് സഭയുടെ പിന്തുണ ആവശ്യമാണ്. നേരത്തെ സഭാ തര്‍ക്കത്തിലും ഇടപെടാതെ കൃത്യമായ അകലം പാലിച്ചിരുന്നു കോണ്‍ഗ്രസ്. അത് പ്രശ്‌നം പരിഹരിക്കാന് സാധിക്കില്ലെന്ന തിരിച്ചറിവിലായിരുന്നു. ഇതേ തുടര്‍ന്നാണ് അവര് പ്രധാനമന്ത്രി നരേന്ദ്ര മോദിയെ സമീപിക്കാന് തീരുമാനിച്ചത്.\nസഭാ തര്‍ക്കത്തിലും കോണ്‍ഗ്രസ് ഇടപെടാത്തത് ഓര്‍ത്തഡോക്‌സ് സഭയുടെ നീരസത്തിന് കാരണമായിരുന്നു. അത് പരിഹരിക്കുക കൂടിയാണ് ഉമ്മന് ചാണ്ടി ലക്ഷ്യമിടുന്നത്. ബിജെപി ക്രിസ്തീയ വോട്ടുകള്‍ക്കായി ശക്തമായ പ്രചാരണ തന്ത്രങ്ങളാണ് നടത്തുന്നത്. കഴിഞ്ഞ ദിവസം കേന്ദ്ര മന്ത്രി വി മുരളീധരനും സഭാ ആസ്ഥാനത്തെത്തിയിരുന്നു. അതേസമയം അതിരൂപതയുടെ മുഖപത്രമായ സത്യദീപം വാരിക നേരത്തെ ബിജെപിക്കെതിരെ രംഗത്തെത്തിയിരുന്നു. ബിജെപിയെ ക്രൈസ്തവ സമൂഹം പിന്തുണയ്ക്കുന്നതിലുള്ള അപകടങ്ങളാണ് അവര് ചൂണ്ടിക്കാണിച്ചത്. മോദി സര്‍ക്കാരിന്റെ ന്യൂനപക്ഷ വിരുദ്ധതയെ കുറിച്ചും ഇതില് പറുന്നുണ്ട്.\nഅതേസമയം കോണ്‍ഗ്രസിന് തദ്ദേശ തിരഞ്ഞെടുപ്പിനേക്കാള് മെച്ചപ്പെട്ട ഫലത്തിലൂടെ അധികാരം ഉറപ്പിക്കാന് ക്രിസ്ത്യന് വോട്ടുകള് നിര്‍ണായകമാണ്. ജോസ് കെ മാണി യുഡിഎഫ് വിട്ടതോടെ പുതിയ പല വോട്ടര്‍മാരും എല്‍ഡിഎഫിനൊപ്പമുണ്ട്. ഇതില് ശക്തമായ ക്രിസ്ത്യന് വോട്ടുകളും എല്‍ഡിഎഫ് സ്വന്തമാക്കി. ഇത് തിരിച്ചുപിടിക്കുകയാണ് കോണ്‍ഗ്രസ് ലക്ഷ്യമിടുന്നത്. ഉമ്മന് ചാണ്ടിയെ തിരിച്ചുകൊണ്ടുവന്നത് തന്നെ മധ്യകേരളത്തിലെ സമുദായ വോട്ടുകള് തിരിച്ചുപിടിക്കുക എന്ന ലക്ഷ്യത്തോടെയാണ്. എന്നാല് പൂര്‍ണമായി ഇത് തിരിച്ചുകൊണ്ടുവരിക അസാധ്യമായ കാര്യമാണ്.\nkerala assembly election 2021 oommen chandi ramesh chennithala congress christian നിയമസഭാ തിരഞ്ഞെടുപ്പ് ഉമ്മന് ചാണ്ടി രമേശ് ചെന്നിത്തല കോണ്‍ഗ്രസ് ക്രിസ്ത്യന് kottayam കോട്ടയം politics\nkerala assembly election 2021: oommen chandi and ramesh chennithala met orthodox church chief\nStory first published: Sunday, January 24, 2021, 18:17 [IST]


സ്ത്രീയുടെ പാലം, പുന്തെ ഡി ല മുജർ - ബ്യൂണസ് അയേഴ്സ്\nവിലാസം: അർജന്റീന, ബ്യൂണസ് അയേഴ്സ്\nമൊത്തം ദൈർഘ്യം: 170 മീ\nവീതി: 6,2മീ\nഉയരം: 34 മീ\nവാസ്തുശില്പി: സാന്റിയാഗോ കാലാട്രാവ\nനിർമ്മാണ വർഷം: 1998 - 2001.\nഅർജന്റൈൻ തലസ്ഥാനത്ത് സ്ഥിതിചെയ്യുന്ന ഒരു പ്രസിദ്ധ കെട്ടിടം ബ്രിഡ്ജ് ഓഫ് ദി വുമൺ അല്ലെങ്കിൽ പ്യുന്തെ ഡി ല മുജർ (പ്യുന്റെ ഡി ല മുജർ) ആണ്. പ്യൂരേ മഡീറോ നഗരത്തിന്റെ നാലാംഘട്ടത്തിൽ സ്വിറൽ ബ്രിഡ്ജ് പിയീനോ ഡാലേലി, മാനുവല ഗൊരതി എന്നിവരുടെ തെരുവുകളെ ബന്ധിപ്പിക്കുന്നു.\n6 ദശലക്ഷം ഡോളർ സംഭാവന ചെയ്ത പ്രാദേശിക വ്യവസായി അൽബെർട്ടോ ഗോൺസാലസ് ആണ് ഈ പദ്ധതിയുടെ പ്രധാന സ്പോൺസറെന്ന് സ്പെയിനിൽനിന്നുള്ള എഞ്ചിനീയർ സാൻറിയാഗോ കാലാട്രാവ പറഞ്ഞു. സ്പാനിഷ് നഗരമായ വിറ്റോറിയയിൽ ഭാവി ബ്രിഡ്ജിന്റെ പ്രധാന ഭാഗങ്ങൾ നിർമ്മിക്കപ്പെട്ടു. അർജന്റീനയിലെ വനിതാ പാലം 1998 ൽ ആരംഭിച്ചു തുടങ്ങി. ആകർഷണീയമായ തുറക്കൽ 2001 ഡിസംബർ 20-ന് നടന്നു.\nസാന്റിയാഗോ കാലാട്രാവയുടെ സ്വപ്നമാണ്\nആർക്കിടെക്റ്റിന്റെ അഭിപ്രായപ്രകാരം ബ്രിഡ്ജ് ഓഫ് വുമൺ എന്നത് ടാൻഗോ ഡാൻസിംഗ് ദമ്പതികളുമായി ബന്ധപ്പെട്ടിരിക്കുന്നു. പോർട്ടോ മഡീറോയിലെ തെരുവുകളിൽ ഭൂരിഭാഗവും സ്ത്രീകളുടെ പേരുകൾ പേറുന്നതിനാൽ ഈ ഘടനയുടെ അസാധാരണമായ പേര് നിർവചിച്ചിരിക്കുന്ന സ്ഥലമാണ്. അർജന്റൈൻ ബ്രിഡ്ജ്, സ്പെയിനിൽ നിന്നും അയർലൻഡിൽ പ്രതിഷ്ഠിച്ചിരിക്കുന്ന രചയിതാവിൻറെ മറ്റ് രചനകളുമായി അവിശ്വസനീയമാംവിധം സമാനമാണ്.\nPuente de la Moucher അതിന്റെ ആകര്ഷകമായ വലിപ്പം ആശ്ചര്യപ്പെടുന്നു. പാലത്തിന്റെ ദൈർഘ്യം 170 മീറ്ററും വീതി 6.2 മീറ്ററും ഉയരം 34 മീറ്ററും ഡിസൈൻ മൂന്ന് ഭാഗങ്ങളായി തിരിച്ചിട്ടുണ്ട്. അവയിൽ രണ്ടെണ്ണം പ്രതിധ്വനികൾക്കായി തുറക്കുന്നു. അവശേഷിക്കുന്ന ഭാഗം ഒരു കേന്ദ്ര സ്ഥാനത്തേക്ക് കറങ്ങുന്നതാണ്. ബ്യൂണസ് അയേഴ്സിൽ വനിതാ പാലത്തിലെ ഒരു ഭാഗത്തിന്റെ മൊബിലിറ്റി നദിയിൽ സഞ്ചരിക്കുന്ന പാത്രങ്ങളിലേക്ക് കപ്പൽ കയറാൻ സാധിക്കുന്നു. കമ്പ്യൂട്ടർ സംവിധാനത്തിൽ വലിയ പാലത്തിന്റെ സമതുലിതമായ ജോലി നൽകുന്നു. Puente de la Moucher ഹൈക്കിംഗിന് അനുയോജ്യമായതാണ്.\nഅടുത്തുള്ള പൊതു ഗതാഗത സ്റ്റോപ്പ് അവീയിദ അലിസായി ലക്ഷ്യം 200 മീറ്ററിൽ ഉണ്ട്. ഇവിടെ നഗരത്തിലെ ബസ്സുകളുടെ നമ്പർ 4,4എ. വരികയും ടാക്സി വഴിയോ വാടക ക്രാഷ് ചെയ്ത കാറിലോ വരാം.


Viral | ഫ്രിഡ്ജിൽ വയ്ക്കാതെയും മുന്തിരി കേടാകാതെ സൂക്ഷിക്കാം; അഫ്ഗാനിസ്ഥാനിലെ വേറിട്ട രീതി; വീഡിയോ വൈറൽ| Clay is Used to Preserve Grapes for Months in Afghanistan viral video – News18 Malayalam\nViral | ഫ്രിഡ്ജിൽ വയ്ക്കാതെയും മുന്തിരി കേടാകാതെ സൂക്ഷിക്കാം; അഫ്ഗാനിസ്ഥാനിലെ വേറിട്ട രീതി; വീഡിയോ വൈറൽ\nകളിമണ്ണാണ് പ്രകൃതിദത്തമായ രീതിയില് മുന്തിരി ദീര്‍ഘനാളത്തേക്ക് സൂക്ഷിക്കാനായി ഉപയോഗിക്കുന്നത്. സൗദ് ഫൈസല് മാലിക് എന്ന പേരിലുള്ള ട്വിറ്റര് ഉപയോക്താവാണ് വീഡിയോ പങ്കുവെച്ചിരിക്കുന്നത്.\nമുന്തിരി നമ്മള് പല രീതിയില് ഉപയോഗിക്കാറുണ്ട്. എന്നാല് മുന്തിരി (grapes) ദീര്‍ഘകാലത്തേക്ക് സൂക്ഷിച്ചു വെയ്ക്കുന്നതിനുള്ള ഒരു പരമ്പരാഗത രീതിയാണ് അഫ്ഗാനിസ്ഥാനിലെ (afganistan) ഒരു കച്ചവടക്കാരന് നമുക്ക് കാണിച്ചു തരുന്നത്. അദ്ദേഹം പങ്കുവെച്ച വീഡിയോ ഇപ്പോള് സോഷ്യല് മീഡിയയില് വൈറലായി മാറിയിരിക്കുകയാണ്. കളിമണ്ണാണ് (clay) പ്രകൃതിദത്തമായ രീതിയില് മുന്തിരി ദീര്‍ഘനാളത്തേക്ക് സൂക്ഷിക്കാനായി ഉപയോഗിക്കുന്നത്. സൗദ് ഫൈസല് മാലിക് എന്ന പേരിലുള്ള ട്വിറ്റര് ഉപയോക്താവാണ് വീഡിയോ പങ്കുവെച്ചിരിക്കുന്നത്.\nഅഫ്ഗാനിസ്ഥാനില് മുന്തിരി കളിമണ്ണില് പൊതിഞ്ഞാണ് സൂക്ഷിക്കുന്നത്. ഇങ്ങനെ സൂക്ഷിച്ച മുന്തിരി ഒരു വര്‍ഷമോ അതിലധികമോ പഴയതു പോലെ തന്നെയിരിക്കുമെന്നും ഉപയോക്താവ് പറയുന്നു. കളിമണ്ണ് കൊണ്ട് പൊതിഞ്ഞ മുന്തിരിയുമായി പോകുന്ന ഒരു ഉന്തുവണ്ടിയാണ് വൈറലായ വീഡിയോയില് ആദ്യം കാണാന് കഴിയുന്നത്. പിന്നീട് ഒരാള് അതില് നിന്ന് ഒരു കളിമണ് പാത്രമെടുത്ത് ശ്രദ്ധാപൂര്‍വ്വം പൊട്ടിക്കുന്നുണ്ട്. തുറന്നുനോക്കുമ്പോള് കാണുന്നത് കേടുകൂടാതെ ഇരിക്കുന്ന മുന്തിരിയാണ്. ഏപ്രില് 17ന് പോസ്റ്റ് ചെയ്ത് വീഡിയോ 2.1 മില്യണിലധികം കാഴ്ചക്കാരാണ് ഇതുവരെ കണ്ടത്. നിരവധി കമന്റുകളും വീഡിയോയ്ക്ക് ലഭിച്ചിട്ടുണ്ട്.\nമുന്തിരിത്തോട്ടങ്ങളും ഫല വൃക്ഷങ്ങളും മഞ്ഞുമൂടിയ പര്‍വ്വതങ്ങളും കൊണ്ട് ചുറ്റപ്പെട്ട അഫ്ഗാനിസ്ഥാനിലാണ് ഈ പരമ്പരാഗത രീതി പിന്തുടരുന്നത്. ഒരു പുരാവസ്തു ഗവേഷകന് തന്റെ ഇന്‍സ്റ്റഗ്രാം പോസ്റ്റില് പറയുന്നത്, നൂറ്റാണ്ടുകള്‍ക്ക് മുമ്പ് മുതൽ അഫ്ഗാനിസ്ഥാനില് ഈ രീതി നിലവിലുണ്ടെന്നാണ്. കങ്കിന എന്നാണ് അത് അറിയപ്പെടുന്നത്. വടക്കന് അഫ്ഗാനിസ്ഥാനിലെ ജനങ്ങള് ഉപയോഗിക്കുന്ന മണ്‍ഭരണികള് ശൈത്യകാലത്ത് പഴങ്ങള് കേടുകൂടാതെ സൂക്ഷിക്കാനും ഉപയോഗിക്കുന്നു.\nലോകത്തില് പല വിലയിലുള്ള മുന്തിരികള് ലഭ്യമാണ്. ലക്ഷങ്ങള് വിലയുള്ള മുന്തിരിയും ഇക്കൂട്ടത്തിലുണ്ട്. 2019ല് ജപ്പാനില് റെക്കോര്‍ഡ് വിലയ്ക്ക് ലേലം ചെയ്തത മുന്തിരിയെ റോള്‍സ് റോയ്‌സ് മുന്തിരി എന്നാണ് വിളിക്കുന്നത്.\nAlso Read- Quockerwodger- വീണ്ടും പുതിയ വാക്ക് പരിചയപ്പെടുത്തി തരൂർ; അർഥമെന്ത്?\nറൂബി റോമന് മുന്തിരിയെന്നാണ് ഇതിന്റെ യഥാര്‍ത്ഥ പേര്. കുറഞ്ഞ അസിഡിറ്റിയും ഉയർന്ന പഞ്ചസാരയുടെ അളവുമാണ് ഈ മുന്തിരിയുടെ പ്രത്യേകത. ചുവന്ന നിറമുള്ള ഈ മുന്തിരിക്ക് ഒരു പിംഗ് പോംഗ് ബോളിന്റെ വലുപ്പമാണ് ഉള്ളത്. വളരെ അപൂര്‍വമായി മാത്രമാണ് ഈ മുന്തിരി കണ്ടു വരുന്നത്. ഓരോ മുന്തിരിക്കും ഇരുപതു ഗ്രാമില് കൂടുതല് ഭാരമുണ്ടാകാറുണ്ട്.\nഈ ചുവന്ന നിറമുള്ള മുന്തിരി 2008ലാണ് മാര്‍ക്കറ്റില് അവതരിപ്പിച്ചത്. സമ്മാനങ്ങളായോ ബിസിനസ് ആവശ്യങ്ങള്‍ക്കായോ മാത്രമാണ് ഈ പഴം ജപ്പാനിലുള്ളവര് വാങ്ങുന്നത്. 2019ല് ഈ മുന്തിരിയുടെ ഒരു ചെറിയ കുല വിറ്റുപോയത് 7,55,000 രൂപയ്ക്ക് ആയിരുന്നു. അതായത് ഒരു മുന്തിരിയുടെ വില 35,000 രൂപയാണെന്ന് ചുരുക്കം.\nനിരവധി ആരോഗ്യ ഗുണങ്ങളുള്ള രുചികരമായ പഴങ്ങളില് ഒന്നാണ് മുന്തിരി. പച്ചമുന്തിരിയെക്കാൾ കറുത്ത മുന്തിരിക്കാണ് കൂടുതൽ ആരോഗ്യ ഗുണങ്ങൾ ഉള്ളത്. കറുത്ത മുന്തിരിയില് ഉയര്‍ന്ന അളവില് വിറ്റാമിന് ഇയും ആന്റിഓക്സിഡന്റുകളും അടങ്ങിയിട്ടുണ്ട്.\nFirst published: April 21, 2022, 14:46 IST